
CAP. I 


MISIUNEA LUI JOHN BLUNI 


John Blunt venea de la fortul Bidwell, călărind cu repeziciune. 
Fusese să cumpere merinde şi muniții. Acum dădea pinteni 
calului ca să ajungă mai repede la Pine Forest, unde descoperise 
nu de mult, o vână de aur. Bogăția aceia nu-i aparţinea numai 
lui, ci şi lui Sam Godfrey, tovarăşul său. Norocul fusese generos 
cu cei doi oameni care veniseră în munţi, în speranţă că vor fi 
angajaţi cowboy la vreo fermă. Aceasta le fusese ocupaţia şi în 
Nevada. Dar cumplita secetă a verii trecute cauzase pagube atât 
de mari crescătorilor de vite, încât, într-o singură săptămână, 
fură concediaţi din serviciu sute de păzitori de cirezi. Aşa se 
întâmplă că John Blunt plecă să şi caute norocul în California. 

Intr-o vale a muntelui Pine Forest, unde se treziră, deoarece se 
rătăciseră, dădură peste vizuina unui viezure. Ilnăuntru nu era 
însă nici urmă de animal. In schimb tot scormonind, observară că 
pământul pe care îl scoteau la lumina soarelui, avea un strat 
aurifer. Alţi oameni ar îl făcut un tărăboi imens, descoperind 
această vână auriferă şi ar fi transcris imediat pământul pe 
numele lor, săvârşind şi alte formalităţi în totul inutile. 

Cei doi prieteni procedară inteligent. Dădură o goană de cal 
până la fortul Bidwell, cumpărară din ultimii lor bani, cazmale, 
ciocane, cazane şi o îndestulătoare provizie de alimente. Apoi, 
înapoindu-se la vâna de aur, îşi clădiră o cocioabă şi, în cea mai 
absoluta tăcere, începură să exploateze mina. 

In primele zile, rezultatul muncii lor nu fu prea grozav. 
Mijloacele de exploatare şi lipsa de experienţă în materie a celor 
doi cowboy erau cauzele acestei nereuşite. Totuşi, găsiră atât 
aur, încât, după patru luni, să aibe cu ce să cumpere maşinile 
necesare unei exploatări raţionale. Ceva mai mult: după alte 
două săptămâni, se hotărâră să facă un drum până la Carson 
City, pentru ca să-şi înregistreze locul şi să înveţe cât mai 

repede, de la oamenii de specialitate, secretele meseriei de 
exploatator de mine. 

Gândul că putea să ajungă mare bogătaş, amuza copios pe 
John Blunt. Pentru vârsta lui - abia împlinise 25 de ani - aurul nu 
conta prea mult. Totuşi, îşi făureau diferite speranţe, căci până 
atunci viaţa îi oferise puţine plăceri. Avusese o copilărie 
groaznică. Pe tatăl său nu-l cunoscuse; murise pe când era foarte 
mic. Crescuse într-un orfelinat. 

După ce terminase şcoala, fu angajat curier la o fermă, la un 
an i se dădu un cal, iar după alţi doi nu mai era pe „Sage Plaine” 
din Nevada, nici un cowboy care să se ia, cu el, la întrecere la 
călărie tir sau box. 

Cursa continua nebuneşte... Munţii deveneau din ce în ce mai 
vizibili şi, în curând, îşi împinse animalul prin strâmtoarea din 
„Thousand Creek”, pe care natura o săpase - în mii de ani de 
lucru - în rocile de granit. 

Incă o zdravănă goană de jumătate oră şi ajunse ia ţintă. 
Drumul se lărgi într-o vale, în formă de căldare, al cărei pământ 
pietros era acoperit cu un strat subţire de humă adusă de ploaie 
şi de vânt. 

In cel mai depărtat colţ al văii fusese clădită coliba primitivă, 
foarte aproape de groapa pe care cei doi căutători de aur o 
descoperiseră. 

Călărețul se apropiă până lângă craterul făcut în pământ şi 
aplecându-se peste orificiu, strigă: 

— Sam, cârtiţă bătrână, ieşi afară! Am o mulţime de lucruri 
bune. Astăzi nu mai lucrăm. _ 

Nu primi nici un răspuns. Işi lăsă privirea să lunece asupra 
gropii şi constată că toate uneltele zăceau fără să fi fost 
întrebuințate. 

— Ce s-a întâmplat? murmură el. Este contrar obiceiului lui. 
Oare o fi bolnav? 

Când se apropiă de colibă, constată că Sam probabil să fi 
plecat călare, căci pământul era scormonit de potcoave de cai. 

— Desigur asta este, îşi spuse el. Nici cei doi cai numai se văd. 

John descălecă şi se apropie de colibă. Văzu noi urme de 
copită şi înţelese totul. Mobilierul era sfărâmat şi risipit prin toată 
odaia, iar în mijloc, într-o baltă de sânge, zăcea Sam Godfrey! 

Cu ochii sticloşi, fixaţi pe tavanul afumat al strâmtei încăperi, 
el era trântit pe spate, cu picioarele desfăcute şi cu pumnii 
strânşi parcă ar fi vrut să se bată. 


După o scurtă cercetare, John Blunt ajunse la concluzia ca 
prietenul său fusese ciuruit de gloanţe, de oameni - pe care 
nebănuindu-i - îi lăsase să intre în casă. 

Din primul moment, John avu senzaţia că Sam ar fi vrut să-i 
mai întindă odată mâna. Când văzu însă micul ceas din mâna 
mortului, atunci pricepu ce vroia, parcă, să-i spună cadavrul. 
„Ceasul, John, i l-am rupt unuia dintre ticăloşi de pe mână, 
înainte de a mă fi răpus şi a ne fi furat aurul. Poate îţi va fi de 
folos să-i descoperi pe ucigaşi şi să te răfuieşti cu ei”. 

Sub un brad negru, John îi aşternu prietenului său patul din 
urmă. După ce astupă groapa şi împlântă o cruce rustică, 
formată din două bucăţi de lemn necioplit, se pregăti de plecare. 

Trebuia să se grăbească, dacă voia să prindă banda de 
ucigaşi. Căci balta de sânge îi arăta că asasinatul fusese comis 
de cel puţin 24 de ore. 

După urmele lăsate era vorba de patru-cinci persoane care 
plecaseră fără grijă, pe o cărare foarte îngustă care urca din vale 
pe coama muntelui. De acolo, ei nu puteau trece, prin 
strâmtoarea dintre Pine Forest şi Harlequin Hills, decât în pustiul 
Black Rock, un deşert groaznic, care nu era însă inaccesibil 
pentru obişnuiţii ținuturilor Californiei. Până la primul popas era 
un drum de cinci-şase zile. Avea dar timp să-i prindă dacă se va 
grăbi. 

Soarele mai era dar pe cer când, aruncând o ultimă privire 
îndurerată asupra mormântului prietenului său, sări în ş a şi-şi 
îmboldi calul spre prăpăstioasa coastă. Când ajunse sus de tot 
bănuielile lui asupra drumului luat de tâlhari, se confirmară. 
Urmele, care pe pământul cel moale ale pădurii se vedeau clar, 
se întindeau în linie dreaptă de la strâmtoarea care cobora spre 
pustiu. In amurg ajunse pe locul unde poposiră bandiții, în ajun. 
Ei făcuseră acolo un foc uriaş. Din cenuşă mai scânteiau cărbuni 
înroşiţi. 

Păreau lipsiţi de frică căci, după urmele găsite, nu se grăbiseră 
şi părăsiră tabăra spre dimineaţă. John socoti că avansul lor era 
de maximum 12 ore, pe care putea să le facă în două zile. El 
acordă o deosebită atenţie cercetării locului unde fuseseră 
priponiţi caii. După socotelile lui, era vorba de şapte animale. 
Scăzând cei doi cai furaţi rămâneau încă cinci, ceea ce arăta că 
numărul călăreţilor era de cinci. 

Deşi bravul roib acoperise în ziua aceia o distanţă 
respectabilă, stăpânul său decise să mai facă câteva mile, 

înainte de repausul de noapte. 

Omul şi animalul dormiră câteva ore într-o vâlcea şi nu fură 
deranjaţi de şacalii care dădeau târcoale lagărului. 

Stelele mai erau pe cer când John Blunt puse şeaua şi 
încălecă. 

Işi continuă drumul prin albia secată a unui râu şi când munţii 
rămaseră mult în urmă, apăru soarele, Uriaşa sferă roşie se 
ridică uşor la orizont. John Blunt îşi opri calul şi respiră adânc. 
Inaintea lui se întindea pustiul. 


CAP. II 


LA HANUL DIN 


SILVERDEEN 


„Omul din Nevada” era numele dat de presă, autorităţi şi 
particulari, conducătorului unei bande care de luni de zile băgase 
groaza în tot ţinutul, prin nefasta ei activitate. Băncile, căile 
ferate, fermierii şi căutătorii de aur trebuiau să plătească tribut 
acestor canalii. Banda se mai ocupa cu răpirea persoanelor 
bogate şi influente, pentru care cereau să li se plătească sume 
mari de răscumpărare. 

Poporul găsi pentru această bandă, care avea venituri uriaşe, 
numele cel mai potrivit, poreclind pe bandiți „Reapers”, adică 
„Secerătorii”. 

Ultima ispravă a bandei era de o nemaipomenită îndrăzneală. 
În valea „Pleasent”, fu atacată în plină zi, ferma Colly, una din 
cele mai bogate înjghebări ale ținutului. În mâna bandiţilor 
căzuse suma de 120.000 de dolari. Colly, împreună cu soţia, doi 
copii şi servitorii fură omorâţi fără milă iar casei i se dădu foc. 
Când cowboyi observară coloana de fum şi veniră în galop de la 
locurile de păşunat, găsiră doar nişte ziduri înnegrite şi cadavre 
calcinate. 

Din familia fermierului nu scăpă decât fiica acestuia, Sylvia, în 
vârstă de 18 ani, care se găsea în timpul nenorocirii la un 
pension din Carson City. Bărbaţii din valea Pleasent se strânseră 
şi cutreierară, în mai multe grupe şesurile şi munţii. Totuşi, după 
câteva zile se întoarseră blestemând şi vociferând, cu caii obosiţi 
şi gloanţele neîntrebuinţate, fără să fi găsit banda de ucigaşi. 

Autorităţile cerură concursul armatei, pentru a libera regiunea 
de acest teribil flagel. Spre valea „Pleasent”, unde era centrul 

activităţii acestor fioroşi bandiți, sosi un escadron cu ordinul de a 
nu lăsa necercetat nici un colţişor al ținutului şi nici o fermă. 

Dragonii îşi executară misiunea cu cea mai mare atenţie fără 
să ajungă însă la alt rezultat decât acela de a fi sucit capul la 
câteva fete din Silverdeen, un mic cătun dintre valea Grass şi 
valea Pleasent. 

In aceeaşi zi în care dragonii primiseră ordin să se întoarcă în 
garnizoana lor, sosi călare, în acest orăşel, John Blunt. Era după 
săptămâni de inutilă cercetare. 

Casa cea mai mare şi cea mai frumoasă din Silverdeen 
aparţinea văduvei Micaela Tronido, o spaniolă care venise, acum 
câţiva ani, cu bărbatul ei, din Mexico şi se stabilise acolo. 

Ţinea un aşa numit salon - o cârciumă - care nu se bucura de 
o reputaţie bună. Dar tocmai aceasta îi sporise clientela. Şi când 
John Blunt descălecă, obosit şi prăfuit, pentru a-şi uda gâtul 
uscat, zări mai mulţi cai în faţa uşii. 

Cowboyvul intră, zornăind din pinteni, în cârciumă. 

Mesele erau goale, dar de-a lungul tejghelei se găseau înşiraţi 
vreo 10-12 bărbaţi - cultivatori, cowboy şi doi dragoni. In spatele 
tejghelei, stătea o femeie, căreia nu-i ajungeau mâinile pentru a 
umple paharele. 

— Bună ziua, domnilor, spuse noul venit, care se îndreptă spre 
tejghea. 

Nimeni nu răspunse la salut şi, ca la comandă, conversaţia 
amuţi. Toţi beţivanii se uitară la străin. Acesta îşi făcu liniştit loc 
printre ei, fără a acorda vreo atenţie figurilor mirate ale 
bărbaţilor. El comandă: 

— Un pahar cu sifon, fetiţo, cu un strop de whisky. 

Fruntea femeii se încruntă. 

— Eu sunt doamna Micaela Tronido, proprietara acestei 
gospodării. Ai înţeles? 

— Nu puteam să-mi închipui că această baracă vă aparţine, 
deoarece păreţi prea tânără. 

In ochii ei luci o scânteie şi sângele îi năvăli în obraz. 

— Străine, se pare că nu ştii ce este politeţea. Te sfătuiesc, de 
aceea, să-ţi bei whisky-ul într-altă parte. 

John râse cu poftă. 

— Vin din pustiu. Acolo se uită cum trebuie să te porţi cu 
femeile frumoase. Sincer spus, nu am avut intenţia să vă 
ofensez. 

Faţa mexicanei se lumină. Ea se duse după sticla de whisky, 

pentru a da noului venit băutura cerută. 

Micaela Tronido era o femeie foarte frumoasă, de aproape 30 
de ani. Ochii mari îi străluceau pe faţa-i frumoasă, încadrată de 
un păr negru ca pana corbului, iar mişcările ei respirau armonie 
şi graţie. 

Când cu doi ani înainte, în timpul unei lupte în local, în urma 
unui joc prea agitat - un glonte de revolver îi omorâse bărbatul - 
ea se decise să conducă singură afacerea. Privitor la clientelă, ea 
nu avea de ce să se plângă. De asemeni primise o sumedenie de 
cereri în căsătorie dar nu reţinuse nici una. Oamenii povesteau 
că este amanta lui Dirk Grosse, un fermier din valea Grass şi că - 
pe lângă acesta - nu era prea mult legată de morală. Erau însă 
numai bârfeli. Care era adevărul în chestiunile de inimă nimeni 
nu putea afirma cu preciziune. 

— Mulţumesc, doamnă, spuse John Blunt, când cârciumăreasa 
îi umplu paharul. 

— Gustaţi, zise ea cu un gest prietenos. Are un gust bun. 

Ceata ascultătorilor începu să se manifeste şi Ed Raffert, un 
lungan spuse categoric: 

— Când va veni timpul să te ocupi şi de noi. Cred că i-ai surâs 
destul străinului?... 

Micaela ţipă la el: 

— Ţine-ţi gura, Raffert, altfel zbori afară. Este treaba mea cu 
cine vorbesc sau nu. 

Cel vizat murmură: 

— Dracu' ştie cine o fi?... Poate aparţine bandei Secerătorilor 
şi a venit aici numai pentru ca să spioneze? 

John Blunt, care-şi băuse whisky-ul, împinse paharul şi se 
ridică. 

— Foarte bine calculat, camarade. Am venit la Silverdeen 
pentru a spiona. 

— Aşa se şi pare, se răsti celălalt. 

Cowboy-ul puse mâna dreapta pe revolverul care-l ţinea într-o 
parte. 

— Cred că nu ai intenţia să cauţi ceartă căci s-ar putea să 
capeţi o a doua gaură de glonte în obraz. Numai că ar fi ceva mai 
sus... Bunăoară în frunte. 

Ed Raffert mişcă dispreţuitor din umeri... 

— Câinii care latră nu muşcă, mormăi el. 

John Blunt răspunse: 

— Cunosc specia căreia îi aparţii, murdarule. Ai gura plină şi 

totuşi nu spui nimic când un altul mişcă numai dintr-un deget. 

Aceste vorbe erau ca sare pe rană. Ed Raffert se apropia 
încetişor de adversarul lui. N 

— Tăcere! porunci foarte energic Micaela. In prăvălia mea, nu 
vreau încăierări. Duceţi-vă pe stradă dacă vreţi să vă bateţi sau 
să vă împuşcaţi. Fiţi gentlemeni. 

In clipa aceia critică, uşa scârţăi şi în local intră, înclinându-se, 
un chinez. Atenţia tuturor se îndreptă asupra omului galben care, 
într-o englezească stricată, ceru permisiunea să se producă în 
faţa lor. 

Micaela, bucuroasă de faptul că sosirea chinezului punea 
capăt certei, fu imediat de acord şi bărbaţii se întoarseră 
nerăbdători în mijlocul odăii. Şi Micaela păşi de la locul ei din 
dosul tejghelei şi se aşeză lângă John Blunt atât de aproape încât 
acesta îi putea simţi căldura corpului pătrunzându-i prin haine. 

— Să fi bucuros, străine, că ciocnirea ta cu Ed Raffert s-a 
terminat atât de uşor, îi murmură aceasta. Este un tip sălbatec 
pentru care o viaţă omenească nu are nici o valoare. Este cel mai 
rapid trăgător din văile noastre şi nu trage niciodată alături. 

— iți mulțumesc, doamnă, pentru  prietenosul d-tale 
avertisment. Cred însă că pot să afirm că nu port revolverul meu 
în glumă. 

Lunganul observă cu tulburare intimitatea pe care o arăta 
cârciumăreasa străinului şi îşi vărsă mânia pe chinez, care 
tocmai scoase obiectele necesare dintr-o batistă neagră. 

— Lucrează mai repede, canalie galbenă, altminteri îţi tai 
coada! îi porunci el. 

— Sunt gata, spuse ameninţatul, care ceru unuia dintre 
dragoni câteva foiţe de ţigară. 

Cu o îndemânare uimitoare, în câteva secunde, el transformă 
foiţele cele subţiri în fluturi, pe care îi aruncă în aer şi îi gonea 
prin odaie, cu un evantai. Făcând încontinuu vânt, chinezul ţinea 
fluturii de hârtie la aceeaşi înălţime şi îi conducea, râzând 
prietenos, foarte aproape de spectatori. Totuşi, când trecu prin 
faţa lui Raffert acesta îi smulse, blestemând, evantaiul din mână 
şi ţipă la el: 

— Scamator afurisit, asta este tot ceea ce şti? Asemenea 
nerozii sunt pentru copii, nu pentru oameni maturi. 

Chinezul, mai întâi, se ghemui ca şi cum ar fi vrut să blesteme 
pe batjocoritorul său, dar imediat se îndreptă, rămânând umilit şi 
culegând încet, unul după altul, fluturaşii de hârtie. 

— Ticălosule, izbucni cârciumăreasa către cowboy-ul mâniat, 
dacă nu-ţi place atunci şterge-o repede. Pe oaspeţii mei să-i laşi 
în pace. Ai înţeles? 

Raffert o luă în râs. 

— De când chinezii sunt consideraţi oaspeţi? Va fi grozav 
localul în care se va întâmpla aceasta. 

El râse tare şi provocător şi încercă să atragă şi pe ceilalţi de 
partea lui. Nimeni nu-i făcu această plăcere şi toţi îl priveau mai 
mult pe cowboy-ul străin, ca şi când ar fi aşteptat de ia el o 
lămurire a situaţiei. Acesta însă nu se mişcă, ceea ce îl făcu pe 
Raffert să continue: 

— Chinezii sunt câini laşi şi cu câinii laşi se procedează astfel! 

Cu o violentă smucitură, el trase chinezului evantaiul, îl rupse 
în mai multe bucăţi, aruncă hârtiile în obrazul acestuia şi îi dădu 
câteva palme răsunătoare. 

Din nou se păru că omul galben vrea să se arunce asupra 
adversarului său, dar înghiţi şi această violentă ofensă. Totuşi în 
ochii lui lucea ceva suspect. 

Cei mai mulţi dintre bărbaţi se depărtară. Numai câţiva, 
cunoştinţe sincere ale bătăuşului, rânjiră la aceasta. Micaela însă 
tipa puternic şi vru să se îndrepte spre lungan. John Blunt o trase 
atât de puternic înapoi încât ea se clătină. 

Apoi se îndreptă către el. 

— Ne-ai învăţat de minune cum să ne purtăm cu cânii laşi, 
spuse el. 

Ed Raffert râse ironic şi-i răspunse: 

— Cred că ai profitat ceva din lecţia mea. N 

— Aşa cred şi eu, Îi spuse John fără urmă de supărare. Insă în 
clipa următoare îi trimise doi pumni atât de puternici încât 
Raffert se împletici şi căzu greu la pământ. Imediat însă sări în 
picioare şi-şi apucă revolverul. Totuşi, înainte să fi pornit 
împuşcătura pumnul adversarului său îl lovi de aşa manieră în 
obraz încât se întinse din nou la pământ, cu gemete înăbuşite. 

Numai decât se repeziră asupra atentatorului, ca o bandă de 
lupi turbaţi, tovarăşii învinsului. John Blunt, fără să dea măcar un 
pas înapoi, îi aştepta cu ochii sclipitori. Când primul din bandă 
vru să se întindă spre el pumnul lui porni şi din nou un adversar 
fu scos din luptă. 

Dragonii se aruncară atunci între agresori şi străin şi fără 
îndoială sfârşitul ar fi fost o chelfăneală zdravănă cu focuri de 
revolver, dacă un bărbat nu ar fi intrat în local şi n-ar fi cerut, cu 

o voce tunătoare încetarea luptei. 

Bătăuşii se risipiră. Proprietăreasa însă fugi cu un strigăt de 
uşurare spre noul venit. 

— Slavă Domnului, Dirk Gosse, ai venit în clipa cea mai 
potrivită. Altminteri, banda mi-ar fi sfărâmat totul. 

Dirk Gosse era un tip înalt şi impozant, de o construcţie 
masivă şi o sănătate vizibilă, putând să aibe 30 de ani. Pe faţa 
lui, proaspăt bărbierită, luceau o pereche de ochii negri. 

— Ce s-a întâmplat aici? răsună întrebarea lui poruncitoare. 

— Raffert şi-a căutat ceartă şi în sfârşit şi-a găsit naşul, îl 
lămuri femeia. 

Privirea bărbatului merse de jur împrejurul odăii şi se opri 
asupra lui John Blunt. 

— Acesta e? întrebă el pe Micaela. 

— Da, acesta a arătat, în sfârşit, odată, oamenilor că barbariile 
nu trec totdeauna nepedepsite. 

Dirk Gosse se apropiă încet de cei doi călăreţi ai săi, care 
zăceau la pământ şi îi izbi puternic cu piciorul. Icnind, ei se 
rostogoliră pe o parte. 

— Sculaţi-vă! Dar ceva mai repede! Văd, cu părere de rău, că 
dracul nu v-a luat încă de tot. 

Invinşii se ridicară cu greu şi sângele le ţâşnea abundent. 

Raffert aruncă o privire veninoasă învingătorului şi se aplecă 
spre revolver. Stăpânul său ţipă la el: 

— Cred că pentru astăzi ţi-e destul. Pleacă de aici! Şi tu de 
asemeni, Slug, porunci el celui de al doilea. 

Cei doi cowboy părăsiră localul fără să spună un cuvânt, 
clătinându-se ca şi când ar îi fost beţi. Dirk privi după ei şi o 
umbră de dispreţ îi apăru în colţurile gurii. Apoi se plantă în faţa 
lui John Blunt şi-l întrebă poruncitor: 

— De unde vii, străine şi încotro te duci? 

Faţa întrebatului fulgeră. 

— Cred că nu vă simţiţi autorizat de a mă descoase. Nu sunt 
obişnuit să dau socoteală, domnule... domnule... 

— Mă numesc Dirk Gosse şi sunt crescător în valea Grass. 

— Îmi pare bine, eu sunt John Blunt, din Nevada. 

— Călăreţ? 

— Dal! 

— Vrei să te angajezi la mine? Aş avea nevoie de încă vreo 4-5 
bărbaţi curajoşi şi cu prezenţă de spirit ca d-ta. 

Ochii crescătorului păreau că vor să-l străpungă pe John Blunt. 

Acesta se gândi şi apoi răspunse: Și 

— Nu cred să-mi priască aerul aici. lţi mulţumesc pentru 
prietenoasa ofertă însă, din păcate, trebuie să plec. Am treabă 
într-altă parte. 

— Bine, văd că nu este nimic de făcut! 

Fermierul îi întoarse spatele, îndreptându-se spre ceilalţi 
bărbaţi îi întrebă de bătălie. 

John folosi această împrejurare pentru a plăti consumaţia 
comandată. 

Micaela îi râdea cochet. 

— Gata de plecare? 

— Da! sună scurtul său răspuns. 

— Mai rămâneţi mult în oraşul nostru? 

— Nu cred! 

— Păcat, suspină ea privindu-l lung. 

El privi mirat frumoasa femeie. Sângele începu să-i curgă mai 
repede prin vine. 

— De ce păcat? întrebă el. 

— Pentru că aşi fi vorbit, măcar odată, cu multă plăcere, 
nestingherită, cu d-ta. 

— Sunt un partener foarte puţin amuzant, doamnă. Nu v-aţi 
distra prea mult cu mine. 

Ea rămase la punctul ei de vedere. 

— Precis însă nu ţi-ar strica, să dormi ca lumea cel puţin o 
noapte. Rămâi aici până mâine! 

John ezită. Totuşi, ea avea dreptate. 

— Dacă aveţi o odaie pentru mine aş rămâne, mai ales că nu 
mai este mult până să înnopteze spuse el cu rezervă. 

Micaela îi răspunse repede: 

— Desigur că am o odaie pentru d-ta. Adesea rămân aici, 
pentru înnoptat, destui călători. 

— Atunci, bine! Voi încerca şi eu odată să văd cum se doarme 
în paturile d-tale. V-aş ruga însă să-mi daţi hrană şi un adăpost 
pentru calul meu. 

— Calului d-tale îi va merge tot atât de bine ca şi d-tale. 

Ea îl privi cu multă căldură. 

John Blunt ieşi în stradă pentru a-şi conduce calul la grajd. 

În faţa uşii stătea chinezul, care părea că îl aşteaptă. 

— Ei chinezule, îi spuse cowboy-ul prietenos. Palmele nu pot 
să ţi le iau înapoi de pe obraz. Cred însă că le-am plătit, celuilalt, 
cu procente. 

Omul cel galben se înclină. 

— Tsung Tsang îţi este recunoscător că l-ai pedepsit, spuse el. 

— Pentru ori care altul, aş fi făcut la fel. Nu pot să sufăr ca un 
asemenea vagabond să se atingă de oameni, lipsiţi de apărare. 

— Domnule, eşti un adevărat bărbat. Formidabil pumni Aş 
putea să-l dau o bună întrebuințare. 

John râse. 

— Mie sau pumnului? 

Chinezul răspunse cinstit: 

— La amândoi! 

Cowboy-ul îl privi uimit pe asiatic. 

— Pentru ce, dacă îmi este permis să întreb? 

— Ca ajutor în lupta contra bandei „Secerătorilor” şi contra 
conducătorului ei, Omul din Nevada. 

In apropiere răsunară sunete de trompetă. 

— Pleacă militarii, lămuri chinezul. 

Uşa din spatele lor fu smulsă cu putere şi dragonii, care 
discutaseră în cârciumă, fugiră cu multă grabă afară. Ceilalţi 
oaspeţi priveau curioşi după ei. 

Tsung Tsang îi mai râse odată prietenos cowboy-ului şi dispăru 
cu paşi grăbiţi. 

CAP. III 


ATACUL BĂNCII DIN MILL 


Directorul de bancă Henry Painelow veni supărat la 
comisariatul orăşelului Mill, de pe râul Humbolat şi pătrunse fără 
a fi anunţat în odaia comisarului, Fred Strafford era tocmai 
ocupat să studieze un teanc de instrucţiuni pe care le trimisese 
guvernul cu privire la isprăvile „Omului din Nevada” şi ale bandei 
lui. 

— Ce s-a întâmplat, directore? Pari foarte supărat, spuse 
comisarul vizitatorului, oferindu-i un scaun. 

— Pentru moment, nu s-a întâmplat încă nimic, domnule 
comisar, dar probabil, foarte curând, se vor întâmpla mai multe. 

— Ţi-aş fi foarte recunoscător, dragă prietene, dacă ai vrea să 
te osteneşti să-mi vorbeşti în mai puţine şarade. 

Painelow, un om de aproape 50 ani, mârâi: 

— Dracul să-l ia pe bătrânul Newton. Tocmai şi-a găsit acum o 
oră, să lase în depozit, o jumătate milion de dolari. 

— Fi bucuros, directore, că buna reputaţie a băncii mijloceşte 
depuneri atât de frumoase. 

— Ah, da, depuneri! În două sau trei zile prostul bătrân îşi va 
ridica banii şi eu nu voi avea decât răspunderea pe toată această 
durată de timp. 

— Ai dreptate, dragă directore, dar nu înţeleg în ce măsură 
era necesar să-mi aduci aceasta la cunoştinţă. 

— Să-mi dai, pentru pază, o duzină de poliţişti, pentru tot 
timpul în care aurul bătrânului va sta la mine. Asta este totul. 

— De ce tocmai o duzină? Cred că şi un singur om te-ar putea 
servi. 

— Presupun că ai cunoştinţă cât contează unul singur pentru 
„Omul din Nevada” şi banda lui. 

Comisarul se gândi puţin. 

— Aha! Despre aceasta este vorba! Ţi-e frică de „Omul din 
Nevada”? 

Celălalt răspuns înfrigurat: 

— Da! Omul acesta are un fler extraordinar. Simte mirosul 
banilor la o distanţă de 500 mile. N-ar fi pentru prima dată când, 
în plină zi, ar sparge o bancă. 

— Ai avut prevederea - mă gândesc la depunerea d-lui 
Newton - să te asiguri contra spargerilor? întrebă polițistul. 

— Din fericire am făcut-o cu toate că am avut de plătit o primă 
de asigurare foarte mare. 

— Atunci de ce eşti atât de enervat, dragă prietene? 

— Pentru că presimt că „Omul din Nevada” îmi va vizita 
banca. 

Directorul de bancă se aplecă foarte mult spre Strafford, ca şi 
cum în odaie s-ar fi aflat vreun nechemat şi îi şopti: 

— Dă-mi doisprezece oameni, domnule comisar! Poate îţi vei 
putea păstra gloria de a fi făcut nevătămătoare banda 
Secerătorilor şi pe şeful ei. 

Comisarul se ridică şi se plimbă cu paşi mari de-a lungul şi de- 
a latul odăii. 

Se gândi multă vreme până să răspundă: 

— Bine, domnule director, vei primi astăzi după amiază 
oamenii. Voi veni şi eu în plus... 

— Bravo, domnule comisar, aşteptam un asemenea răspuns. 
Îţi mulţumesc de mii de ori. Mi-ai ridicat o piatră de pe inimă. 

— Datoria îmi porunceşte să viu în ajutor cetăţenilor, deşi nu 
cred în vizita bandei, spuse comisarul. 

Fred Strafford, era un bărbat foarte energic, care ar fi putut 
ocupa cu succes şi un post mai important decât acela din 
orăşelul Mill. Cum plecă directorul băncii chemă sergentul de 
serviciu şi îi dădu instrucţiunile necesare. Când sosi noaptea, 
Strafford în fruntea unui grup de poliţişti încercaţi - părăsi 
comisariatul şi se îndreptă spre „City Bank”. 

În faţa clădirii, în subsolul căreia era tezaurul băncii, se ridica 
un zid puternic care separa curtea de stradă. In această curte 
comisarul adăposti caii. Apoi îşi postă, în interiorul clădirii, 
oamenii iar el împreună cu bancherul, care nu prea vroia să 
meargă începură să vegheze, pitulaţi într-un colţ al încăperii 
după un ghişeu. 

Trecuse de miezul nopţii şi zgomotul amuţise pe străzi. Numai 
dintr-un bar din apropiere mai răsunau melodiile unei orchestre. 
In depărtare se auzi uruitul unui tren, trecând peste macazul de 
intrare în gară. 

În birourile băncii, poliţiştii moţăiră iar unii dintre ei 
adormiseră. 

— lubitule, am stricat, de pomană, odihna oamenilor mei, 
spuse polițistul bancherului, care fuma de zor, în momentul când 
ceasul unui turn din apropiere sună prima oră a dimineţii. 

Painelow mişcă din umeri. 

— Imi pare foarte rău că v-am stricat o noapte de odihnă. Dar 
dacă ticăloşii ne-au cruțat astăzi, mâine vor da buzna - în mod 
precis - peste noi, consolă el pe comisar. 

— iți mulţumesc pentru frumoasa perspectivă ce mi-o arăţi. 
Din păcate nu pot s-o iau în consideraţie deoarece este exclus 
să-ţi pot ţine la dispoziţie toţi oamenii mei, în fiecare noapte. 
Transportă-ţi banii, dacă ai griji, în tezaurul Băncii Naţionale din 
Carson sau adu soldaţi. Ultimile dispoziţii, care au fost date 
pentru combaterea bandei, o permit. 

Deodată răsunară mai multe împuşcături, undeva pe afară, în 
întuneric. 

Ca la comandă, oboseala de plumb din ochii oamenilor 
dispăru, Toţi săriră în picioare şi traseră cu urechea. 

Bancherul se făcu alb ca varul şi murmură: 

— „Secerătorii”. 

Strafford clătină din cap şi răspunse: 

— Poate! In orice caz vizita nu îţi este adresată de astădată. 
Ea priveşte filiala băncii California, de pe strada Wilson. 

Apoi se întoarse către oamenii săi şi porunci: 

— Inainte, băieţi, pe cai şi după ei. 

Câteva minute mai târziu, călăreţii părăsiră curtea şi comisarul 
închise după ei poarta cea grea. 

— D-ta rămâi? îl întrebă timid bancherul. 

Cel întrebat dădu din cap şi răspunse: 

— Da, pentru că mai am o mână de băieţi de ispravă de 
rezervă. 

Focurile de armă părură să crească, auzindu-se însă din ce în 
ce mai departe. 

Amândoi ascultară şi bancherul murmură: 

— Bandiţii fug. Cum ar mai putea ei să revină când poliţiştii 
sunt în spatele lor? 

— Aceasta nu este decât o parodie, care nu are nici o legătură 
cu lupta care se va da. lubitule, în curând va fi ciocnirea 
serioasă. 

In acelaş moment, se auzi afara tropăitul mai multor cai. 

— lată-i! Atenţie, fereşte-te! porunci Strafford. În curând va 
începe reprezentaţia. 

— Obloanele sunt lăsate, îl asigură bancherul. 

— Tabla nu poate să reziste la gloanţe, îi răspunse comisarul 
şi luă loc în spatele unei proptele a zidului. 

Tropăitul potcoavelor încetă. Călăreţii ajunseră la ţintă. 
Imediat, o formidabilă detunătură sfâşie liniştea şi în curte 
zburară bucăţi de lemn. 

— Au aruncat în aer uşa cu granate de mână, lămuri Strafford 
şi se miră că era singur. 

El nu mai avea timp să se ducă să-l caute pe bancher. Afară 
răsunau Împuşcături şi numeroase proiectile şuierau prin curte 
ca un roi turbat de albine. 

Oamenii zbierau şi fugeau unul după altul, caii nechezau 
cuprinşi de teamă şi băteau disperat pavajul. Zgomotele surde 
ale pistoalelor de mare calibru se amestecau cu sunetele clare 
ale mitralierelor. In depărtare, urlau sirenele maşinilor polițiste. 

— Zgomotul acesta infernal nu ţinu decât câteva minute şi 
apoi se lăsă o linişte completă. 

Strafford deschise o uşă care dădea afară. Pe ferestrele 
caselor cu etaj se aplecau feţe stigmatizate de groază şi voci 
plângătoare se amestecau laolaltă. In locul porţii grele atârnau 
bucăţi sfărâmate de lemn şi în faţă zăcea o grămadă neagră de 
corpuri omeneşti. Fiecare avea destule gloanţe în el şi nu se mai 
simţea nevoia unui doctor. 

Pe stradă zăceau cai morţi, cu picioarele în sus, iar în aer se 
simţea miros de praf de puşcă. In depărtare dispărură luminile 
roşii de la spatele motocicletelor poliţieneşti, care urmăreau pe 
puţinii bandiți scăpaţi din ploaia de gloanţe. 

„Omul din Nevada” suferise prima lui mare înfrângere. 

Când comisarul Strafford se întoarse în odăile băncii, împreună 
cu inspectorul-şef Sansom şi câţiva poliţişti, constată cu groază 
că directorul nu era de găsit nicăieri. Pe stradă se strânsese o 
mulţime de oameni şi poliţiştii călări, care tocmai se întoarseră 
din lupta cu cea de a doua bandă, avură de furcă să libereze 
locul de aceşti „gură-cască”. 

Inspectorul-şef Sansom dădu ordin să fie adus casierul băncii. 
După o jumătate de oră omul veni şi îşi frânse mâinile când văzu 
ceea ce se întâmplase acolo. Sansom îi tăie scurt văicărelile şi 
începu imediat să-l interogheze: 

— Cum te numeşti? 

— James Praton, domnule inspector. 

— Sunteţi casierul principal al acestei bănci? 

— Da, eu sunt! 

— Vă este cunoscut că astăzi după amiază s-a depus la bancă, 
de către un domn anume Newton suma de 500.000 de dolari? 

— Bineînţeles, cunosc aceasta! Directorul Painelow era foarte 
îngrijorat că trebuie să ţină atâţia bani peste noapte. Şi îi era 
frică de banda „Secerătorilor”. 

— Care nu era justificată, după cum se poate vedea. 

— Noroc că bandiții n-au putut să ajungă la tezaur căci ar fi 
fost groaznic, spuse casierul. Putem să fim mânarii de poliţia 
noastră. A fost o operă de maestru să se evite acest atac 
neaşteptat. 

Inspectorul-şef nu se lăsă impresionat de laude şi zise: 

— Spuneţi mai bine în care casetă se găseşte jumătatea de 
milion!... 

— În caseta numărul doi. Singur am încuiat banii acolo. 

— Ai cheia la d-ta? 

— Numai pentru lacătul de la mijloc. Celelalte două chei le are 
domnul director. Numai împreună putem deschide şi închide 
caseta. 

— Trebuie însă să mă uit în casetă. 

Casierul privi nedumerit împrejurul lui. 

— Fără cheile domnului director, nu-i posibil să ne uităm 
înăuntru. 

Din cercul poliţiştilor, care înconjurau pe cei doi bărbaţi se 
desprinse un om. 

— Domnule inspector-şef dacă cheia lacătului din mijloc este 
aici voi încerca să deschid caseta. Mai ales că broasca este de un 
model vechi, care nu pare prea rezistent. 

Inspectorul-şef privi uimit pe vorbitor. 

— Ai fost cândva spărgător de case de bani? 

Cel întrebat râse. 

— Aceasta nu; dar am fost angajat timp de trei ani la 
închisoarea din Denver şi acolo era un condamnat care ne-a 
arătat câteva mijloace artistice de a deschide lacătele. Afară de 
aceasta, am învăţat mecanica superioară. 

— Din partea mea, încearcă-ţi norocul. 

După zece minute uşa de oţel a casetei numărul doi era 
deschisă. 

Inspectorul-şef Sansom chemă pe poliţist şi îi spuse: 

— Te voi avansa sergent şi voi propune să fi permutat la 
centrală. Acolo avem nevoie de asemenea oameni. 

Apoi se întoarse către casier şi îi porunci să numere banii. 

Praton vru să execute ordinul şi descuia uşiţa de oţel. In 
acelaş moment se dădu înapoi ca şi când ar fi primit o lovitură în 
faţă. Nu mai fu nevoie să dea lămuriri căci toţi văzură că tezaurul 
era gol. 

— Ce spuneți de aceasta? întrebă inspectorul-şef pe 
subalternii săi. 

„Omul din Nevada”, în ciuda înfrângerii suferite, îşi atinsese 
scopul. 

CAP. IV 


UN PREMIU DE 10.000 


DOLARI 


— Ce plănuieşti cu cowboy-ul străin? întrebă Dirk Gosse pe 
Micaela, pe care o urmase în camera ei particulară, cu un ton 
care întărea spusele lumii că între aceşti doi oameni era o 
legătură intimă. 

— Vrei să-mi dictezi cum să mă port cu clienţii mei? 

— Cam despre aceasta este vorba! 

— Atâta vreme cât nu suntem căsătoriţi nu ai nici un drept să- 
mi faci observaţii. 

— Căsătorie! Căsătorie! Din nou vechiul cântec, oftă el. Şti 
foarte bine că pentru moment nu ne putem căsători. 

Femeia se mânie. 

— Şi de ce nu? Pentru că nu vrei să te laşi legat, pentru că vrei 
să-ţi duci mai departe viaţa ta de libertate! Mi-e nu poţi să-mi 
spui braşoave, dragul meu, că sunt singura femeie pe care o 
fericeşti cu favoarea ta. Vreau să avem drepturi amândoi. 

Pe fruntea bărbatului apăru o cută de supărare. 

— Ascultă, Micaela, ştiu unde vrei să ajungi. Tu nu 
intenţionezi, încăodată, decât să mă faci gelos. Nu voi cădea însă 
în această cursă. Din contra, îţi spun: dacă vreodată, o vei face în 
serios şi mă vei înşela atunci îţi voi rupe amantul în bucăţi şi-l voi 
arunca câinilor să-l mănânce. 

Ea îl luă în râs. 

— Nu-mi vine să cred că John Blunt va fi dispus să-ţi facă 
această plăcere. 

— Din partea mea, fă ce vrei însă urmările le vei suporta 
singură. Bagă bine de seamă. 

Fără să se mai uite la ea, el se îndreptă spre uşă. 

Ea îi strigă: 

— Încotro, Dirk? Nu rămâi la cină? 

— Nu. Astăzi am alte planuri, îi răspunse el şi părăsi odaia. 

Cu paşi mari străbătu localul unde acum, pentru orele de 
seară, un negru servea clienţilor. 

John Blunt şedea la o masă mai retrasă şi privea plictisit 
înaintea lui. 

Dirk Gosse merse spre el plantându-se în faţa lui îi spuse: 

— AŞ putea să-ţi dau un sfat bun, străine. 

Cowboy-ul îi răspunse vesel: 

— N-am avea nevoie de aşa ceva, dar dacă sfatul poate servi 
la ceva sunt gata să-l aud. 

— Dragă, te sfătuiesc nu numai să-l asculţi dar să-l şi urmezi. 

— Bine, nu mă las prea mult rugat. 

— Imi permit anume să te sfătuiesc să nu te atingi de doamna 
Micaela. Îi plac uneori mici glume, ca să mă facă gelos. S-ar 
putea însă să-ţi meargă rău dacă te vei lăsa prins în cursă. Este 
tot ceea ce voiam să-ţi spun. 

Mai înainte ca năbădăiosul cowboy să-i fi putut da vreun 
răspuns, Dirk Gosse era plecat. 

De la o masă de alături, un fermier care auzise discuţia îi 
spuse cowboy-ului care rămase perplex: 

— Străine, ceea ce ţi-a spus omul dinainte este exact, care s- 
ar putea spune că este logodnicul ei. Te sfătuiesc de asemenea 
să laşi femeia în pace. Mai ales că nu vei ajunge la nici un 
rezultat, chiar dacă ai intenţiile cele mai bune. 

— Aşa stau lucrurile?... Frumoasa doamnă Micaela, s-a înşelat 
rău de tot în ceea ce mă priveşte. 

Intr-una din odăile alăturate tocmai se pregătea o partidă de 
poker. John Blunt avea nevoie să se răcorească şi se duse în 
odaia de joc unde patru oameni luaseră loc în jurul unei mese 
rotunde. Unul tocmai începuse să amestece cărţile. 

— Pot juca şi eu? întrebă politicos cowboy-ul. 

Turvil un omuleţ care asistase după masă la demonstraţia de 
box a cowboy-ului străin, răspunse pentru toţi: 

— Dacă ai bani, n-ai decât să joci)... 

John băgă mâna în buzunar şi aruncă pe masă un pumn de 
dolar de aur. 

— Pentru început, ne ajunge, răspunse el luând loc. 

Jocul începu şi decurse foarte norocos pentru John. 

Pe la două noaptea în faţa lui zăcea o grămăjoară serioasă de 
bancnote. Turvil care contribuise cel mai mult la aceasta, scânci: 

— Ce mi-a trebuit să permit acestui fluieră vânt să se aşeze cu 
noi? In loc să ne fie recunoscător de această atenţie, el ne-a 
jefuit. 

— Ar fi timpul să încetaţi cu pokerul, răsună deodată vocea 
cârciumăresei care intrase nesimţită. 

Turvil aruncă cărţile şi fugi. Mai mult din cauza ghinionului ce-l 
avuse decât ca pildă. 

— Dracu’ să ia radio-ul! Nici măcar la ora aceasta nu al linişte 
din partea lui. 

— Ştiri! Trebuie să fie ceva special. 

Cârciumăreasa fugi afară pentru a aranja aparatul, îndată se 
auzi, tare şi lămurită, vocea crainicului: 


Atenţie! Atenţiune! Aducem la cunoştinţa auditoriului 
nostru ultima lovitură a „Omului din Nevada”. După o ştire 
telefonică banda „Secerătorilor” a atacat, acum o oră, City 
Bank din Mill, pentru a pune mâna pe o sumă de jumătate 
milion de dolari, care fusese depusă acolo astăzi după 
amiază. Poliţia era însă la post şi administră bandei o 
înfrângere grea. Douăzeci şi şapte de morţi, dintre care - 
din păcate n-a putut fi recunoscut nici unul - au rămas pe 
câmpul de bătaie. Regretabil este însă amănuntul că nu s-a 
putut afla cine a condus pe bandiți, deoarece nici unul n-a 
fost prins în viaţă. După comunicatul poliţiei abia o jumătate 
de duzină de bandiți a putut să scape, trecând înot râul 
Humboldt, de urmărirea poliţiştilor motociclişti. 

Toţi locuitorii regiuni sunt rugaţi să colaboreze la 
scoaterea din luptă a bandei şi a misteriosului ei şef. Pentru 
prinderea fiecărui om, care se va dovedi că aparţine bandei 
„Secerăturilor” i se va da un premiu de 1000 de dolari. lar 
pe capul conducătorului s-a fixat unul de 10.000 de dolari. 


Mâine vom furniza noii amănunte. 

Toţi ascultară în tăcere şi chiar după ce se auzi ultimul cuvânt 
rămaseră tăcuţi privind uimiţi pe Micaela, care se aşezase într-un 
fotoliu. John Blunt rupse tăcerea: 

— Zece mii de dolari nu sunt un fleac, oricui i-ar prinde bine. 

Observaţia aceasta dezmorţi pe ceilalţi, care săriră în picioare 
şi cârciumăreasa se dezmetici şi şopti vorbitorului: 

— lubitule, banii aceştia atârnă asupra noastră dar nu pot fi 
ajunşi de muritori de rând. 

— De unde ştiţi? întrebă repede cowboy-ul. 

— Pentru că „Omul din Nevada” este invizibil, o umbră, astăzi 
aici, mâine colo, nicăieri şi pretutindeni. 

— Păreţi a fi o tăcută admiratoare a lui, completă John. 

Ea îl fulgera cu ochii ei scânteietori. 

— Şi dacă aşi fi ce te priveşte? 

Cowboy-ul făcu o mină gânditoare. 

— Este numai un ucigaş ordinar. Am o poftă grozavă să câştig 
aceşti 10.000 de dolari. 

— Te crezi cam mult, tinere, mormăi Reynold. 

Micaela râse isteric şi adăugă: 

— Ce mai aştepţi? Fugi după el! Chiar astăzi! 

John îi răspunse pe îndelete: 

— Astăzi este prea târziu. In afară de aceasta omul trebuie să 
doarmă. 

John se duse în curte să-şi vadă calul. Când păşi, peste câteva 
minute, în camera lui, nu fu puţin urnit de tabloul care i se oferi. 
Doamna Micaela şedea pe un scaun, cu mâinile încrucişate şi 
părea că-l aşteaptă. 

— Eşti desigur foarte mirat că mă găseşti aici, deschise ea 
discuţia. 

— Ca să fiu sincer, n-aş putea să neg, răspunse el cu răceală. 

— Te-am reţinut, tinere, pentru că doresc să intri în serviciul 
meu. 

Cowboy-ul, care era ocupat să-şi scoată micul său ceas de 
mână, se opri ca trăsnit şi puse ceasul pe masă. 

— Vrei să mă iei în serviciu, doamnă? 

Ea se apropie tot mai mult de el. 

— Inchipuieşte-ţi că m-am gândit serios la aceasta, John Blunt. 

El râse. j 

— Aveţi nevoie de un chelner de ajutor? Imi vine greu să cred 
că aş putea fi folositor într-un asemenea serviciu. 

— Nu poţi să aştepţi cu proastele d-tale glume până ai să şti 
despre ce este vorba? Am nevoie de un om care să călărească 
câteva săptămâni pentru mine şi în care să am încredere. 

— Asta e o altă chestiune, doamnă, răspunse cowboy-ul. 

Micaela, care se apropiase de masă văzu ceasul şi-l apucă cu 
violenţă. 

— Frumos cesuleţ, nu? întrebă John care era foarte mirat, 

deoarece femeia privea ceasul cu nişte ochi scânteietori, deşi nu 
era decât un obişnuit ceas de mână din argint, care nu putea 
atrage atenţia decât, cel mult, prin neobişnuita lui dimensiune 
redusă. De unde ai acest ceas? se interesă ea. 

— De unde îl am? 

El făcu o pauză lungă înainte de a se decide să dea un 
răspuns. Şi chiar după aceea vorbele îi veneau sacadate pe buze. 

— Este o istorie unică, doamnă, care poate ar influenţa asupra 
nervilor d-tale la o oră atât de înaintată din noapte. Mulţumiţi-vă, 
de aceea să vă spun că de câteva săptămâni sunt în căutarea 
proprietarului acestui ceas pentru că acolo unde îi voi găsi să-l 
zdrobesc. 

— Atunci trage revolverul, tinere, replica Micaela cu vocea ei 
arzătoare, căci acest ceas este proprietatea mea. 

CAP. V 


PRIMELE BĂNUIELI 


— Pentru mine, cazul este foarte limpede, spuse inspectorul 
general David Sansom interlocutorului său, nu este vorba de o 
singură bandă ci, după cum arată mersul evenimentelor din 
atacul băncii oraşului, de asocierea mai multor bande, a căror 
activitate se întinde asupra întregului ţinut al Californiei. Nu este 
de necrezut ca vechiul director al unei reputate bănci să fie 
membru al bandei „Secerătorilor” şi poate chiar conducătorul ei? 

Fred Strafford, comisarul, suflă gânditor fumul ţigării lui. 

— Credeţi într-adevăr, domnule inspector general, că Painelow 
este în legătură cu criminalii? întrebă el. 

Telefonul zbârnâi, Strafford luă receptorul. 

— Allo, aici comisariatul din Mill! Cine vorbeşte? A, domnul 
Newton? Imi închipui despre ce este vorba? Desigur, o fatalitate, 
dar fiţi sigur că nu vom lăsa cazul necercetat, pentru a vă reda 
bani. 

Comisarul ascultă răspunsul. Deodată, pe faţa lui se întipării 
urmele unei imense mirări. 

— Cum? Ce spuneţi, domnule Newton? 

El ascultă şi ochii săi se făceau din ce în ce mai mici. 

Sansom, care abia putea să-şi mai stăpânească nerăbdarea, 
mârâi: 

— Ce s-a întâmplat. Ce vrea omul? i 

Comisarul nu se lăsă deranjat, ci îşi continua convorbirea. În 
sfârşit se îndreptă şi strigă în telefon: 

— Bine, domnule Newton! Mulţumesc pentru lămurire. Voi da 
curs afacerii. 

Strafford agăţă receptorul şi izbucni: 

— Frumoasă poveste, domnule inspector general. Pur şi 
simplu ne-am făcut de râs. 

Continuarea lămuririi o preluă chiar Painelow, care tocmai 

intră pe uşă, asudat de iritare. 

— Frumoasă ispravă mi-aţi făcut. Aţi lăsat să se publice în 
ziare că s-a lansat un mandat de arestare contra mea şi mă 
acuzaţi de sustragere de bani. Cum vă vine în gând aşa ceva? 
Excesul de zel al poliţiei a compromis grav nu numai reputaţia 
mea ci şi pe aceea a băncii! 

Sansom, care avea acum aceiaşi figură buimăcită şi 
subalternul său gâfâi: 

— Sunteţi oare directorul băncii? 

— Cine altul aş putea fi? răspunse cel întrebat. 

— N-aţi fugit cu jumătatea de milion? 

Painelow tremura. 

— Oh, poliţia asta! De împuşcat ştie doar acolo unde este 
vorba de cel mai mic lucru spiritual se dă în petec. 

Strafford îi oferi un scaun. 

— Vă rog, luaţi loc, domnule director. 

Painelow se lăsă să cadă, respirând din greu, pe scaun şi îşi 
tamponă broboanele de sudoare de pe frunte. 

— Desigur că prezenţa mea va dărâma tot eşafodul. Aţi fi vrut 
să mă ştiţi fugit cu jumătatea de milion, nu-i aşa? 

Ochii săi scânteiau de mânie şi vocea îi răsuna din ce în ce 
mai mişcătoare. 

Sansom, fără a da atenţie tonului său, răspunse: 

— Dacă n-aţi fi fugit atunci când au început împuşcăturile, nu 
s-ar fi produs această regretabilă interpretare. 

— Comisarul Strafford m-a trimis poruncitor să-mi caut 
adăpost. Ceea ce am şi făcut. 

— Da, dar unde v-aţi vârât şi de ce n-aţi ieşit la iveală după ce 
lucrurile s-au liniştit? 

— Am fugit în pivniţă şi datorită enervării am tras uşa după 
mine. Uitasem ca uşa avea o broască automată la care nu aveam 
nici o cheie. Dacă v-ar fi venit în gând să daţi dispoziţie să se 
caute în pivniţă, m-aţi fi scutit să stau o noapte în aceea 
îngrozitoare groapă. 

— De ce n-aţi strigat? 

— Ba am făcut-o şi am ciocănit şi în uşă până aproape am 
înnebunit. Dar nimeni nu m-a auzit şi dacă, întâmplător, 
servitorul băncii nu ar fi coborât în pivniţă, dimineaţa, aş mai fi 
stat şi acum acolo. 

— Spuneţi-ne mai bine cum se prezintă chestiunea banilor. 

— Care bani? 

— Nu faceţi pe naivul. Ştiţi precis că mă gândesc la cei 
500.000 de dolari. 

— Aceştia stau şi vor sta în tezaur. 

— Vreţi să jucaţi o comedie? Personal m-am convins că 
tezaurul nu mai conţine nici măcar un dolar. 

— Aceasta pentru că casierul meu, acest măgar v-a informat 
greşit. E drept că i-am spus să depunem pachetele de bani în 
caseta nr. 2. Imediat însă m-am răzgândit şi am preferat caseta 
numărul 4 care, deşi mai mică este mai modernă construită. 
Praton trebuie să fi suferit o pierdere de memorie deoarece a 
asistat la închiderea banilor. 

Sansom se gândi o clipă: 

— Trebuie să daţi o altă întrebuințare casierului dv. Oameni cu 
o memorie aşa de slabă nu-s buni pentru un post atât de 
important. 

— Mulţumesc pentru sfat, dar vine prea târziu. Praton a fost 
concediat, căci pentru oameni, care se pot face vinovaţi de 
asemenea greşeli n-am nici un fel de indulgență. 

Directorul băncii se ridică. 

— Sper că veţi lua toate măsurile necesare pentru a se 
prezenta ziarelor situaţia reală, domnule inspector general. 

— Nu vom neglija aceasta. Ce se va scrie însă asupra acestui 
caz nu ne va mai interesa. 

— Să nu luaţi lucrurile prea uşor, domnule inspector general, 
căci atunci mă voi plânge celor în drept. Nici procesul de daune 
pe care îl voi intenta poliţiei pentru ştirbirea prestigiului meu nu 
vă va cauza bucurie. La revedere, domnii mei. 

Bancherul se înclina cu o politeţe exagerată, pentru a le arăta 
cum îi disprețuiește şi plecă. In uşă se ciocni cu un chinez, care 
alunecă râzând, pe lângă el, în cameră. Sansom se convinse, mai 
întâi, că directorul băncii plecase definitiv şi apoi se duse către 
omul galben. 

— In sfârşit, te mai vedem la faţă, Huget? Ştiai că mă vei găsi 
în Mill? 

Chinezul, sub a cărui mască se ascundea tânărul dar valorosul 
detectiv Hugett, de la centrala din Carson, se aşeză. 

— N-am venit să vă întâlnesc, domnule inspector general, ci 
vroiam numai să fac o vizită colegului Strafford. Mă bucură totuşi 
de a vă fi găsit aici. Am fost informat peste tot de cele 
întâmplate astăzi în orăşel. Vă felicit pentru frumoasa reuşită, d- 
le inspector general. 

— Este aceasta o reuşită, dacă bandiții au fost doborâţi cu 
mitraliera? Nu dragul meu, n-am avut nici un profit. Prin aceasta 
nu ne-am apropiat măcar cu un pas de „Omul din Nevada”, ci 
numai am pricinuit Statului paguba înmormântării a două duzini 
de necunoscuţi. Ziarele vor avea, din nou, prilejul să insulte. 

Sansom se învârtea furios prin odaie. Subalternii îl urmăreau 
din ochi. 

Inspectorul general se opri, după un timp, în faţa chinezului şi 
mârâi prietenos: 

— Mascarada asta poate să înceteze, Hugett. Ea nu-ţi 
foloseşte la nimic. 

— Totuşi, d-le inspector, răspunse vesel cel vizat, eu mi-a adus 
la Silverdeen o pereche zdravănă de palme. Poate aş fi primit 
mai multe dacă nu mi-ar fi sărit în ajutor un cowboy puternic. Un 
tânăr, d-le inspector general, a cărui prietenie trebuie s-o avem, 
cu un pumn de fer. Numai de două ori a lovit şi doi oameni au 
fost scoşi din luptă. 

— Nu-mi spune poveşti, Hugett, mai bine comunică-mi dacă ai 
aflat ceva în expediţia ta. 

— Mă tem, că vă pregătesc o dezamăgire! Tot ceea ce pot să 
vă comunic este informaţia că sediul bandei trebuie căutat în 
valea Gras. 

— Ce indicii ai în acest sens? 

— Din păcate nici unul. Este numai o prezumție. 

— E prost, dragă prietene. lpoteze fără baze sigure sunt 
baloane de săpun. 

Detectivul râse. 

— Acolo unde este vorba de baze sigure numai sunt necesare 
prezumţiile. Se poate merge la sigur. Din păcate contra lui Dirk 
Gosse nu se iveşte nimic pozitiv şi totuşi sunt convins că el este 
conducătorul bandei „Secerătorilor” deci „Omul din Nevada”. 

Sansom ascultă uimit şi comisarul Strafford deasemenea îşi 
ridică capul. 

— Dirk Gosse? Cine este Dirk Gosse? întrebă inspectorul 
general. 

— Un crescător de vite din valea Gras, care întrebuinţează pe 
ferma sa de trei ori mai mulţi oameni decât ar avea nevoie 
pentru îngrijirea cirezilor. Cea mai mare parte dintre călăreţi nici 
nu sunt de găsit pe câmpiile de păşunat şi chiar el lipseşte, 
adesea zile întregi, ba chiar săptămâni. 

Inspectorul general se gândi un timp. 

— Pe câte ştiu au fost trimişi dragoni pentru a cerceta toate 
câmpiile de păşunat şi chiar fermele. Nu te-ai pus în legătură cu 
ei? 

— Nu-mi place să lucrez împreună cu militarii, când este vorba 
de chestiuni criminale. Goana după asasini este direct ridicolă 
atunci când este făcută de coloane în uniformă. Soldaţii nu sunt 
criminalişti dibaci. 

— Aici trebuie să fiu de acord cu tine, Hugett. L-am făcut, la 
timp, atent pe guvernator că socotesc inutilă participarea 
militarilor. 

— leri au plecat dragonii din Silverdeen. Şi de abia au plecat 
că Dick Gosse a şters-o cu automobilul său. 

— Ai putut să afli încotro a plecat? 

— Desigur, domnule inspector general. Timp de o oră el a mai 
rămas în acest orăşel binecuvântat. Maşina lui are numărul N. 
37.255. 

— Cât este de la ranch-ul lui până acolo? 

— Nici măcar o sută de mile, adică în lipsă de străzi şi pentru 
automobilul lui demodat o călătorie de cinci ore. 

Sansom socoti: 

— Cinci ore! Dacă pleacă la ora 7 seara de la ranch-ul sau... 

Hugett îl întrerupse. 

— Se potriveşte exact, domnule inspector general! El a plecat 
la ora 7 şi a putut fi foarte bine aici la miezul nopţii, pentru a 
dirija atacul. 

Strafford se amestecă în discuţie: 

— Să dau dispoziţie, domnule inspector general, ca acest om 
să fie reţinut? 

— Te rog chiar, comisare, trebuie neapărat să-l văd pe acest 
om. 

Hugett, care păşise la fereastră, strigă deodată: 

— Repede, domnule inspector generali Dacă vreţi să-l vedeţi 
numaidecât pe acest bărbat atunci puteţi s-o faceţi şi de aici. 
Tocmai trece pe aici! 

Ceilalţi doi veniră în grabă. Strafford smuci fereastra. Sansom 
se aplecă mult în afară. Jos tocmai pufăia o muşină veche, în 
care şedea Dick Gosse la volan şi lângă el directorul băncii, 
Henry Painelow. 

Sansom şi Strafford se uitară unul la altul năuciţi. 

Bancherul privi în acel moment sus şi făcu, râzând, un semn 
poliţistului. 

„Chinezul” întrebă nevinovat. 

— De ce vă miraţi? Cred că nu pentru faptul că Painelow stă 
lângă şeful bandiţilor. 

Inspectorul general mormăi: 

— Gândeşte-te, ar fi suficient să te trântească la pământ 
surpriza care o oferă. 

— Cum, surpriză? Prietenia dintre aceşti doi oameni este o 
chestie veche. 

— De ce nu mi-ai spus-o mai demult, izbucni Sansom. 

Detectivul râse ca un adevărat chinez. 

— Pentru că nu m-aţi întrebat despre aceasta, d-le inspector 
general. 

CAP. VI 


MĂRTURIA MICAELEI 


John Blunt murmură dezarmat: 

— Este cu totul imposibil. Trebuie să fie o eroare. 

Micaela rămase la punctul ei de vedere. 

— O eroare este exclusă. Cesuleţul provine de la un 
ceasornicar din Lovelak, care la făcut - pe timpuri - după 
dispoziţiile mele, deoarece nu găsisem în magazinul său nici un 
ceas care să-mi fi plăcut. Butonul de învârtit după cum poţi să te 
convingi, nu este din metal ci dintr-un smarald mic. Şi dacă vrei 
să-ţi dai osteneala să te uiţi pe capacul din interior, cu o lupă, vei 
găsi acolo un monogram abia vizibil cu ochii liberi: „M. T.”, 
Micaela Tronido. 

Cowboy-ul deschise cu atenţie, cu briceagul său capacul 
dinăuntru şi ţinu cesuleţul de argint în faţa luminii. 

— Într-adevăr, este ceva gravat. Pare a fi nişte litere. Din 
păcate n-am nici o lupă la mine. 

Micaela îi trase ceasul din mână. 

— Este ceasul meu! Crede-mă. Eu ştiu ce spun! 

Ochii lui John Blunt o fulgerară. 

— Ştiţi ce înseamnă pentru mine afirmaţia dvs.? 

— Ai spus-o înainte. Trebuie să-l zdrobeşti pe proprietar. 

— Presupun că ceasul vi-a fost furat. 

Femeia avu un tremur uşor şi vocea îi sună mai răguşită când 
răspunse: 

— Ceasul nu mi-a fost furat însă... 

Celelalte vorbe nu fură pronunţate şi ea îl privi îngrijorată pe 
tânăr. 

El o zori: 

— Vorbiţi mai departe! Vreau sa ştiu ce s-a întâmplat cu 
ceasul. 

— Spune-mi mai întâi pe ce cale a ajuns în posesia dumitale. 

— Îţi promit să-ţi spun; dar acum vreau să aud sfârşitul frazei 
începute. Tonul său suna poruncitor şi o sili să mărturisească: 

— Ceasul i l-am împrumutat lui Dirk Gosse, odată când mi s-a 
plâns că nici unul din ceasornicele lui de buzunar nu mai merg 
bine. 

— Când a fost aceasta? 

Ea se gândi şi apoi răspunse: 

— Poate să fi fost acum vreo două luni. Dirk Gosse tocmai 
făcuse atunci un drum în munţi. 

— În care munţi? Sunt mulţi munţi în California. 

— Mi-a spus numele însă l-am uitat. 

— N-a fost Pine Forest Range? 

Ea îl privi mirată. 

— Da. A fost muntele Pine Forest. Acum îmi amintesc exact! 

Figura lui John Blunt se împietri. 

— Vă mulţumesc, doamnă, pentru lămurirea dvs. şi acum 
ascultați povestea care am a vi-o spune. Mai întâi însă luaţi loc. 
Aţi putea cădea din picioare. 

Micaela se aşeză şi aşteptă. Aşteptarea ei fu pusă la o probă 
grea. Deoarece cowboy-ul mai întâi tăcu şi se ocupă cu 
încălţarea cizmelor lui şi cu fixarea pintenilor. 

Micaela deveni nervoasă. 

— Ce tot faci? Credeam că vrei să-mi povesteşti ceva 

— Una după alta! Mai întâi cizmele! Căci de incintă ce voi fi 
gata de călărie răfuiala mea cu Dirk Gosse nu va mai întârzia 
mult. 

— Dar nu vei avea noroc. Dirk Gosse nu este acasă. 

— Atunci îl voi aştepta în faţa casei până se va întoarce. 

— Dar în fond ce vrei de la Dirk Gosse? Imi permit să te 
sfătuiesc că ar fi mai bine să nu începi cu el. r 

— Discuţia dintre noi va fi unilaterală, doamnă! Imi pare rău că 
veţi deveni încă odată văduvă înainte să vă recăsătoriţi. Nu aveţi 
noroc la bărbaţi. 

Ea sări în sus. 

— De ce vrei să-l împuşti? Ce ţi-a făcut? 

— Mie nimic dar pe cel mai bun prieten al meu l-a şters dintre 
cei vii. Şi i-am promis sărmanului Sam să-i trimit curând după el 
pe nemilosul său asasin. 

Cârciumăreasa se lipi de cowboy. Ochii ei îşi pierduseră în 
întregime strălucirea şi vocea ei şuieră: 

— Dacă este aşa, John Blunt, atunci pleacă împotriva lui Dirk 

Gosse! Răzbună-ţi prietenul şi... pe mine! 

John Blunt våra gloanţe în revolver, se încinse cu cartuşiera şi 
păşi spre uşă. In prag se mai întoarse odată. 

— Plec acum, doamnă şi dacă el va trage mai repede decât 
mine va fi ghinionul meu. 

Aerul dimineţei cuprinse membrele lui cu o răcoare plăcută şi 
aruncă umbre palide pe culoarea obrajilor săi. 

Noaptea care trecuse, i se învârtea în creieri ca o vedenie. 
Nechezatul calului său, care-i răsună din grajd, îl readuse la 
realitate şi sfâşie zăpăceala gândurilor lui. Umbra lungii lui 
staturi se întindea pe pământ. La o parte cu tot balastul 
nefolositor! Acum nu trebuie să se gândească la nimic altceva 
decât la răzbunarea morţii prietenului său Sam Godfrey. Şi totuşi 
nu putea goni din capul său pe femeia aceea nenorocită, pe care 
o lăsase în odaia sărăcăcioasă. 

Abia când Silverdeen rămase în urma lui şi începu coborârea 
văii Grass - care-i confisca toată atenţia gândurile lui alunecară 
într-altă parte. 

Soarele se strecură în timpul acesta, printr-o deschizătură a lui 
„Battle Mountain” şi transformă rouă, care atârna grea pe iarba 
stufoasă, în briliante strălucitoare. Raze roşii izbucniră năvalnice 
prin valurile joase de ceaţă, care atârnau deasupra văii şi le 
destrămară în steaguri fluturânde. Mugetul vitelor şi nechezatul 
cailor salutară zorii zilei şi fură pentru urechile singuratecului 
călăreț o adevărată muzică. 

Zgomotul tropăitului unui cal în galop, care-l auzi în spate, îi 
goni lenea din corp şi-i încordă muşchii. 

işi opri calul şi privi împrejur. Deşi depărtarea era încă 
suficient de mare recunoscu în călăreţul care se apropia o tânără 
fată, în pantaloni şi bluză, care şedea în şea bărbăteşte. După 
alura calului ei se putea observa că era foarte grăbită. 

Curiozitatea lui John se trezi şi se hotărî să vorbească cu 
călăreaţa. Ea trecu însă pe lângă el fără să-i fi adresat măcar o 
privire. 

Atitudinea ei îmbufnă oarecum pe cowboy, care simţi cerința 
de a-i face cunoştinţă. Dădu pinteni calului şi călări după ea. In 
puţine fileuri fu la înălţimea ei. 

Ea îşi struni calul şi-l lăsă să meargă la pas. John îl urmă pilda, 
îşi scoase pălăria şi-i ură - politicos: 

— Bună dimineaţa. 

Ea-l repezi: 

— Ce te-a apucat străine, de călăreşti după mine? 

John Blunt râse îndatoritor. 

— Mă simţeam singur, domnişoară şi preferam deci să vorbesc 
cu d-ta. Nu poţi avea în toate zilele, de dis-de-dimineaţă, o 
întâlnire atât de fermecătoare. 

În mâna ei luci un mic revolver. 

— Socot o convorbire cu un necunoscut, supărătoare. Cunosc 
pe cowboy şi manierele lor. De aceia îţi dau un sfat: să pleci la 
timp, înainte de a te sili cu un glonte. 

— Drace, dar energică mai eşti! spuse vesel cowboy-ul. Dacă 
fiecăruia dintre admiratori îi vei trimite câte un glonte de plumb 
între coaste, în curând va fi plină toată regiunea numai de răniţi. 

Revolverul dispăru din mâna fetei. 

— Vreau numai să te fac atent că o convorbire cu d-ta nu mă 
interesează. 

— Ţin numai să vă întreb de ce vă grăbiţi aşa tare? 

— Pentru că azi noapte mi-au fost luate din nou dintr-o 
cireadă, douăzeci de vite. Toate indiciile arată ca au fost mânate 
în valea Grass. Aceste hoţii n-am de gând să le tolerez multă 
vreme. Vreau să-mi iau măsuri şi de aceea sunt atât de grăbită. 

Ochii lui John se măriră. 

— Sunteţi crescătoare de vite? 

— Mă numesc Sylvia Colly. Poate acum şti precis despre ce 
este vorba? 

— Am auzit de groaznica nenorocire căzută asupra „ranch- 
ului” dvs. Scuzaţi-mă că prin mine v-aţi readus aminte despre 
aceasta. 

Sub pleoapele ei ardea, parcă, un foc. 

— Cred că aş înnebuni dacă toţi acei cu care vorbesc mi-ar 
aminti de teribilul sfârşit al părinţilor mei! 

El schimbă discuţia. 

— De ce vă duceţi singură după vitele furate? Aveţi doar 
cowboy. 

— Nu sunt destul de energici. Vreau, de aceea, să rezolv 
personal chestiunea. 

— Şi încotro călăriţi acum, dacă Îi este permis să întreb? 

— La Dirk Gosse. Poate va putea să-mi dea informaţiuni 
asupra dispariţiei vitelor mele. Câţiva din oamenii lui s-au 
învârtit, ieri prin valea Pleasent. 

— Dacă vă duceţi la Dirk Gosse avem acelaş drum şi dacă vă 
convine putem călări împreună. 


36 


— Dar ce vă duce acolo? 

Cowboy-ul privi apatic în zare, unde - în soarele dimineţii - 
apăruse o casă albă. 

— Am o mică socoteală cu el. Şi dacă n-aveţi nimic contra, voi 
rezolva, cu această ocazie şi chestiunea dumneavoastră. 

CAP. VII 
ESIE DIRK GOSSE „OMUL 


DIN NEVADA”? 


Thomas Newton locuia într-o vilă la periferia oraşului care 
părea ca o perlă în praf de cărbune, printre cocioabele de lut din 
împrejurime. Vila era aşezată în mijlocul unei grădini mari, 
abundent plantată, care ar fi desfătat pe oricare dintre amatorii 
de flori. 

Proprietarul tuturor acestor minuni, un omuleţ activ cu 
trăsături aspre şi adânci, care nu lăsau însă să i se vadă vârsta 
de 65 de ani, era tocmai ocupat cu citirea ziarelor de dimineaţă 
când i se anunţă vizita directorului de bancă Painelow. 

Stăpânul casei puse ziarul la o parte şi porunci ca cel anunţat 
să fie lăsat să intre. 

Servitorul negru dispăru şi aproape imediat intră directorul de 
bancă Painelow însoţit de Dirk Gosse. 

Painelow salută pe proprietar, cu politeţă şi apoi spuse: 

— Domnule Newton, mi-am permis să aduc cu mine pe 
prietenul meu de afaceri Dirk Gosse! 

Newton îl cercetă pe noul venit cu o privire scurtă şi se 
întoarse imediat spre bancher. 

— Insoţitorul d-tale nu mă interesează, deocamdată în mod 
special. Mai principal este dacă mi-aţi adus banii? 

Painelow puse o geantă pe masă. 

— Desigur! Doar mi-aţi telefonat în acest sens. 

— Frumoase istorii se întâmplă la banca d-tale! Mă voi feri să 
mai depun bani la d-ta. Pare ca şi cum d-ta cu intenţie, ai făcut 
cunoscută lumii depunerea mea pentru a face atentă banda 
„Secerătorilor” de bogata pradă ce i se oferă. Şi când văzu 


38 


privirea înmărmurită pe care i-o aruncă cel vizat, el continuă cu o 
supărare sporită: Nu trebuie să te uiţi aşa prosteşte la mine. 
Dragă prietenei Precis n-a fost ceva în regulă, deoarece „Omul 
din Nevada” a aflat atât de repede de depunerea mea. 

— Insoţitorul meu ar vrea să discute cu d-ta o mică chestiune 
de afaceri, spuse bancherul pentru a abate discuţia pe un drum 
mai liniştit. 

Newton, care era ocupat să numere banii pe care-i scosese din 
geantă, răspunse: 

— Dacă o va spune pe scurt sunt dispus să-l ascult. Aşa dar, 
tinere, vorbeşte! 

Dirk Gosse îl privi, mai întâi, pe bătrân, care era toarte 
cufundat în număratul banilor, înainte de a începe să vorbească. 

— Cunosc într-o anumită regiune o vână bogată de aur. lmi 
lipsesc însă banii necesari pentru plata exploatării. 

Bătrânul se opri din lucrul său şi-l privi pe vorbitor 
neîncrezător. 

— Vână de aur! Şi unde este aceasta? 

Celălalt râse. 

— Atât de prost nu sunt să vi-o spun înainte de a fi sigur de 
dvs. 

— Atunci păstrează-ţi secretul pentru d-ta. Nu sunt prea curios 
să-l aflu, mârâi bătrânul. De altfel am singur un loc cu 
exploatarea căruia trebuia să mă ocup, astăzi la prânz la Carson, 
pentru a-mi înregistra locul. Sper că banii aceştia, de aici, vor 
ajunge. 

Dirk Gosse se ridică şi spuse: 

— Dacă lucrurile stau astfel, orice vorbă în plus este de prisos. 

— Credeai, tinere că ţi-a picat norocul plocon. Numi plac 
afacerile în tovărăşie. Prefer totul sau nimic. Şi apoi nici nu te 
cunosc cine eşti. 

Cu o promptitudine extraordinară, Dirk Gosse îi replică: 

— Curios, cam se poate înşela un om. Eram foarte sigur că v- 
am văzut, ca oaspe, pe ferma lui Lionel Northern la Blanco River, 
în Noul Mexic. 

Bătrânul tresări ca şi cum ar fi fost lovit de un bici. 

— Blanco River? Lionel Northern? 

— Vedeţi că nu m-am înşelat? 

Inocenţa vizitatorului îl frapă atât de mult pe bătrân încât 
spuse: 

— Dar aceasta a fost... 

— Înainte cu 25 de ani! Este exact. Ce părere aveţi de 
memoria mea, d-le Newton? 

Intrebarea aceasta schimbă însă atitudinea bătrânului. Cu o 
voce fermă el declară: 

— Nu cunosc nici Blanco River şi nici ferma unui Lionel 
Northern. 

Nesiguranţa, care păruse să-l fi prins înainte, dispăruse. 

— Atunci, poate mă înşel, domnule Newton. lertaţi-mi această 
confuzie, care este însă lesne de priceput dacă vă spun că omul 
cu care vă confund avea şi el numai a jumătate din urechea 
stângă, ca şi dvs. 

Servitorul cel negru veni fugind înăuntru: 

— Domnule Newton, poliţia este aici! 

Bătrânul ascultă cu mirare. 

— Poliţia în casa mea? 

In acelaş moment, uşa fu deschisă cu violenţă şi un sergent 
intră în cameră. Doi poliţişti îl urmară şi se postară la intrare. 

Bătrânul se ridică mâniat şi spuse: 

— N-aţi putut să aşteptaţi până când servitorul meu va fi 
primit dispoziţie să vă dea drumul? 

Sergentul răspunse politicos: 

— lertaţi-mi deranjul, domnule Newton, dar chestiunea este 
foarte urgentă. 

— Şi despre ce este vorba? 

— Am primit cel mai sever ordin să-i rog pe cei doi domni, 
care tocmai se găsesc la d-ta, să mă urmeze imediat la 
comisariat. 

x 

Flancat de motocicletele celor trei poliţişti, fermierul îşi 
îndreptă demodata-i maşină spre oraş şi peste câteva minute 
stătea, împreună cu Painelow, în faţa inspectorului David 
Sansom. 

Directorul băncii, mâniat se precipită să spună câteva vorbe 
răstite, dar polițistul i-o tăie scurt: 

— Te rog, nu este nevoie să te sufoci căci nu foloseşte la 
nimic. In plus strică sănătăţii. Şi presupun că nu vrei, cu ştiinţă, 
sa ţi-o ruinezi. Rog pe amândoi domni să ia loc şi să-mi răspundă 
la câteva întrebări, care sunt silit să le pun. Mai întâi, te rog pe d- 
ta... - el arătă spre fermier - care este numele d-tale? 

— Mă numesc Dirk Gosse! A 

— Ah, da, Dirk Gosse! Aşa e. Bine, d-le Gosse. Imi veţi 

răspunde la câteva întrebări şi comisarul Strafford va fi aşa de 
drăguţ să noteze răspunsurile d-tale. 

Comisarul Strafford, care stătea pregătit de scris în dosul 
mesei lui, ceru mai întâi datele personale. 

Când Gosse, fiind întrebat asupra locului naşterii, răspunse Las 
Begas, Sanson se amestecă cu întrebarea: 

— Despre care Las Begas este vorba? Cunosc mai multe oraşe 
cu acelaş nume. 

Cel întrebat mormăi: 

— Las Begas în Noul Mexic! Cred însă că locul meu de naştere 
vă este cu totul indiferent. In plus nu înţeleg ce rost are 
protocolare răspunsurilor mele. Mă trataţi de aşa manieră ca şi 
cum aş trebui să plătesc nişte oale sparte. 

Inspectorul general se lipi de el şi-i spuse: 

— Nu este vorba de d-ta, ci de „Omul din Nevada” d-le Gosse! 

Dacă inspectorul sperase că aceste vorbe vor face o impresie 
deosebită asupra fermierului se înşelase complet. Dirk Gosse nici 
nu clipi ş spuse calm: 

— Serios nu înţeleg ce vreţi să spuneţi, inspectore! Dacă este 
vorba de „Omul din Nevada” atunci trebuie să vă adresaţi lui. 

Sanson confirmă: 

— Asta şi vreau. Numai că nu ştiu cum să ajung la el. 

— Şi atunci credeţi că eu v-aş putea ajuta să obţineţi o 
întâlnire cu acest om? 

Inspectorul general asculta rece aceasta întrebare neruşinată 
şi-şi continuă audierea: 

— Sunteţi crescător în valea Grass, nu-i aşa? 

— Da. 

— De câte capete de vite dispuneţi? 

— 15.000 de bucăţi. 7000 sunt vite, 6000 oi. 

— Bine, d-le Gosse! O cireadă din cele mai frumoase, pentru 
paza căreia sunt desigur necesari vreo 15 călăreţi. 

— O duzină este puţin cam exagerat, d-le inspector. Opt până 
la 10 oameni bine dresați ajung, fără să trebuiască să se 
ostenească prea mult. Câmpurile mele de păşunat pot fi lesne 
supravegheate. 

— Atunci de ce aţi angajat 40 de cowboy dacă lucrul poate fi 
făcut de 10 oameni, domnule Gosse? 

Brusca întrebare a inspectorului general îl puse în încurcătură 
pe crescător. Dar înainte de a primi un răspuns acceptabil, 
anchetatorul merse mai departe: 

— Nu este prea important să răspundeţi la această întrebare, 
domnule Gosse. Fiecare crescător este liber să-şi angajeze cât 
personal vrea. Mai important pentru mine - şi asupra acestui 
amănunt vreau să fiu lămurit - este de ce aţi plecat, ieri, atât de 
târziu la Mill. Era aproape miezul nopţii când aţi venit cu maşina, 
nu-i aşa? 

— Nu, domnule inspector, era ora patru dimineaţa când am 
coborât din maşina mea la hotelul Union. 

— De ce vreţi să mistificaţi ora exactă de sosire? 

— Dar nici nu mă gândesc la aşa ceva! 

— Cel puţin aşa pare. 

Fermierul lămuri: 

— Maşina mea se încăpăţânează uneori. Fapt care trebuie să i 
fie scuzat, ţinând seama de arhaica ei vârstă. Am rămas în pană 
pe şosea, la 30 mile de aici. Am trebuit să aştept patru ore 
întregi până când apăru maşina d-lui Sullivan, din Carson, al 
cărei şofer m-a ajutat să o repar. 

— II credeţi pe fabricantul de conserve Sullivan, din Carson? 

— Da, acesta era. |. Sullivan se întorcea acasă. Era exact ora 
două noaptea, când m-a găsit pe şosea. 

Inspectorul îi porunci lui Strafford! 

— Te rog, domnule comisar, cereţi imediat legătura telefonică 
cu dl. Sullivan, în Carson. 

Comisarul dispăru în timp ce Sanson continuă interogatoriul. 

— Dacă aţi venit, la Mill, abia la patru dimineaţa atunci 
chestiunea este ca şi lămurită. Dar, totuşi, trebuie să ştiu ce v-a 
adus aici? 

— Vroiam să mă distrez puţin. La ranch-ul meu viaţa este 
monotonă şi, de aceea, de multe ori, se simte necesitatea unei 
băuturi bune, a luminei, a muzicii şi în încheiere şi a unei fete 
frumoase. 

Sanson care simţi persiflarea din vorbele fermierului deveni 
morocănos. 

— Nu mă duceţi cu vorbe. Dacă nu vreţi să răspundeţi sincer 
la întrebările mele mai bine tăceţi. 

Painelow se crezu dator să intervină: 

— DI. Gosse avea treabă cu mine. Avea nevoie de hani pentru 
a începe exploatarea unei mine de aur. Suntem de multă vreme 
în legături de afaceri. 

Toanele poliţistului nu se schimbară. 

— De ce n-aţi spus aceasta imediat? întrebă el pe crescător. 

Acesta râse politicos. 

— Pentru că socotesc că este inutil să împărtăşesc poliţiei 
planurile mele de afaceri. 

Comisarul Strafford se întoarse şi anunţă: 

— DI. Sullivan confirmă declaraţia d-lui Gosse, d-le inspector 
general! L-a ajutat să repare o pană. 

— Exact. Mi-a fost de mare folos şi când mă voi duce la Carson 
îi voi mulţumi încă odată pentru bunăvoința lui. 

— Vreţi să vă duceţi cu interes. 

— Da, d-le inspector general! 

Sanson se îndreptă spre directorul băncii. 

— D-tale, domnule Painelow, am să-ţi fac comunicarea că 
fostul casier, Eugen Praton, a fost găsit împuşcat acum o oră - pe 
malul râului Humboldt. 

Obrazul lui Painelow se coloră. 

— Nu se poate, d-le inspector. 

— Din păcate, asta este. Cum văd, ştirea morţii lui te-a 
impresionat neplăcut. Şi noi regretăm moartea lui cu atât mal 
mult cu cât declaraţia lui cu privire la schimbarea casetelor ar fi 
fost de mare importanţa. 

Bancherul gângăvi: 

— Cum s-a putut întâmpla aceasta? 

— Asta am vrea să ştim şi noi. Zăcea pe malul apei, cu o 
împuşcătură în inimă şi cu un revolver înţepenit în mână. 
Inspectorul general deschise un sertar şi puse pe masă un 
revolver cu butoi. 

— Aceasta e arma. 

Painelow aruncă numai o privire asupra ei şi lămuri: 

— E revolverul lui. ÎI cunosc. 

Sanson îl întrebă. 

— Eşti absolut sigur? 

— O eroare este exclusă. Purta arma la el, chiar şi în serviciu, 
deoarece îi era frică de bandiții de bancă. 

— S-ar putea crede că s-a sinucis, spuse inspectorul gânditor. 

Bancherul confirmă: 

— Fără îndoială a fost o sinucidere. Arma o păstra numai 
pentru uz propriu şi probabil că a făcut uz de ea într-un moment 
de rătăcire sufletească. Vocea vorbitorului începu să tremure. 
Oh, este groaznic să-ţi încarci conştiinţa cu un gest care a împins 
la moarte pe un om. Lacrimi îi inundară ochii. 

Răspunsul inspectorului general avu un substrat ironic: 

— Nu trebuie să ai mustrări de conştiinţă, domnule Painelow, 
căci Praton nu s-a sinucis ci a fost omorât. Din revolverul său nu 
lipseşte nici un glonte iar proiectilul, care i-a trecut prin inimă şi 
i-a ieşit prin coaste, aparţine unui pistol de calibru mic, dar de o 
mare putere de pătrundere. Acesta este glontele. S-a oprit în 
paltonul asasinatului. 

— Cine să fi omorât pe acest biet nenorocit?! întrebă 
bancherul. 

— Ar fi foarte interesant să ştim aceasta, domnule Painelow. 
Răspunse inspectorul general care mai adăugă: Poate vom 
ajunge, totuşi, la aceasta şi atunci va fi amar de criminal! Vă 
mulţumesc, domnii mei, pentru amabilitatea cu care mi-aţi 
satisfăcut curiozitatea! 

Când fură plecaţi, comisarul Strafford întrebă cu un ton de 
reproş: 

— De ce i-aţi lăsat pe aceşti tâlhari să plece, d-le inspector 
general? Este foarte limpede că ambii sunt vinovaţi. Ei ştiu precis 
cine l-a ucis pe bietul Praton, care aflase prea multe despre 
directorul său. 

— Ce-ţi vine prin minte, dragă Strafford! N-avem încă nici un 
fel de dovadă contra lor. Dar fi sigur că, în curând, vom avea în 
lanţuri pe „Omul din Nevada” banda lui. 

Ziarele de a doua zi îi aduseră inspectorului Sanson o ştire 
care nu corespundea ipotezelor lui: în noaptea trecută banda 
„Secerăturilor” făcuse o vizită fabricantului de conserve Sullivan, 
din Carson, furându-i câteva sute de mii de dolari. 

CAP. VIII 
JOHN BLUNT ARE O 
TOVARĂȘŞĂ ÎN MISIUNEA 


LUI 


— De ce natură este socoteala pe care o ai cu Dirk Gosse? 
întrebă Sylvia pe John Blunt în timp ce-şi continuau împreună 
drumul. 

Faţa lui John Blunt se întunecă. 

— Una din acele care trebuie să fie însoţită cu gloanţe de 
revolver. Cine va pune mai repede mâna pe armă va trage 
profitul de partea lui. Celălalt va pierde. 

Când intrară în curtea „ranch”-ului, cei doi tineri trebuiră să se 
mire de liniştea care domnea acolo. Curtea era goală. Uşile casei 
erau încuiate. Prin coşuri nu ieşea nici un fir de fum. Nici o voce 
omenească nu era de auzit şi nici măcar lătratul unui câine. Nici 
cel mai neînsemnat semn de viaţă. „Ranch”-ul parcă era mort. 

John descăleca, păşi spre una din uşile casei principale şi 
începu să bată cu pumnul în lemn. După o bună bucată de vreme 
se deschise o uşă la capătul clădirii şi un om păşi afară. Un om 
gheboşat, cu o barbă albă care-i încadra faţa dându-i o înfăţişare 
patriarhală. El se apropie încet de ei şi privi pe călăreţi cu ochi 
scânteietori. 

John Blunt îi ură un prietenos: 

— Bună dimineaţa! 

După care bătrânul întrebă: 

— Cine te-a îndemnat tinere, să baţi în uşă cu pumnii? Nu poţi 

să baţi manierat şi să aştepţi până ţi se va deschide? 

— Credeam că nu este nimeni acasă. 

— Atunci conduita d-tale abia este o prostie. Dar, în sfârşit, ce 
doreşti? Cine caută aici de lucru trebuie să se prezinte civilizat. 

Arătând apoi spre Sylvia întrebă: 

— Este iubita d-tale? Foarte frumoasă creatură dar un bagaj 
inutil pentru un călăreț fără serviciu. 

Cowboy-ul privi spre fată, care arunca o privire furioasă 
bătrânului şi se grăbi să-l lămurească: 

— Vă înşelaţi, nu este iubita mea şi nici nu caut de lucru! 

Tonul energic al răspunsului făcu pe bătrân să tresară. 

— Tinere, şti pe cine ai în faţa ta? 

— Apucăturile îmi spun cine eşti. Un bătrân prost! 

Mâna bătrânului făcu o mişcare bruscă, aproape de 
neobservat şi în clipa următoare luciul oţelului unui cuţit străbătu 
aerul. Lama trecu, foarte precis, pe lângă umărul cowboy-ului şi 
se înfipse cu un sunet înăbuşit într-un stâlp al prispei. 

Sylvia strigă îngrozită şi alunecă de spaimă, fără voia ei, din 
şea. 

John însă îşi smulse revolverul din toc şi-şi luă poziţia de 
apărare. 

— Bagă revolverul la loc! spuse batjocoritor bătrânul. Cuţitul 
n-a fost pentru d-ta. Căci dacă aş fi vrut n-ai mai fi ajuns să pui 
mâna pe arma d-tale. Old Deed, în ciuda anilor lui, mai este încă 
suficient de bărbat pentru a scoate din circulaţie „boboci”, când 
devin obraznici. Să-ţi servească drept învăţătură, străine! 

John, căruia sângele îi năvălise în obraz, murmură încurcat. 

— D-ta eşti Old Deed, prospectorul, care a fost - pe vremuri - 
posesorul renumitei mine de 1000 de funţi (N.T: un funt are 
jumătate de kilogram de aur). 

Bătrânul dădu din cap. 

— Da, străine, am scos 1000 de funţi de aur strălucitor din 
mină şi cu toate acestea astăzi sunt iarăşi un câine sărac. Nu-i 
aşa că trebuie să fi fost un mare golan acela care a reuşit să facă 
praf o asemenea avere? Să scoţi 1000 de funţi de aur în numai 
trei ani şi să-i pierzi pe toţi! Un râs strident îi ieşi de pe buze şi 
ochii îi răniseră ţintă. 

John vroia însă să ajungă la un sfârşit şi întrebă: 

— Şi acum eşti aici, din nou, călăreț la Dirk Gosse, ca şi înainte 
de belşug? 

Cel vizat făcu nişte ochi miraţi. 

— Eu la Dirk Gosse? Nu, străine, Old Deed n-a fost niciodată 
călăreț la altul şi nu este nici astăzi. Eu sunt tovarăşul lui Dirk 
Gosse şi dacă afacerile vor continua ca şi până acum voi reveni 
la banii care i-am avut. Da, tinere, degeaba îţi holbezi ochii. Dirk 
Gosse este un băiat de ispravă. Nu face vorbă prea multă cu 
nimeni. Răzbeşte în ceea ce îşi propune. Este singurul bărbat 
care a câştigat toată încrederea mea. 

John aruncă însoţitoarei lui o privire cu subiînţelesuri şi se 
întoarse apoi spre bătrân. 

— Am auzit foarte multe despre isprăvile tovarăşului d-tale. 
Atât de multe încât aş vrea, cu multă plăcere să discut puţin cu 
el. 

— Aşa? Ai vrea? Şi tânăra d-ră are, desigur şi ea un dor 
puternic după el? 

Sylvia se apropiă. 

— Desigur că mi-e dor să discut cu asociatul d-tale. Poate îmi 
va putea lămuri cine îmi fură, de săptămâni, vitele de pe 
câmpurile mele de păşunat, lămuri ea foarte energic pe bătrân. 

Acesta o privi batjocoritor. 

— Nu cred ca Dirk Gosse să fie omul care să se ocupe cu 
asemenea nimicuri. Are lucruri mult mai importante de făcut 
decât să fie atent la cirezile unei vecine. Are ocupaţii personale 
până peste cap. 

Fata nu se lăsa înşelată. 

— Dacă îi eşti asociat atunci poate îmi vei da d-ta explicaţii 
asupra prezenţei în Pleasent, a unora din călăreţii voştri. Noaptea 
au dispărut şi dimineaţa constatai lipsa unui mare număr din 
vitele mele cele mai frumoase. 

Bătrânul îşi ridică capul. 

— Valea Pleasent? Nu eşti cumva Sylvia Colly, care în copilăria 
ei a avut atâta durere? Vocea lui luă, din nou, un ton ironic. 
Păcat, domnişoară, ca tocmai d-tale să-ţi fi făcut „Omul din 
Nevada” aşa ceva. 

— Şi tot mai continui să negi că cowboy d-tale n-au furat vitele 
mele? 

Faţa bătrânului deveni serioasă. 

— Este o absurditate. Călăreţii noştri n-au nici o legătură cu 
furtul. Nici în vale nu au putut fi deoarece sunt plecaţi toţi, până 
la unul, de câteva zile. 

— Este, totuşi, aşa cum am spus-o. Au fost oameni de aici cei 
care au furat astă-noapte, vite din cirezile mele. 

— Şi eu vă spun că afară de Ed Raffert, care a stat toată 
noaptea cu mine în casă. Nu se mai găseşte de câteva zile nici 
un cowboy de al nostru în valea Grass. 

Gura fetei se strânse dispreţuitoare. 

— Aşa? Nici unul dintre cowboy nu este aici? Şi cine păzeşte 
turmele? 

Bătrânul triumfă. 

— Turmele? Acestea nu mai sunt aici, deoarece au fost 
mânate de câteva zile la staţie, unde au fost băgate în vagoane. 
Au fost vândute pentru măcelăriile din Denver. 

— Dirk Gosse şi-a vândut toate vitele? Este posibil? se miră 
fata. 

— N-am nici un interes să recurg la pretexte, mormăi Old 
Deed. 

— Şi ceilalţi oameni care n-au fost necesari la această operaţie 
unde sunt? 

Bătrânul o privi ironic. 

— Şi aceasta ai vrea s-o şti? Eşti o fata foarte curioasă. 

Sylvia se depărtă şi se duse spre calul ei. 

— Indrăcită fată! mormăi bătrânul după ea. Păcat că nu sunt 
mai tânăr cu vreo 30 de ani. 

John Blunt îi întrerupse reflexiile: 

— Old Deed, am venit aici pentru a rezolva nişte chestiuni cu 
tovarăşul d-tale, care-mi sunt foarte importante. Sunt convins că 
îi va fi neplăcut să audă că l-am căutat şi nu l-am găsit. Ţi-aş fi, 
de aceea, foarte recunoscător dacă ai vrea să-mi spui unde aş 
putea să-l găsesc acum. 

intrebatul îşi încreţi ochii. 

— Imi ceri cam mult, tinere, ca să-ţi spun unde poţi să-l 
găseşti pe Dirk Gosse. Dacă ai însă timp şi răbdare mergi de-a 
lungul drumului, care duce din vale pe şosea, spre vest, Dirk 
Gosse se va mai întoarce, odată, aici. Când se va întâmpla 
aceasta nu pot să-ţi spun. Poate dai astăzi peste el, poate peste 
şase săptămâni. Acum 

x 

„Ranch”-ul rămase mult în urma lor când Sylvia îl întrebă pe 
tăcutul ei însoțitor. 

— Ce crezi de acest individ, pe care-l cheamă Old Deed sau 
mai ştiu eu cum? 

— Omul a fost atât cât îmi este cunoscut mie, înainte de 
descoperirea minei de aur care l-a făcut milionar, un bandit 

obişnuit şi un tâlhar. Din păcate, nu se lăsa prins niciodată şi 
înţelese strălucit să tragă asupra lui ocrotirea justiţiei. 

— Şi ce deduci din vechea lui ocupaţie? 

— Că este un ajutor foarte util, „Omului din Nevada”. 

Sylvia îşi opri calul. 

— Omului din Nevada? 

— Da, „Omului din Nevada”, respectiv Dirk Gosse. 

— Dirk Gosse este „Omul din Nevada”? Glumeşti sau te înşeli! 

— Niciodată în viaţă nu mi-a ars atât de puţin de glumă ca 
acum. 

— Este cu totul de necrezut, este... 

— Un fapt pe care nu-l întâlneşti în fiecare zi. 

— Atunci Dirk Gosse a... Fata amuţi ca şi când mersul 
gândurilor ei nu s-ar fi potrivit cu grozăvia faptului. 

John Blunt confirmă: 

— Din păcate aşa este. Omul acesta îţi are familia pe 
conştiinţă şi pe prietenul meu Sam Godfrey deasemenea. 

Timp îndelungat cei doi tineri călăriră unul lângă altul fără să 
mai scoată o vorbă. Când ajunseră la răscrucea unde drumul se 
despărţea de şosea, fata îl întrebă cu un ton scăzut: 

— Incotro călăreşti acum, John Blunt? 

— Vreau să-l întâlnesc pe „Omul din Nevada”. Dar încotro 
pleci d-ta, Sylvia? 

— Merg cu d-ta, chiar dacă drumul ne-ar duce până la capătul 
pământului! 

Cowboy-ul mişcă liniştit din cap şi dădu pinteni calului. Sylvia îl 
imită. Apucară pe şoseaua care duce spre vest. Pentru a ieşi în 
calea „Omului din Nevada”. 

CAP. IX 
RĂPIREA DETECTIVULUI 


HUGETI 


Cu toate că era târziu noaptea, pe străzile puternic luminate 
ale oraşului Garson era o mare animaţie. Oamenii fugeau spre 
adăposturi, maşinile se opriră iar poliţişti motociclişti goneau 
într-un tempo infernal, după câţiva călăreţi care cu lovituri 
zgomotoase de revolver încercau să dispară în străzile 
mărginaşe mai întunecoase, ceea ce le şi reuşi. 

Voci răguşite ţipau: „Opriţi-i! Prindeţi-i! Linşaţi-i pe aceşti 
tâlhari!” Şi încă mai multe alte apostrofări de acest gen. 

La uşile caselor, din birouri, restaurante, din licoare uşa care 
se deschidea, se strânseră noii cârduri de curioşi, care măreau 
zăpăceala, fără să se ştie despre ce este vorba. 

Dirk Gosse, care stătea la volanul arhaicei lui maşini. Făcu 
apel la toată priceperea lui pentru a trece peste piedicile străzii 
cât mai repede. Avea, de acum, în faţa un drum liber când văzu, 
cu uimire, pe trotuar, statura deşirată a lui Newton, a cărui figură 
de pasăre răpitoare privea şiret spre el. 

— Ei, domnule Gosse, aşteaptă puţin! la-mă şi pe mine am de 
vorbit cu d-ta. 

Acela căruia fi erau adresate aceste vorbe se făcu că nu aude 
nimic şi apăsă pe accelerator. In smucitura automobilului, el se 
mai întoarse odată şi văzu pe Newton chemând un polițist- 
motociclist şi arătându-i spre maşinii lui. 

Când îşi reluă poziţia pentru a-şi continua drumul trebui să 
constate că pe scara maşinii lui stătea un chinez, care ţinea 
îndreptat spre el un browning şi-i porunci: 

— Opreşte numai decât saul!... 

Mai departe nu putu spune nici un cuvânt căci fugarul lăsă 
brusc volanul, înhăţă cu ambele mâini revolverul chinezului şi-l 
apucă şi pe el şi-l aruncă, dintr-odată, în maşină. 

In acelaş moment însă un poliţist-motociclist fu lângă 
automobil. 

— Opreşte! Opreşte! 

Un glonte crăpă geamul din faţă al maşinii. 

Dirk acceleră puternic. Pocnetele motorului amuţiră dintr- 
odată şi se schimbară într-un zbârnâit limpede. Poticnelile 
maşinii se transformară într-o alunecare lină şi rapidă. Drumul 
era liber. Acul indicator al kilometrajului sări de la 60 la 80 şi 
imediat după aceasta la 120. Zgomotul motocicletei se auzea 
undeva departe în spate, în timp ce maşina cu aceeaşi infernală 
viteză - pe care un alt automobil ar fi atins-o cu multă greutate - 
gonea ca o nălucă pe şosea. 

Frederik Hugett, care era îmbrăcat ca chinez, se trezi din 
loviturile primite şi privea uimit la puternicele raze de lumină pe 
care le arunca în faţa ei maşina-nălucă. Drace, se gândi el, trebui 
să fi fost rău lovit. „Amicul” meu şi-a schimbat maşina fără ca eu 
să fi observat ceva. 

Vecinul său păru să-i fi ghicit gândurile, deoarece îi spuse 
râzând: 

— Te înşeli, domnule Hugett. Este tot vechea maşină. Numai 
că acum îi funcţionează motorul al doilea, pe care am lăsat să 
mi-l monteze un inginer inventiv. 120 de cai putere nu este un 
fleac pentru o asemenea rablă, nu-i aşa? Poţi însă să fi liniştit. 
Viteza nu-i va face nici o stricăciune căci există şi un al doilea arc 
care poate să suporte şi o viteză mai mare. Cam pretențioasă 
această schimbare, care n-a fost deloc ieftină. Dar o adevărată 
maşină cu această putere ar fi fost prea bătătoare la ochi pentru 
un crescător de vite din valea Grass. Nu eşti şi d-ta de aceeaşi 
părere? 

— Găsesc că eşti un ticălos periculos şi-ţi cer să te întorci 
numaidecât, căci de data aceasta nu vei scăpa. De aceasta îţi 
garantez eu. 

— Din păcate nu pot să-ţi fac această plăcere, căci în maşina 
mea se găseşte frumoasa sumă de 120.000 dolari, de care l-am 
uşurat pe dl. Sullivan, acum o oră. 

— Nu-mi spui lucruri noii, dacă ţi împărtăşesc că eşti şeful 
bandei „Secerătorilor”. Aceasta o ştiam de mult. 

Dirk Gosse, care lăsa ca maşina să-şi continue ameţitorul ei 


51 


drum, se aplecă de pe scaunul său şi privi înapoi. În depărtare 
străluceau câteva puncte albe. 

— Laudele mele, spuse el peste o clipă captivului său. 
Tovarăşii d-tale ne urmăresc cu maşini care depăşesc în viteză 
pe a mea. În 15 minute ne-ar prinde, dac-ar menţine viteza lor 
actuală. 

Detectivul îi răspunse: 

— Ţi-am spus că nu vei putea scăpa, cursa! 

— Ai avut o presimţire! spuse fermierul râzând ironic şi 
stingând farurile. 

— Ce-ţi trece prin cap? strigă Hugett îngrozit. Ne vom rupe 
capul dacă vei continua să goneşti cu aceeaşi viteză fără lumină. 

— Ochii mei văd şi în întuneric! îl asigură conducătorul bandei 
ironic. Cu toată această asigurare el micşoră viteza automobilului 
şi îşi făcu de lucru la o pârghie. Imediat încetară bătăile 
motorului şi începură să răsune hodorogelile primului motor. 

— Atenţie! Cazi în groapă! strigă detectivul, când maşina 
începu să coboare o barieră stâncoasă. 

— Din contră, voi ajunge în câmpie liberă. Acolo este mai 
plăcut decât pe şoselele animate. 

— Totuşi este complet imposibil să faci numai o sută de paşi 
pe pământul acesta găurit şi afurisit. 

— N-avea nici o grijă, brava mea maşină are şi ceva de tanc în 
ea. Şi fermierul apăsă, din nou, pe o pârghie. 

Scârţâind din toate încheieturile şi poticnindu-se, automobilul 
înainta clătinându-se în preerie. 

Hugett blestemă ca posedat de draci când văzu trecând, după 
câteva minute, maşinile poliţiei pe şoseaua care o părăsiseră. 

— Nu făcea gălăgie inutilă, îi spuse paznicul său, căci altfel voi 
fi obligat să-ţi astup gura! După un timp adăugă: Dacă te vei 
purta corect nu ţi se va întâmpla nimic, căci m-am decis să-ţi dau 
drumul dacă vei accepta propunerea care ţi-o voi face. 

Prin nisip şi pietriş, maşina se înfundă în întunericul nopţii. 

CAP. X 


PLANUL ÎNSÂNGERAT 


John Blunt şi Sylvia Colly ajunseră în apropierea văii Pleasent 
şi când se suiră pe un deal pentru a privi clădirea fermei, care 
fusese rezidită de mult, văzură în curtea casei o ceaţă mare de 
călăreţi. 

— Asta-i acum! Ce le-o fi trăsnit prin cap oamenilor mei să 
părăsească, ziua în amiază mare, câmpul? strigă Sylvia Colly 
mâniată. 

John Blunt i-ar fi dat, cu plăcere, o lămurire dar el lăsă aceasta 
păzitorilor cirezilor, care-şi împinseră caii în galop către ei când îi 
văzură apărând. 

Incă de departe ei îşi scoaseră marile lor pălării, le aruncară 
sus în aer şi le prinseră apoi în galopul cailor. 

Intr-o clipă cei doi tineri fură înconjurați. Ochi sclipitori şi figuri 
surâzătoare dovedeau cât se bucurau tinerii şi bătrânii că tânăra 
lor stăpână se întoarse vie şi nevătămată. 

Bătrânul lor conducător Cunnard îşi scoase respectuos pălăria, 
se prezintă străinului şi apoi spuse fetei: 

— Băieţii au fost foarte îngrijoraţi când au auzit că v-aţi dus 
singură după hoţii vitelor, d-ra Sylvia. 

Tânăra fată îi întinse mâna bătrânului şi spuse cu un râs 
grațios: 

— Acum însă trimiteţi băieţii înapoi la câmp şi atrage-le 
atenţia să deschidă bine ochii. 

— Minunaţi băieți, domnişoară Sylvia! spuse cowboy-ul 
cunoscător, când se apropiă de fermier. Şi desigur că fiecare şi- 
ar fi dat viaţa cu plăcere pentru a o salva pe a d-tale. 

Ochii tinerei străluciră şi ea răspunse cu mândrie: 

— Aşa este, John Blunt. 

El se gândi: Nu este nici o minune, când eşti atât de tânără şi 
de frumoasă, Sylvia Colly! Totuşi se feri să-şi exprime aceste 

gânduri. 

Urmându-şi drumul el căută atent urmele care să fi rămas de 
la atacul suferit de fermă din partea „Omului din Nevada”. Dar 
nu văzu nimic. 

Ceea ce nu acoperise natura fusese făcut de mâini omeneşti şi 
clădirile noii, proaspăt văruite, făceau o impresie plăcută şi, mai 
ales, prietenoasă. 

Bucuria cea mai mare fu însă arătată de Sally cea grasă o 
negresă, care cu toată greutatea ei alergă foarte sprinten 
înaintea lor. 

Sylvia îi strânse mâinile credincioasei servitoare se lăsă trasă 
de ea în casă şi-i făcu semn lui John Blunt s-o urmeze. 

— Fă-ne ceva de mâncare, Sally, porunci ea. Între timp adu-ne 
ceva să bem... 

Seara, când stătură pe veranda din faţa casei, Sylvia Colly şi 
John Blunt stabiliră în comun planul lor şi ajunseră la concluzia 
să-l cheme pe bătrânul Cunnard pentru a-i cere sfatul. 

Şeful cowboy-lor veni cu mesagerul care fusese trimis după el 
şi, la invitaţia stăpânei lui, luă loc. Dar când auzi despre ce este 
vorba nici nu vru să mai asculte aceste planuri. 

— Nu-l veţi prinde pe „Omul din Nevada”, după cum n-a reuşit 
nici poliţia şi nici armata, spuse el cu tărie. 

— Trebuie, totuşi, să încercăm, răspunse Sylvia. 

— Dar înainte de toate trebuie să vă întreb: ştiţi unde trebuie 
să-l căutaţi pe „Omul din Nevada”. 

— Până acum nu, interveni John Blunt. 

— Şi cine este el? întrebă Cunnard mai departe. 

Amândoi scuturară din cap însă Blunt adăugă: 

— Este bănuit Dirk Gosse din valea Grass. 

Fu rândul bătrânului Cunnard să-şi scuture capul şi să râdă. 

— Dacă vreţi să-l prindeţi pe acesta atunci nu mai am nimic 
contra planului vostru, spuse el. 

Răspunsul bătrânului li se păru curios. Toate întrebările care i 
le făcură pentru a obţine vreo lămurire suplimentară se dovediră 
inutile. Cunnard se mulţumi să le spună: 

— Pot să vă dau un sfat? 

— Te rugăm! 

— Atunci călăriţi peste deşertul Rock. 

— Cred că nu vreţi să spuneţi... 

— Vreau să spun că numai acolo poate să fie ascuns acest 
bandit, răspunse bătrânul foarte serios şi mai adăugă - văzând 

că cei doi tineri îl priveau neîncrezători: Cunosc regiunea în lung 
şi în lat şi ştiu că o bandă atât de numeroasă ca aceea pe carea 
strâns-o „Omul din Nevada” nu poate găsi nicăieri o 
ascunzătoare mai bună decât în pustiu. Cu atât mai mult cu cât 
nimeni nu crede posibil că în acest pustiu să se poată găsi 
suficientă apă pentru atâţia cai şi oameni. Aceasta este însă o 
greşeală mare şi de neiertat, deoarece mulţi îndrăzneţi, care s-au 
aventurat în pustiul Rock, au dispărut fără urme. Cei puţini care 
au găsit drumul de întoarcere au înnebunit din cauza setei şi-au 
pierdut limpezimea spiritului observator şi de aceea nu s-a 
contat pe declaraţiile lor. 

— Şi de unde şti d-ta că în pustiu se găseşte apă, Cunnard? 
întrebă John Blunt. 

— Pentru că şi eu am fost acolo şi un izvor, pe care l-am 
descoperit când nevoia mea era mai mare, m-a salvat de la 
moarte prin sete, explică bătrânul cowboy cu sânge rece. Da, 
continuă el după o scurtă pauză,m fost în pustiu. Auzisem că 
acolo se găseşte, în diferite locuri, aur curat chiar pe deasupra 
nisipului. Că trebuie numai să-l ridici şi să-l iei. Fiind şarlatanie 
pură n-am găsit nimic din ceea ce căutam şi eram aproape să 
mor de sete când am găsit izvorul şi am putut să-mi umplu iarăşi 
burduful. Eram foarte bucuros după ce scăpasem de această 
urgie. 

— Şi „Omul din Nevada”? 

— Acesta trebuie să cunoască şi el un loc unde este nu numai 
un izvor răcoritor ci apă în cantităţi îndestulătoare. 

— Locul nu poate însă să rămână nedescoperit veşnicie! îi 
răspunse John Blunt. 

— De ce nu, dacă nu este căutat acolo, fiindcă nimeni nu 
admite existenţa unui asemenea loc? Vreau să-ţi mai spun ceva 
John Blunt! Atunci când eram în preajma sfârşitului meu şi m-am 
târât până la o stâncă, care mă ferea cel puţin de arşiţa 
dogoritoare a soarelui, atunci când nu mai aşteptam nimic decât 
apropiatul meu sfârşit, mă chinuia o vedenie îngrozitoare, care 
este cunoscută celor mai mulţi dintre călătorii pustiilor. In faţa 
mea vedeam o vale verde, cu copaci, vedeam grădini verzi şi 
auzeam şopotitul unui râu. Da, aceasta vedeam şi auzeam. Deşi 
ştiam că simţurile mele mă înşelau, văzui perfect - în ciuda 
slăbiciunii mele - în jurul acestei oaze pustiul aşa cum Îl 
cunoşteam şi o grupă de stânci negre pe care îmi aminti că am 
mai privit-o. Odată, de departe. 

Bătrânul scoase din buzunarul dinăuntru al hainei o bucată de 
piele şi spuse: 

— Pe aceasta am desenat atunci un plan al poziţiei acestei 
grupe de stânci. 

El întinse bucata de piele lui John Blunt şi tânărul cowboy 
recunoscu dintr-o dată că liniile trase fuseseră desemnate cu 
sânge. 

John Blunt care răscolise şi el acest pustiu, mergând în diferite 
direcţii, nu dăduse nicăieri peste o asemenea grupă de stânci. El 
scutură din cap. Bătrânul Cunnard însă îi spuse: 

— Ceea ce am desenat aici este precis. Jur pentru aceasta şi 
dacă veţi reuşi să găsiţi aceste stânci nu veţi mal fi departe de 
ascunzătoarea „Omului din Nevada”. 

CAP. XI 
O NOUĂ VICTIMĂ A 


„OMULUI ÎN NEVADA” 


Guvernatorul din Carson nu era în dispoziţie prea bună când 
şeful său de poliţie - a doua zi dimineaţa - îi comunică rezultatul 
negativ al vânătorii făcută după şeful bandei. 

Secretarul intră şi-l anunţă pe dl. Thomas Newton. 

— Să poftească. 

Şeful poliţiei vru să plece dar fu reţinut. 

— Rămâi. Poate că dl. Newton ne va furniza noii amănunte 
interesante. 

Bătrânul intră şi-l salută pe guvernator ca pe un vechi 
cunoscut. Pe şeful poliţiei îl învrednici cu un salut din cap, care 
nu era însă lipsit de ironie. 

— Vă rog luaţi loc, domnule Newtoni Tocmai suntem ocupați 
cu cercetarea spargerii casei de bani a d-lui Sullivan. 

Newton privi gânditor După un timp spuse: 

— Guvernatore, n-ai vrea ca poveştile cu bandiți să le dăm la o 
parte, pentru moment, ca să ne ocupăm de chestiunile pentru 
care am venit? 

— Domnule Newton, v-am spus doar de ieri că mărimea 
ținutului pe care vreţi să-l înregistraţi ca proprietate a dvs. 
necesită aprobarea guvernului central din Washington. 

— Dar este vorba de un pustiu stâncos care nu poate să 
întâmpine refuzul guvernului. 

— Posibil, domnule Newton, dar am prescripţiile mele peste 
care nu pot trece. 

— După cum ştiţi, guvernatore, mă interesează această 
regiune pentru că presupun că în ea se găseşte aur. De aceea 

trebuie de rezolvat urgent. Vă fac chiar o propunere pe care o 
veţi putea accepta în linişte. Pun la dispoziţia guvernului 500.000 
de dolari şi în schimb îmi conferiţi, până la sosirea răspunsului 
din Washington, în mod provizoriu, dreptul de posesiune asupra 
ținutului respectiv. Ar fi o soluţie bună, nu-i aşa? 

— Propriu zis nu, domnule Newton, dacă aş trebui să fiu 
sincer, căci guvernul a devenit - în ultimii ani - foarte rezervat în 
privinţa cedării de terenuri particularilor. Nu cred că se va da 
curs ofertei d-tale cu toată suma ridicată pe care o oferi ca 
garanţie. In cel mai bun caz se va institui mai întâi, pe spusele d- 
tale, o comisie care să se ocupe de oferta d-tale şi care nu poate 
duce la o rapidă rezolvare. 

— Atunci renunţ la dreptul de posesiune al ținutului şi mă 
mulţumesc cu o concesiune de exploatare. Aceasta puteţi s-o 
rezolvaţi singur fără să vă temeţi că încălcaţi paragrafele legii. 

Guvernatorul dădu din cap. 

— Nici aceasta nu este atât de simplu, dragă d-le Newton! 
Acordarea dreptului de exploatare personală pentru un ţinut atât 
de mare, ca acela despre care discutăm, necesită instituirea unei 
licitaţii. 

— Mulţumesc, aceasta o ştiu! Până când vor fi împlinite toate 
formalităţile, să capăt dreptul de concesiune, se vor găsi alţii 
care să fi luat urma smântânii şi atunci pot să mă frec pe cap cu 
concesiunea. 

— Sincer spus nu ştiu cum aş putea să-ţi fiu de folos! 

— Vreau să vă spun ceva, guvernatore. Acordaţi-mi 
concesiunea pe răspunderea dvs. Nu vă va costa capul, dacă - 
după aceea - cineva va încerca să vă facă greutăţi. Mandatul d- 
tale expiră după trei luni şi că nu veţi mai fi ales o ştiţi tot atât de 
bine ca şi mine. 

Guvernatorul îi răspunse: 

— Domnule Newton, ce te îndreptăţeşte că faci această 
afirmaţie? 

— Experienţa mea asupra vieţii. Aţi fost ales da două ori 
consecutiv. Ceea ce este mult. Două perioade de guvernare 
aduc, chiar celui mai vrednic, atâţia adversari încât cea de a 
treia candidatură a lui nu are nici o şansă. In afară de aceasta, 
aţi avut ghinion ca ultima dvs. guvernare să fie marcată de 
activitatea „Omului din Nevada”. Dacă îmi acordaţi însă 
concesiunea vă garantez realegerea. 

Celălalt îi răspunse ezitând: 

— Sunteţi un om foarte cumsecade, domnule Newton şi de 
aceea nu mă îndoiesc că propunerea d-tale are un substrat 
cinstit. Totuşi nu pot să cred că relaţiile d-tale pot folosi 
realegerii mele. 

Bătrânul râse. 

— Ce am nevoie de relaţii? Am bani. Puteţi fi sigur că nu voi 
economisi banii pentru a-mi realiza promisiunea. 

Faţa guvernatorului se lumină. Newton observă că va învinge 
şi dădu ultimul atac: 

— Deoarece mă mulţumesc numai cu o concesiune, 
depunerea cauţiunii a devenit, desigur, inutilă. Vă pun însă la 
dispoziţie suma de 250.000 dolari pentru scopuri de binefaceri în 
timpul campaniei de propagandă. Căci ar fi într-adevăr o 
binefacere pentru California dacă s-ar încredința conducerea ţării 
unui om atât de capabil ca d-ta, guvernatore. 

Guvernatorul se hotărî: 

— Bine, să treceţi astăzi după amiază să luaţi concesiunea, de 
la biroul meu. 

In acel moment intră, foarte enervat, şeful poliţiei strigând. 

— Guvernatore!... Guvernatore!... 

— Ce s-a întâmplat? 

— Tocmai acum a venit din Mill ştirea telefonică că arestarea 
directorului de bancă Henry Painelow nu a putut fi executată. 

— Şi de ce nu? 

— Pentru că azi dimineaţă a fost găsit ucis în locuinţa lui. 

Guvernatorul sări în sus. 

— Să nu vă necăjiţii, ar putea să vă strice sănătatea, îl linişti 
Newton. Era de bănuit că „Omul din Nevada” nu va lăsa 
nepedepsit pe vicleanul care dorea să renunţe la vechea lor 
tovărăşie. 

CAP. XII 


LĂSAT PRADA LUPILOR 


John Blunt îşi răcori repede fata cu apă, îndepărtând vestigiile 
nopţii, îşi cercetă armele şi urcă scara pentru ca să aştepte pe 
verandă până va veni Sylvia Colly. 

Ochii lui străluciră când o găsi aşteptându-l, proaspătă şi bine 
odihnită. 

Dar când se apropiă de ea şi-i luă mâna - întrebând-o cum a 
dormit - ea nu spuse nimic de emoţiile interne. Atunci şi el tăcu. 

Părea aproape dezamăgită de indiferența lui. Dar şi ea se 
stăpâni şi după ce luară împreună micul dejun şi râseră cu mai 
multă poftă asupra dimensiunilor Sally-ei, care căra mereu 
provizii de alimente pentru cei doi călăreţi, se ridicară şi 
încălecară caii, care erau gata pregătiţi. 

John Blunt trebui să promită, sus şi tare, negresei că îi va 
aduce stăpâna înapoi teafără şi sănătoasă, înainte de a-i da voie 
să plece. 

Dimineaţa era minunată, cu proaspătul ei soare şi cu liniştea 
ei patriarhală. Inima unui om, admirator al naturii, ar fi crescut 
de plăcere. Şi senzaţia aceasta o avură şi cei doi tineri care 
călăreau împreună - spre pericol şi moarte, cum se gândea 
Sylvia, „În siguranţă şi viaţă” cum îşi închipuia John Blunt. 

Tânăra fată se încredința complet omului pe care-l cunoştea 
de un timp atât de scurt. Sylvia nu se miră când el apucă pe un 
drum care ducea departe de pustiu şi deşi peste zi întrebă de 
câteva ori dacă abaterea nu este prea mare, asigurarea lui că 
totul este în ordine o linişti. 

Ea se nelinişti din nou când ziua se termină şi noaptea se 
strecură din văgăuni şi văi, unde se ascunsese în faţa „regelui 
zilei”. 

John aprinse un foc din rădăcini de arbuşti în văgăuna unei 
dune de nisip, la care căută s-o aşeze cât mal bine pe Sylvia. li 

aşternu două pături, construi din cele două şei un fel de cort şi 
prepară apoi din proviziile pe care i le dăduse Sally o masă de 
seară, pe care o consumară cu multă plăcere. 

— Ei, domnişoară Sylvia, întrebă el, după ce terminară masa, 
nu este plăcut un asemenea lagăr de noapte, sub cerul liber? 

Flăcările focului trimeteau raze puternice pe faţa ei şi 
minunatul ei pâr castaniu părea poleit cu aramă, datorită roşului 
focului. Privirea i se îndreptă asupra lui: j 

— Nu este pentru prima oară când campez pe câmp. În ultimul 
timp am trebuit s-o fac adesea, interesându-mă de turmele mele. 

— Aţi făcut-o şi pe asta, stimată d-ră? răsună deodată o voce 
adâncă din întuneric. 

John sări în picioare cu revolverul în mână. Ochii săi încercară 
să străpungă întunericul dar nu putură să descopere nimic. 

Deodată, Sylvia dădu un strigăt ascuţit: 

— Atenţie, John! 

Era prea târziu: două mâini puternice îl apucară pe cowboy de 
la spate. Arma îi fu smulsă din mână. O altă umbră sări şi în clipa 
următoare primul zăcea la pământ, ţinut de patru mâini 
puternice. 

Din întuneric ieşi atunci un individ impozant, care păşi în raza 
de lumină a focului... Dirk Gosse. 

— Scuzaţi-mă domnişoară, că sunt silit să vă stric romantica 
idilă. Fără amestecul meu, aţi fi ajuns, încă astă seară, la sărutul 
de logodnă. 

Ea îşi recăpătă stăpânirea de sine şi ţipă la el: 

— Îți interzic grosolăniile, individ abominabili. Odată cu 
aceasta, îşi vâră mâna în bluza de piele, unde era ascuns 
revolverul ei. 

El observă mişcarea şi o luă în râs: 

— Frumos că vrei să te predai cu pistolul d-tale! 

Nepăsarea lui era să-l coste viaţa căci imediat porni 
împuşcătură şi un glonte trecu şuierând pe lângă urechea-i 
stângă. Dintr-un salt fu lângă ea şi-i smulse arma în mână. 

— Drace, cu o aşa dexteritate în împuşcat n-aş avea încredere 
într-o fată. 

John Blunt, care până atunci stătuse liniştit în ghearele celor 
doi paznici ai săi, vru să abată atenţia lor. Ceea ce reuşi. Dar mai 
înainte să fi putut lovi cu pumnii săi liberaţi, paznicii - în care 
recunoscuse acum pe Ed Raffert şi Old Deed - fură din nou peste 
el. 

Vocea poruncitoare a lui Dirk Gosse, puse capăt îmbrâncelii. 

— Renunţă la o rezistenţă inutilă, omule, dacă nu vrei să rişti 
să primeşti un glonte. 

John îşi mai împinse paznicii încă odată şi se îndreptă spre 
Gosse. 

— Ce înseamnă toate aceste? Te rog să mă lămureşti! 

— Am auzit că mă cauţi, râse Dirk Gosse şi pentru că nu m-ai 
găsit am venit la d-ta. Frumos din partea mea, nu-i aşa? 

— Foarte frumos din partea d-tale să ataci pe la spate un om 
fără apărare. 

Celălalt ironiză: 

— Aceasta numai pentru a te împiedeca să nu pleci de aici. Ce 
vroiai de la mine? 

John îşi măsură adversarul cu priviri dispreţuitoare. 

— Voiam să te împuşc! Asta i tot. 

— Pentru care motiv? 

— Într-adevăr nu-l şti? El îşi desfăcu cesuleţul de mână. 
Cunoşti acest ceas? Pe acesta l-a rupt prietenul meu Sam 
Godfrey ucigaşului său, în lupta mortală pe care a dat-o. 

Dirk Gosse se apropiă de cowboy şi-i apucă ceasul. 

— Te înşeli, tinere, ceasul acesta l-am lăsat de bună voie 
prietenului d-tale, pentru că m-a rugat. Imi pare foarte rău că 
trebuie să aud că a fost ucis. Din partea d-tale este însă foarte 
frumos că mi-ai ajutat să-l recapăt. Foarte calm, el făcu ceasul să 
dispară într-un buzunar al hainei. 

Cowboyul strigă: 

— Dă-mi ceasul înapoi, numaidecât, infam, mincinos, nici nu 
este proprietatea ta. Aparține... 

— ... D-nei Micaela Tronido, logodnica mea, o ştiu, nu trebuie 
s-o mai reaminteşti, îl completă Dirk Gosse. Apoi se duse către 
fată: „Şi ce vrei d-ta de la mine, domnişoară?” 

Din ochii ei ţâşneau scântei. 

— Ceea ce vroia şi prietenul meu: să te împuşc! 

— Care, din păcate, nu ţi-a reuşit. 

Old Deed, care-l păzea pe cowboy cu revolverul, se amestecă 
în discuţie. 

— Dirk, ar fi timpul să punem capăt acestui lucru. Când va 
veni dimineaţa trebuie să fim departe de acest ţinut frumos, care 
ne-a adăpostit atâta vreme. 

— Ai dreptate, tovarăşe! Păcat de timp şi de vorbe. Şi cu o 
privire spre John porunci: Legaţi-l. 


62 


John vru să se împotrivească dar Dirk Gosse îl povăţui: 

— Nu făcea greutăţi, omule! Tocmai d-ta trebuie să şti că 
gloanţele din revolverele noastre se clatină. 

Când cowboy-ul fu complet dezarmat, legat şi trântit la 
pământ, Dirk Gosse se îndreptă către fată, care urmărise palidă 
şi tremurătoare scena: 

— Pregăteşte-te, domnişoară Colly, vei pleca cu noi! 

— Nici nu-mi trece prin cap! se împotrivi ea. Mai înainte ca... 

O mână de fier îi astupă gura şi-i opri cuvintele în gât. 

— Ar fi pentru prima oară când o fată s-ar opune dispoziţiilor 
mele. 

După câteva minute, Dirk Gosse se pierdu în noapte cu 
tovarăşii săi şi cu tânăra fata. 

John Blunt, scrâşnind din dinţi, auzi zgomotele potcoavelor în 
depărtare. Pe urmă se făcu linişte. Focul se stinsese. Urlet de lupi 
începu să se audă din ce în ce mai aproape. 

Fiarele adulmecaseră că undeva, în întuneric zăcea un om fără 
apărare, lângă un foc stins. 

CAP. XIII 
DETECTIVUL HUGGET 
SCAPĂ DIN GHIARELE 


„OMULUI DIN NEVADA” 


— Slăbiciunea de care am făcut dovada contra bandei 
„Secerătorilor” stă în aceea, inspectore Sanson, că un am arestat 
imediat pe şeful bandei şi ajutorul său, bancherul, când i-am avut 
- pe ambii - la comisariatul din Mill. In felul acesta, cazul ar fi fost 
soluţionat dintr-o singură lovitură. 

Aşa vorbi directorul poliţiei către funcţionarul său superior, 
care-l privea în tăcere. Când acesta termină de vorbit, 
inspectorul îi răspunse: 

— Arestarea lor ar fi fost imposibilă, deoarece nu aveam nici o 
dovadă în sprijinul tezei noastre. Inchiderea lor ar fi împiedecat 
cercetările la care n-am renunţat până acum. 

Sanson strânse din umeri. 

— Declaraţiile lui Huget nu mi par destul de solide. După o 
clipă el adăugă: Trebuie să trec în proces-verbal declaraţiile d-lui 
Newton? 

Directorul poliţiei îl privi înmărmurit. 

— Domnul Newton le-a spus d-lui guvernator personal. N-a 
fost încheiat nici un proces verbal. 

Inspectorul general vru să ştie: 

— Cine este, în fond acest domn Newton? 

Interlocutorul lui îi răspunse surprins: 

— Nu ştii? DI. Newton este un om de o bogăţie fabuloasă. Un 

mare amic al oamenilor care face numai bine. În afară de 
aceasta, în altă ordine de idei, guvernatorul i-a acordat concesia 
exploatării pentru Pine Forest Range. 

Inspectorul general se ridică. 

— Pot să plec, domnule director, sau mai aveţi vreo misiune 
pentru mine? 

— Numai una, să-mi comunici cât mai repede posibil arestarea 
lui Dirk Gosse. 

— Mă voi strădui să duc misiunea cât mai repede la capăt, d-le 
director. i 

Sanson plecă. In biroul său li aştepta o surpriză. 

Frederick Hugett, îmbrăcat tot ca chinez, stătea liniştit într-un 
fotoliu. Costumul lui era rupt şi murdar, iar sudoarea şi arşiţa 
soarelui prefăcuse cosmeticul pete murdare. 

— Sunteţi desigur mirat să mă revedeţi teafăr, strigă el 
inspectorului. M-aţi crezut, fără îndoială, pe lumea cealaltă, nu-i 
aşa? 

— Arăţi ca un om care s-a găsit la marginea drumului care 
duce acolo. Cu toate acestea mă bucură foarte mult ca te revăd. 

— M-am găsit într-o strâmtoare foarte mare, adăugă 
detectivul. 

— DI. director a fost foarte îngrijorat de d-ta. Du-te la el! 

Detectivul se ridică şi veni către interlocutorul său. 

— Domnule inspector-şef trebuie să vă vorbesc în particular, 
înainte de a-mi face raportul de serviciu! 

— In particular? De ce? 

— Pentru că am trăit o aventură foarte stranie cu „Omul din 
Nevada” şi trebuie de acţionat după o altă metodă. 

Sanson îl cercetă pe detectiv cu ochi întrebători: 

— Cum ai ajuns la el, Huget? 

— Tocmai asta vreau să vă povestesc, înainte de a întocmi 
raportul de serviciu. 

Inspectorul general se aşeză la masa lui şi-l privi e 
interlocutorul său cu multă atenţie. 

Hugett închise ochii, ca şi cum ar fi făcut un efort mintal şi 
apoi începu. Vorbi o jumătate de oră şi cu cât vorbea mai mult cu 
atât se schimba mai mult faţa inspectorului general. 

Când detectivul termină, Sansom se ridică, se duse la el şi îi 
întinse mâna: 

— Cred, tinere, că pot să declar de acum că premiul pentru 
prinderea „Omului din Nevada” nu va reveni altuia decât d-tale. 

Hugett râse încet: 

— A fost şi greu, d-le inspector, ceea ce am avut de făcut. 30 
de mile pe jos, în preerie, mai întâi noaptea şi pe urmă prin arşiţa 
soarelui. Sunt complet epuizat. 

— Observ aceasta. Totuşi, trebuie să te silesc să povesteşti 
toate, personal, d-lui director înainte de a te da odihnei 
binemeritate. Nu mă socotesc destul de competent să expun 
singur cum se prezintă cazul. Şi o întârziere nu este posibilă, fiind 
vorba de un caz prea important. 

Hugett se ridică şi spuse: 

— Bine, atunci voi preda d-lui director şi pachetul pe care-l am 
adus cu mine. 

— Ai adus ceva? se miră inspectorul. 

— Da, o bagatelă, răspunse Hugett şi se duse la dulap de unde 
scoase la iveală un pachet de o grosime oarecare. 

Sanson îl privi curios: 

— Ce este înăuntru? 

Cu acelaş ton, ca şi când ar fi fost într-adevăr vorba de o 
bagatelă, Hugett spuse: 

— Cei 150.000 de dolari care au fost furaţi lui Sullivan. 

CAP. XIV 
O LUPTA DISPERATĂ ÎN 


PUSTIU 


O furie de nespus şi o mânie reținută biciuiau nervii lui John 
Blunt şi-i goniră sângele în creieri, încât vinele frunții se umflară 
gata să crape. Ruşinea de a fi învins de bandiți fără luptă îl 
tortura de credea că va înnebuni. Durerea îl readuse la realitate 
şi-i abătu gândurile într-altă parte. Trebuia să-şi desfacă 
legăturile şi să fugă după canaliile care îl doborâseră pe la spate. 
Vroia să se repeadă ca o panteră şi să-şi înfigă dinţii în beregată 
lor. 

Întreaga lui voinţă şi-o concentră pentru realizarea ţelului său, 
anume de a scăpa de frânghia cu care era legat. Işi contracta 
corpul, cercetă tăria şi tensiunea frânghiei şi observă - spre 
bucuria lui - că nu-l legase prea tare. Dacă i-ar reuşi să-şi 
libereze mâinile, restul ar fi rămas o joacă de copil. Trebuia însă 
să se grăbească căci urletul lupilor se apropia şi pe cât se fereau 
aceste animale când simțeau mirosul oamenilor pe atât ar fi 
devenit de îndrăzneţe dacă ar fi observat lipsa lui de apărare. 

Se rostogoli până la o piatră, ale cărei muchii ascuţite le 
simţise în întuneric şi începu să-şi roadă frânghia de la mâini. 
Încet, interminabil de încet, lucrul lui înainta. 

Urletul lupilor amuţise, ceea ce îl făcu să-şi accelereze lucrul 
cu maximum de energie căci ştia ce înseamnă această linişte. 
Bestiile nu mai vânau ci se îndreptau spre locul unde le atrăgea 
mirosul şi de unde nu le mai înspăimânta nici o rază de foc. 
Umbre lungi şi agile înconjurau pe cel care zăcea la pământ. 
Lumini verzi şi mititele străluciră în întuneric şi mârâituri 
îngrozitoare, sălbatice şi nemiloase, răsunau la urechea cowboy- 

ului fără apărare. i 

Un animal mare şi deşirat se îndreptă primul spre John Blunt. li 
mai despărțeau cinci paşi. John simţi mirosul puturos, care venea 
de la lup. O sudoare de moarte îi broboni fruntea şi frica activă 
creierii. Dacă animalul va sări se vor apropia şi ceilalți şi atunci 
era pierdut. Aceasta nu trebuia să se întâmple. Ce se va alege 
atunci din Sylvia? Şi cu toată puterea plămânilor strigă la lupi. 
Mârâind, aceştia se traseră înapoi, chiar şi cel mare, deşiratul. 
Acesta însă nu se lăsă intimidat, se ghemui şi sări. Din instinct 
John Blunt îl lovi cu picioarele. Puternica lui lovitură fu simțită de 
fiară, care se rostogoli schelălăind într-o parte. Dar imediat se 
pregăti pentru o nouă săritură. Cowboyul nu mai era însă 
dezarmat. Efortul făcut pentru apărare rupse frânghia, care era 
foarte roasă şi îşi liberă mâinile. Când lupul sări, din nou asupra 
lui, mâini de fier i se puseră în jurul beregatei. Fiara se luptă 
pentru a putea respira. John ştia însă la ce ar fi ajuns şi n-o slăbi 
de fel. El se rostogoli peste animal, îi izbi capul de pământul 
pietrificat şi-şi înfipse mâinile, cu toată puterea. În carnea din 
jurul gâtului până ce lupul întinse picioarele şi râmase fără viaţă. 
Cu aruncări de piatră goni celelalte animale, care constatară că 
omul nu este lipsit de apărare cum credeau. Urlând lupii se 
pierdură în întuneric. 

După câteva minute, se liberă şi de celelalte frânghii şi se 
ridică încet. Acum îşi putea întrebuința din nou membrele, se 
simţea vesel şi puternic şi teama pentru viaţa lui dispăru. Dintr- 
un cedru pipernicit, care crescuse singuratec în acest colţ al 
lumii, îşi rupse o cracă destul de grea pentru a crăpa ţeasta 
oricărui lup, care s-ar li încumetat să-l atace pe drum. O 
asemenea întâlnire nu era de scontat. Căci lupii stepei din 
California atacă numai odată pe omul pe care-l socotesc fără 
apărare. lar în cazul lui fiarele aveau treabă să-şi mănânce 
camaradul mort. Şi ele se puseră la un adevărat ospăț din 
momentul în care John Blunt părăsise locul luptei. 

x 


Micaela stătea în uşa prăvăliei ei şi privea frumuseţea 
dimineţii. Privirile ei alergau pe străzi, ca şi când ar fi aşteptat pe 
cineva. Când îl văzu pe John Blunt, obosit şi prăfuit, pe obraz îi 
apăru un surâs de mulţumire. Cowboyul se apropie repede. Arăta 
ameţit şi aspru. În lupta cu lupul o mânecă a cămăşii lui roşii se 
zdrenţuise şi restul hainelor nu arătau prea bine. Incheietura 
mâinii stângi era încrustată cu sânge uscat. 

— Omule, cum arăţi? îl apostrofă cârciumăreasa când sosi 
lângă ea. 

— Ca unul ce a căzut în mâinile tâlharilor, d-nă. 

— Nu te-oi fi ciocnit cu Dirk Gosse? 

— De ce nu? Eram în căutarea lui. N 

— Nu ţi-am spus, de la început, să te fereşti de el? lţi este 
superior. 

— De data aceasta, într-adevăr, a fost. Păcat... Data viitoare 
însă este de aşteptat ca rolurile să se inverseze. 

— Vino înăuntru, spală-te şi pune-ţi totul în ordine. Lucrurile şi 
armele d-tale sunt în camera în care ai locuit acum câteva zile, 
iar calul îţi este în grajd. 

Cowboyul rămase cu gura căscată de uimire. 

— Lucrurile şi calul meu? 

— De ce eşti atât de surprins? Chiar d-ta le-ai trimis aici? 

— Eu? întrebă John complet năucit. 

— Da, cine altul? Old Deed ne-a sculat noaptea târziu din 
somn, ne-a adus calul şi celelalte lucruri ale d-tale spunându-ne 
că l-ai însărcinat să le aducă la mine. După spusele lui mai aveai 
de regulat anumite treburi şi te vei întoarce pe jos. 

— Şi d-ta ai crezut toate aceste palavre? 

— Când te dai jos adormită din pat nu ai alte dorinţe decât să 
te vezi înapoi, spuse spaniola în scuza ei. 

— E ceva miraculos, mormăi John şi se gândi mai departe: 
Tinere, tinere, acum trebuie să-ţi ţii ochii deschişi! Este ceva care 
nu prea merge. 

Micaela simţi neîncrederea lui şi întrebă cu jumătate de voce: 

— Ce s-a întâmplat? Este ceva care nu e în ordine? 

— Mai nimic, numai că Old Deed care este, după cum trebuie 
să ştii, tovarăşul lui Dirk Gosse a fost şi el amestecat în 
chestiunea din deşert. Faptul că după aceasta a adus bunurile 
mele aici trebuie să-mi dea de gândit, cred eu. 

— la mai întâi o băutură şi povesteşte-mi după aceea. 

Cowboyul păşi în prăvălie şi începu să-i povestească ce i se 
întâmplase în ajun. 

Când povesti despre răpirea fetei se miră de indiferența cu 
care primi Micaela această ştire. Ba mai mult, ea îi spuse: 

— De ce eşti atât de enervat? Ţii atât de mult la această fată? 

— M-a mâniat brutalitatea cu care a acţionat acest ticălos. 

— De ce îmi insulţi logodnicul? 

— Cred că ai fi mai mulţumită să scapi de el acum când şti 

cine este? 

Micaela îşi trată din nou oaspele şi se aplecă mai mult peste 
paharul său: 

— Şi eu m-am gândit la început că trebuie să renunţ la el. Dar 
acum când toată lumea îl urmăreşte, gonindu-l ca pe un cal 
sălbatec, nu pot să-l las încurcătură. 

John îi observă roşeaţa care îi coloră obrajii, dar nu ştiu s-o 
interpreteze exact. Presupunea că este ruşinea pe care o simţea 
pentru faptul că-l cunoştea şi se necăji pentru afecțiunea pe care 
o arăta banditului. De acea vru s-o pedepsească excitându-i 
gelozia. 

— El are mai puţină înţelegere pentru ataşamentul tău, căci 
altfel n-ar fi pus mâna pe fată. 

Ea îi răspunse pe un ton uşuratic: 

— Fiecărui bărbat îi place variațiile. Trebuie să mă obişnuiesc 
cu aceasta. 

Cowboy-ul o privi clătinând din cap. După o clipă continuă 
netulburat: 

— Şi Dirk Gosse a fost ieri noapte aici. De ce ascunzi aceasta? 

— Ţi-am spus cine a adus lucrurile d-tale. 

— Bine, spuse John şi se duse la grajd şi zvârli şeaua pe cal. 

Micaela veni după el. Când îşi puse piciorul în scară, ea-l 
întrebă: 

— incotro pleci, John? 

— Socotesc această întrebare ca inutilă, doamnă, atâta vreme 
cât nu am alt ţel în viaţă decât să mai întâlnesc odată cu Dirk 
Gosse. Işi contractă uşor muşchii piciorului şi sări în şea. 

— Să nu faci vreo nechibzuinţă, tinere, îi strigă ea. lar dacă te 
vei întâlni cu „Omul din Nevada” să te gândeşti şi la aceea că 
este logodnicul meu. M-aş necăji foarte mult dacă i s-ar întâmpla 
ceva. 

Tonul glumet din vocea ei îl rodea. 

— Va fi cea mai frumoasă zi din viaţa mea când voi reuşi să 
dobor, cu un glonte de revolver, pe acest ticălos. Puteţi conta pe 
mine, d-nă. 

— Eşti un diavol! îi spuse ea râzând şi întinse mâna pentru 
despărţire. La ridicarea mâinii, mâneca bluzei îi alunecă şi scoase 
în evidenţă un cesuleţ de mână. 

John îl recunoscu. Nu spuse însă nici o vorbă ci îşi împinse 
calul cu pintenii şi ieşi val-vârtej pe poartă. 

CAP. XV 


DIN NOU LA PINE FORESI 


Ca un fulger trecu prin California ştirea că în Pine Forest a fost 
descoperit un filon de aur. Ziarele, care anunțau această 
senzaţie, aveau încă udă cerneala de tipar şi crainicul postului de 
radio din Carson mai vorbea încă la microfon asupra acestei 
chestiuni, când primii oameni se puseră în mişcare pentru a 
scoate la iveală acest preţios metal. 

In automobile, pe jos, pe cai, cu motociclete, cu care cu boi şi 
alte mijloace de locomoţie apărură căutătorii din toate regiunile 
învecinate, în vinele cărora pulsa sânge neastâmpărat. Nu trecu 
mult şi începură să vină căutătorii şi din ţinuturi mai depărtate. 

Când John veni în valea pe care o părăsise de câteva luni, 
pentru a căuta urmele omorâtorului prietenului său, abia o mai 
recunoscu. În puţine zile se ridicase parcă din pământ un 
adevărat oraş. Casele nu mai erau decât din tablă ondulată sau 
numai cortuleţe. Rupte dar se punea o oarecare simetrie în 
trasarea străzilor şi diferite schele, care se ridicau în unele locuri, 
arătau că se intenţiona şi construirea de case mai mari, din 
piatră. Intrarea din pustiu în vale, a cărei întrebuințare era legată 
- nu cu mult înainte - de mari pericole, fusese transformată într- 
o stradă comodă, care permitea o călătorie bună chiar celor mai 
grele autobuze. 

O a doua stradă ducea în serpentin spre vârful muntelui, 
pentru a permite venirea şi din partea pustiului. 

Cowboy-ul începuse, imediat după plecarea lui din Silverdeen, 
căutarea bandiţilor. Primul drum îl făcu în valea Grass, la 
„ranch”-ul lui Dirk Gosse. Il găsi ocupat de o patrulă militară, 
căreia i se dăduse consemnul să cerceteze serios pe oricine se 
va arăta în vecinătate, deoarece o întoarcere a bandiţilor la 
cartierul general nu era considerată ca exclusă. Şi John fusese 
socotit, la început, ca un membru al bandei „Secerătorilor” şi 

trebui să se legitimeze şi să se explice foarte precis înainte de 
obţine crezare pentru spusele lui. 

Când comandantul patrulei, un tânăr locotenent auzi că „Omul 
din Nevada” se arătase într-una din nopţile trecute, prin 
împrejurimi îşi ieşi din el de mânie care crescu şi mai mult când o 
imediată cercetare amănunţită a casei dădu neaşteptatul 
rezultat că în camera proprietarului se făcuse o vizită recentă, 
deoarece masa de scris era sparta şi răscolită - ceea ce nu 
fusese încă la sosirea soldaţilor. Patrula avea obligaţia să 
păzească, până la sosirea comisii polițienești, ca să rămână totul 
neschimbat. 

Locotenentul era bătut de gândul că însuşi „Omul din Nevada” 
fusese în timpul nopţii în casă, pentru a-şi lua diferite acte 
importante. Se decise, de aceea, să participe - pe propriul său 
risc - la urmărirea bandliţilor. In acest scop îl întovărăşi, cu câţiva 
soldaţi, pe cowboy. 

Urme şi lămuriri obţinute de la nişte păzitori de cirezi îi dădură 
certitudinea că Dirk Gosse, în tovărăşia mai multor oameni şi a 
prizonierei lui, călărise spre vest. 

John Blunt imprimă atunci un tempo care epuiza ultimile 
rezerve de energie ale soldaţilor. Sălbateca vânătoare ţinu trei 
zile, după care oamenii şi animalele erau rupţi de oboseală. O 
urmărire mai departe ar fi fost şi fără rost, căci urmele se 
pierdeau în deşert. Locotenentul se întoarse cu oamenii săi şi 
John călări singur mai departe. 

Intr-un mic târguşor auzi apoi de exodul spre Pine Forest. 
Atunci i se puse ca un văl cenuşiu în faţa ochilor. Işi împinse, din 
nou calul şi porni într-acolo, blestemându-l pe Dirk Gosse care-i 
omorâse prietenul, îi răpise fata şi i luase şi ce-i mai rămăsese: 
aurul său. Călări zi şi noapte până când ajunse la ţintă. 

John Blunt trecu printre oameni, brutal şi fără să ţină seama 
de nimic. li auzi strigând: 

— Ce cauţi aici? 

Ar fi vrut să le răspundă: 

— Duceţi-vă la dracu’! Nu ştiţi că această vale este 
proprietatea mea? Dirk Gosse, mizerabilul ucigaş, nu are nici un 
drept să vă vândă bunurile mele. Oh, acest ticălos, acest hoţ 
ordinar! Vai de el de-mi va ieşi încă odată în cale! Prin corpul lui 
trecu un tremur şi pumnii i se strânseră puternic. 

Calul, care recunoscuse valea, cu toată schimbarea produsă, 
necheză tare şi alergă cu capul în vânt - spre locul unde ar fi 

trebuit să fie coliba lor. i 

Ochii lui John Blunt cercetară locul. Coliba nu mai era. In locul 
ei se afla o baracă din tablă ondulată. Mormântul prietenului său 
dispăruse. In mina lui se părea că se lucra cu toată viteza. 
Scrâşnituri de maşini de perforat şi sunetul puternic al ciocanelor 
răsunau dureros în urechile lui. 

Un om se apropiă de el. 

— Străine, în această vale nu mai poţi să-ţi găseşti norocul. 
Trebuie să-l cauţi într-altă. Aici este totul ocupat! spuse el 
cowboy-ului. 

John Blunt îl măsură pe vorbitor cu priviri distrate. 

— De ce nu mi-aş mai găsi norocul? Din această groapă am 
mai scos câteva bucățele de aur şi voi mai scoate şi altele. 

Omul, a cărei faţă plină de cicatrice nu inspira prea multă 
încredere, răspunse tărăgănat: 

— Mi-am spus imediat că am de-aface cu un nebun. Arăţi ca 
unul care vine direct de la balamuc. 

John Blunt alunecă din şea şi se înfipse în faţa străinului. 

— Priveşte acest cal! se adresă el acestuia. 

Omul făcu un pas înapoi, îşi puse mâna pe tocul revolverului şi 
spuse: 

— Un cal foarte frumos numai că e puţin cam prost ţinut. Nu 
merită nici 20 de dolari. 

— Dar nici nu este vorba de aceasta. N-am intenţia sa ţi-l 
vând. 

— Atunci n-am ce să mă uit la el. 

— Numai o clipă, camarade. Vreau să-ţi fac o mică experienţă. 
Şi fără a da atenţie ochilor înmărmuriţi ai interlocutorului său, 
John strigă la cal: 

— Cob, caţără-te în mină! Te-a strigat Sam! 

Calul îşi ascuţi urechile şi se uită întrebător la stăpânul său. 

— Hai, du-te! Sam are nevoie de tine. Trebuie să-l ajuţi să 
scoată afară câteva bucăţi de minereu. 

Cob necheză şi începu să alerge într-un trap mărunt. Cu multă 
atenţie se căţără pe podul de scânduri, pe care-l făcuse stăpânul 
său, pe drumul spre groapă. 

O voce strigă de jos: 

— Hei, cal afurisit, ce cauţi aici? Vrei să-ţi ei câteva bucățele 
de aur pentru a contribui la raţia ta de ovăz? 

Străinul îl privi pe John întrebător. 

— Animalul este fără îndoială, un cal dresat de circ cu care 

vrei să obţii un mic câştig suplimentar? Cred însă că ar trebui să-l 
înveţi alte bucăţi artistice. Numai un căţărat pe marginea unei 
gropi este o atracţie foarte slabă. 

Cowboy-ul nu răspunse la această ironie ci păşi spre groapă 
de unde calul său îl privea. 

— Vino, Cob! Te-am înşelat, Sam nu este jos. El zace acolo... 

Ochii lui căutară bradul cel negru, unde îngropase pe 
prietenul. Copacul nu mai era, fiind ars. Probabil, de mult. II privi, 
veninos, pe omul de lângă el şi-l întrebă: 

— Ce s-a făcut cu mormântul, care era pe aici, sub un brad? 

Întrebatul, căruia gesturile cowboy-ului impuneau din ce în ce 
mai muult, îi răspunse sec: 

— Cine se uită la morminte când avem de exploatat aur? 

— Canalie fără pietate, îl apostrofă John şi se sui, din nou, în 
şea. 

Atitudinea lui zgândări curiozitatea omului, care părea să 
aştepte noii lămuriri. 

— Spune-mi, străine, ai făcut diferite aluzii, mi-ai arătat 
dresajul calului tău şi m-ai şi insultat. Nu poţi să-mi spui ce 
înseamnă toate acestea? 

John, care-şi pusese calul în mişcare, din drum. 

— Toate acestea înseamnă că mina este proprietate mea. Eu 
şi cu prietenul meu Sam Godfrey, care a fost îngropat aici, am 
lucrat la ea. Mi-am trimis calul la groapa minei pentru a-ţi arăta 
că a fost dresat să se caţere până acolo, ca să tragă afară bucăţi 
de minereu. Cred că toate aceste lămuriri îţi ajung. Şi deşi, poate 
aţi plătit ceva hoţului acestei mine îţi dau sfatul ca, împreună cu 
tovarăşul tău, să părăsiţi cât mai repede proprietatea mea. Mă 
întorc curând şi dacă mai găsesc vreun străin pe locul meu 
atunci.. 

— Atunci ce? întrebă celălalt provocător, apucând calul 
cowboy-ului de dârlogi. 

— Atunci voi proceda la curățirea minei după metoda mea, 
răspunse călăreţul aruncând o ocheadă tocului de unde se vedea 
revolverul său. 

Celălalt îl cercetă cu o privire compătimitoare. 

— Ascultaşi părerea mea asupra acestui caz, tinere. Eu sunt 
posesorul acestui petec de pământ. Mă numesc Chess Dryver şi 
caut de trei ani aur. Cred că cunosc de aceea, metodele 
afacerilor de acest gen. 

— Şi eu mă numesc John Blunt şi am descoperit acest locşor 

cu prietenul meu Sam Godfrey, la cercetarea unei vizuini de 
viezure. Locşorul acesta l-am şi prelucrat. Este proprietatea mea 
şi aceasta va admite orice om de treabă. 

Dryver râse puternic: 

— John Blunt eşti un visător, care nu are nici o perspectivă în 
chestiuni de acest soi. Regiunea pe care o consideri proprietatea 
ta a fost înregistrată de mult sub numele altuia. 

— Îţi promit ca numele lui Dirk Gosse să dispară repede din 
registrul oficial. A fost o neruşinare din partea lui de a lăsa să se 
înregistreze numele lui. 

Celălalt scutură din cap. 

— Te gândeşti la Dirk Gosse, conducătorul de bandiți? Ce 
legătură să aibe aceasta cu lucrurile care le discutăm? 

Figura călăreţului se întunecă. 

— Dar el a fost acela care a venit aici şi mi-a omorât prietenul! 

— Nu, nu dragul meu, „Omul din Nevada” nu are nimic comun 
cu aceste locuri. Întregul ţinut al Pine Forestului a fost închiriat 
de Thomas Newton, care la rândul lui transmite dreptul de 
exploatare prospectorilor. Pentru fiecare bucăţică de pământ 
cere să i se plătească o anumită cantitate de aur. Pentru 
moment însă producţia locului este foarte slabă. 

John Blunt privi gânditor înaintea lui. 

— Newton?... Thomas Newton?... Unde poate fi găsit acest 
om? 

— În lagăr. Unde ar putea fi într-alt loc? Individul îşi încasează 
singur banii şi vai de acela care refuză plata. Călăreţii lui sunt răi 
ca dracu şi leagă pe oricine nu are tichetul de plată. 

— Aşa dar omul se numeşte Thomas Newton şi se găseşte în 
lagăr? Bine! Vreau să-l văd şi eu odată pe acest domn. 

John Blunt îşi duse un deget la borul marei lui pălării şi se 
întoarse spre centrul lagărului. In curând află care era casa în 
care stătea cel căutat. 

CAP. XVI 
O EDIŢIE SPECIALĂ A 
ZIARULUI „MORNING 


POST” 


Alura vânătoarei după „Omul din Nevada”, care începuse 
imediat după isprava din Carson, se înteţi şi mai mult din ziua 
când ziarele aduseră - cu litere de o şchioapă - ştirea eroicei 
fapte a lui Frederik Hugett, care reuşise să răpească temutei 
bande a „Secerătorilor” suma de 150.000 dolari. Poveştile despre 
puterea de nerăpus a bandei dispăruseră dintr-odată şi numărul 
participanţilor la goana pentru câştigarea premiului de 10.000 
dolari se îngroşase. 

La început, ziarele avură fapte precise; pe urmă recurseră la 
vasta lor fantezie. Şi când nu mai ştiură ce să scrie povestiră 
cetitorilor lor că şeful bandei fugise peste graniţă, în Mexic. 

Acum veni însă marea senzaţie. La redacţia ziarului „Morning 
Post” se primi o scrisoare care păru atât de interesantă încât se 
scoase o ediţie specială, care scria cu titlu peste pagină: „Omul 
din Nevada anunţă” Ziarul însera următoarele: 


Am primit, de o jumătate de oră, o scrisoare pe care o 
împărtăşim cititorilor noştri fără cea mai mică întârziere. 
Cazul bandei „Secerătorilor” nu va fi rezolvat încă multă 
vreme şi va mai aduce încă multe surprize. Căci iată ce 
spune scrisoarea primită: 

Foarte stimată redacție! 

În ultimul timp s-au împrăștiat, în diferite ziare ale ţării 
noastre, ştiri asupra mea care nu corespund realității, 
înainte pe toate vă rog să luaţi cunoştinţă că nici prin vis nu 
mi-a trecut să părăsesc frumoasa noastră țară. Nici nu mă 
gândesc la aşa ceva. Cum să renunţ la un asemenea câmp 
de activitate, cum este California? Imi place prea mult aici 
pentru a-mi strămuta domiciliul în Mexico, cu viaţa lui atât 
de nesigură. Aceasta ar fi prima chestiune! In ceea ce 
priveşte suma de 150.000 dolari care mi-a fost furată vă rog 
să comunicaţi că mi-o voi relua cu procente. 

In afară de aceasta dau, tuturor acelora care vor să mă 
prindă, sfatul să nu se ostenească mai departe deoarece cu 
toții nu se vor alege decât cu timp pierdut. Guvernul poate 
să-şi economisească premiile puse pe capul meu sau să le 
întrebuinţeze pentru scopuri de binefaceri. 


Ceea ce urma era tipărit cu alte litere: 


Mă adresez lui Morning Post deoarece îl socotesc ca 
Ziarul cel mai răspândit, cel mai serios şi cel mal bine 
informat. In afară de aceasta, de ani de zile îi sunt cititor 
fidel, ceea ce nu pot spune despre celelalte ziare. 

lată de ce îi trimit această scrisoare care vreau s-o 
citească toți locuitorii țării noastre. 

Cu asigurarea deosebitei mele stime, 

Omul din Nevada. 


Scrisoarea explodă ca o bombă în Carson şi provocă o 
enervare maximă. 

Inspectorul general Sanson îi arătă ziarul detectivului care 
avusese „întrevederea” cu Dirk Gosse şi-i spuse: 

— Dragul meu, situaţia este foarte serioasă. Cazul acesta 
trebuie adus la un sfârşit. „Omul din Nevada” trebuie să se simtă 
într-o siguranţă perfectă, dacă-şi poate permite asemenea 
obrăznicii. 

Hugett continuă: 

— Vroiam să mai aştept anumite informaţii. Dar dacă sunteţi 
de părere să accelerăm atunci sunt pregătit să încep. 

— Sper că de data aceasta vei face lucru complet. 

CAP. XVII 


OAZA MISTERIOASĂ 


Sylvia se făcu că-şi pierde echilibrul şi alunecă spre dreapta, în 
întuneric. 

Imediat fu apucată de o mână puternică şi trasă înapoi. În 
acelaş timp, o voce tunătoare îi spuse: 

— Allo, domnişoară, nu ne făcea de lucru. 

Sylvia râse pe furiş. Vocea aceasta o cunoştea. Călărețul din 
dreapta ei era Dirk Gosse! Era „Omul din Nevada”! 

Fu surprinsă de drumul pe care-l apucase, printre stânci 
prăpăstioase şi aproape inaccesibile, dar se sperie când observă 
că se îndreptau spre pustiul acela în care John Blunt vru să-l 
caute pe „Omul din Nevada” şi despre care-i povestise atât de 
mult bătrânul Cunard. 

— Călărim spre deşertul Rock? întrebă timidă pe Dirk Gosse. 

Acesta o privi şi râse: 

— Spre lagărul meu, fu răspunsul lui. 

— Atunci John Blunt a presupus exact, îşi spuse ea. Dacă ar şti 
el că refugiul meu este în acest teribil pustiu, apoi întrebă, cu 
glasul sugrumat de emoție: La lagărul d-tale sunt nişte stânci 
negre, măreţe? 

Dirk Gosse o privi întrebător: 

— Ce şti despre aceste stânci? 

— Cunard, şeful cowboy-lor mei - mi-a povestit despre ele şi 
presupunea că la aceste stânci trebuie să fie o oază... cu apă 
curgătoare şi palmieri... 

— Aşa! Bătrânul Cunard! El putea s-o ştie! 

— Cunard cunoştea lagărul d-tale? 

— Aceasta nu, dar a nimerit bine, răspunse Dirk Gosse. Mai 
târziu ar putea să-ţi povestească cum a ajuns la această 
presupunere. Cu toate acestea trebuie să se considere fericit că 
nu a găsit lagărul meu... 

Sylvia nu vru să întrebe ce s-ar fi întâmplat cu Cunard. Îşi 
putea închipui că nimeni nu trebuia să ştie acest secret. 

Incepu călăria prin pustiu şi Sylvia putu să-şi dea seama că 
Cunard nu exagerase. Căldura era îngrozitoare, lumina orbitoare 
şi supunea ochii unei mari cazne... 

Nu pierdu însă nici un moment încrederea în bărbatul care 
călărea lângă ea şi totuşi - cum nu-i venea să mai creadă - era 
un temut şi rapace şef de bandă. Când soarele asfinţi, ajunseră 
la oază. Ea văzu cu uimire crescândă o regiune sălbatică 
înverzită care se ridica în mijlocul pustiului... 

Deşertul Black Rock, după cum îl arăta numele, este un 
pământ golaş străbătut de stânci şi ziduri de granit, o țesătură 
de piscuri, pereţi, defileuri şi mari abisuri, fără nici un fel de 
vegetaţie, doar cu nişte cactuşi izolaţi. Fără viaţă animală şi lipsit 
de apă. Vai de călăreţul al cărui drum duce prin această 
pustietate, dacă nu are burduful plin cu apă. Ar căuta zadarnic 
un izvor sau o gaură cu apă, spre a stinge setea lui şi a 
animalului său. Luciul alb al soarelui, intensificat de cuarțul 
stâncilor şi nisipului, îi va usca sângele în vine. Trebuia să moară 
acela care a păşit în deşertul Black Rock fără să-şi fi luat 
măsurile de precauţiune necesare. 

Locşorul pe care-şi clădise Dirk Gosse lagărul său constituia - 
deşi era în mijlocul deşertului - o excepţie fericită. intre nişte 
stânci înspăimântătoare era un cuib de numai o sută de paşi în 
lăţime, cu o vegetaţie bogată. Intrarea în acest paradis, a cărei 
cunoaştere Dirk Gosse i-o datora lui Old Deed, era din cele mai 
dificile, începea într-o îngustă despicătură a stâncii care părea să 
fie numai o crestătură. In realitate era o trecere care ducea într-o 
adâncitură în zig-zag, cu pereţi stâncoşi ameţitori şi se termina în 
valea amintită. Era ca o ironie diabolică izvorul răcoritor care 
susura acolo, în timp ce la o depărtare de numai o bătaie de 
armă, în deşertul de afară, oamenii şi animalele mureau de sete. 

Sylvia ieşi dintr-un mic cort, care i se pregăti sub o ieşitură a 
stâncii şi se uită după Dirk Gosse. 

— Hei, Dirk, ce s-a întâmplat? Cred că nu ai de gând să mă laşi 
singură în această sălbăticiune? ţipa ea. 

Cel strigat râse: 

— De ce nu? N-ai de ce să te temi. Pe aici nu se rătăceşte nici 
un om şi merinde avem destule. 

— Nu despre aceasta este vorba. Stâncile acestea uriaşe şi 
puţinul pământ liber mă îmbolnăvesc. Am veşnic impresia că, 

într-o zi, aceste stânci vor cădea peste mine şi mă vor îngropa 
sub ele. Incotro pleci? Trebuie s-o faci? 

— Da, trebuie s-o fac, fetiţo. Am treabă în lagărul căutătorilor 
de aur. Am presimţirea că Ed Raffert are nevoie de mine. Aş fi 
trebuit să nu-l trimit acolo. Are gură prea liberă şi este 
nechibzuit. 

— Vei fi prins, Dirk, dacă vei fi recunoscut. Toţi sunt pe urmele 
tale şi apoi... 

— Şi apoi ce? Spune liniştită ce gândeşti. 

— Vei fi legat şi spânzurat de primul pom şi acesta va fi un 
sfârşit prea trist pentru „Omul din Nevada”. 

— N-avea nici o grijă. Nu mă las prins atât de uşor! 

— Ce să-i spun lui Old Deed, când se va întoarce cu oamenii? 

— Să mă aştepte cu băieţii şi sub nici un motiv să nu vină 
după mine. Cred că se va întoarce încă astăzi. Eu voi veni mâine 
seara înapoi şi dacă toate vor corespunde aşteptărilor dansul 
poate să meargă mai departe. La revedere, domnişoară! Şi n- 
avea nici o grijă de stânci! Nu cad atât de uşor. Au rezistat mii de 
ani şi vor mai dura alte mii de ani. 

Dirk întinse fetei mâna, îşi apucă calul de dârlogi şi plecă. 

Privirile Sylviei îl urmăriră până când dispăru în dosul unui 
bolovan uriaş. 

CAP. XVIII 
THOMAS NEWTON CONTRA 


LUI JOHN BLUNT 


Doi băieți îmbrăcați în haine de călărie, cu revolvere la 
cingătoare, flancau uşa casei în care Thomas Newton îşi stabilise 
cancelaria. Păreau a fi nişte paznici personali ai acestuia căci în 
momentul în care John Blunt trecuse pragul fu întrebat - pe un 
ton ridicat - ce căuta. 

Cowboy-ul le răspunse pe acelaş ton. 

După o scurtă dezbatere drumul îi fu lăsat liber. 

Thomas Newton nici nu-şi ridică privii ea din cărţile sale când 
călăreţul pătrunse în odaie. Cowboy-ul nu făcu caz de aceasta şi-i 
spuse: 

— Newton, cred că al trebui să-ţi ridici nasul ca să poţi să mă 
priveşti. Cărţile nu fug de aici pe când eu sunt grăbit. 

Bătrânul ridică capul. 

— Omule, ce-ţi trăsneşte prin cap? Cum vorbeşti? 

— Cum trebuie de vorbit cu oameni de teapa ta. 

Faţa lui Newton deveni cenuşie. Ochii îi luciră supăraţi şi vocea 
îi deveni răguşită de furie. 

— Dacă nu părăseşti camera imediat, cal sălbatec ce eşti, dau 
ordin să fi aruncat afară! Ai înţeles? 

John se învârti, degajat, prin odaie, închise uşa cu cheia, pe 
care o scoase din broască. 

Bătrânul sări mâniat în sus şi mâna lui tremurătoare se întinse 
spre sertarul în care îşi păstra revolverul. 

Cowboy-ul, care-i urmărea mişcările, strigă la el: 

— Lasă prostiile, bătrâne! Sunt mai repede ca tine şi de 
împuşcat în nici un caz nu poţi cu nişte mâini atât de 

tremurătoare. 

Newton mormăi: 

— Deschide imediat uşa sau strig după ajutor. 

— La primul strigăt pe care-l scoţi glontele meu îţi va crăpa 
ţeasta. 

Bătrânul respirând greu, se aşeză. 

— Spune-mi ce vrei de la mine! Bani? Sau ce? 

— Nimic altceva decât să discutăm câteva minute. Dacă ai să 
fi cuminte şi vei răspunde la întrebările mele nu ţi se va întâmpla 
nimic. Ferească Dumnezeu însă să te încăpăţânezi. 

— Vorbeşte odată, în numele dracului, dar fă-o scurt căci sunt 
foarte ocupat. 

John îşi luă un scaun, se aşeză tacticos, îşi puse un picior 
peste altul şi începu: 

— Mai întâi doresc să ştiu, bătrâne, dacă este adevărat că ai 
concesiunea pentru întreaga regiune şi dreptul s-o împărţi în 
bucăţi. 

Newton, care şi mai calmase nervii, răspunse înţepat: 

— Ca să afli aceasta nu aveai nevoie să mă ameninţi cu 
revolverul. Ţi-aş fi spus-o fără nici o presiune. Da, eu sunt 
posesorul concesiunii. Sau te gândeşti că sunt numai un 
mincinos care şi-a asumat un drept pe care nu-l are? Acolo, în 
casa de bani, stă actul oficial şi dacă vrei poţi să-ţi vâri nasul prin 
el. Nu sunt atât de mic la suflet pe cât o arată aparențele. 

— Mulţumesc, afirmaţia ta îmi este suficientă. 

Newton deveni negustor. 

— Vrei o parcelă? Poţi s-o capeţi. Din păcate locurile bune sunt 
date. Dar aur se găseşte suficient aici. Trebuie numai să 
munceşti cu râvnă. Probabil că locurile mai bogate în minereu n- 
au fost încă atinse. 

— Nu te osteni, nu mă gândesc la nici o parcelă. Te sfătuiesc 
însă să te ţii bine căci ai putea să cazi de emoție, după cele ce-ţi 
voi spune. 

— Nu-mi plac ghicitorile, tinere! Trebui să devii, de aceea, mai 
explicit dacă vrei să ajungi la un rezultat. 

Vocea cowboy-ului căpătă un ton ameninţător. 

— Atunci povesteşte-mi sincer cine ţi-a făcut cunoscută 
prezenţa aurului în această vale? 

Nasul de uliu a lui Newton se lungi. 

— Ce te priveşte cum am ajuns la această descoperire? 

— Mă priveşte chiar foarte mult, îi răspunse John, căci norocul 

care a scos prima bucăţică de aur din această vale sunt eu. 

Bătrânul îl fixă pătrunzător. 

— Prin urmare eşti John Blunt? 

— Da. Dar nu pot să-mi explic de unde noşti numele. 

Newton se bâlbâi: 

— Eu... l-am auzit odată undeva... dar nu-mi mai amintesc în 
legătură cu ce. 

Cowboy-ul scoase revolverul cu toc cu tot şi-l puse peste 
picior. Pumnii i se strânseră şi pe frunte îi apăru o cută de 
încruntare. 

— Vreau să te ajut, bătrâne, să-ţi aminteşti cum ai ajuns la 
cunoaşterea numelui meu! Prietenul meu Sam Godfrey şi cu 
mine am făcut prima groapă în această vale. Intr-o zi, în timpul 
lipsei mele, tovarăşul meu fu jefuit şi omorât de nişte bandiți 
care au trecut pe aici. 

Bătrânul sări în picioare şi ţipa: 

— Pentru ce mile povesteşti toate acestea? Ce legătură au cu 
mine? 

— Cu tine nimic, dar tocmai pe această cale vroiam să te aduc 
să-ţi aminteşti de unde îţi este cunoscut numele meu. 

— Nu găsesc nici o legătură. 

— Dar eu da, bătrâne, căci prietenul meu a fost ucis de Dirk 
Gosse. Ori acesta este omul tău de încredere, care ţi-a vândut pe 
bani grei secretul minei, pe care el nu şi-o putea păstra. De la el 
ai auzit şi numele meu. 

Un râs răguşit ieşi din gâtul bătrânului. El strigă: 

— Eşti cam pretenţios, tinere. Vrei să mă pui în legătură cu 
„Omul din Nevada”? 

— Presupun că nu este vorba numai de o legătură oarecare ci 
de o adevărată tovărăşie. 

Newton se ghemui ca şi când ar fi vrut să sară la interlocutorul 
său. 

— Dacă eşti atât de sigur, ai avea toate motivele să 
întrebuinţezi un ton mai ponderat în discuţia cu mine. 

— Nu mă tem nici de „Omul din Nevada” şi nici de tine. De la 
el pretind satisfacţie pentru viaţa prietenului meu, iar de la tine 
proprietatea mea. 

— Eşti beat, John Blunt! 

— Poate te fac însă atent că atunci când sunt ameţit am 
prostul obicei să umblu neprecaut cu îndrăcitul meu revolver. 
Gândeşte-te bine la aceasta. lţi dau timp 24 de ore să-ţi bagi 

chestiunea în cap şi aştept, apoi propunerea ta. 

Bătrânul strigă după el: 

— Propunerea care am să ţi-o fac poţi s-o auzi acum. Du-te la 
dracu'! 

John se opri liniştit. 

— Cred că în 24 de ore vei avea alte gânduri. Omul nu trebuie 
să se grăbească niciodată cu deciziile lui. 

In acelaş moment uşa fu desfăcută cu forţa şi înăuntru 
pătrunse... Frederik Hugett. El sforăia ca un cal, care făcuse 30 
de mile. 

Newton îi merse, emoţionat, înainte: 

— D-ta eşti, domnule Hugett? L-am rugat personal pe domnul 
guvernator să scoată lagărul meu de sub protecţia înaltei poliţii. 
Pentru aplanarea micilor diferende sunt suficienţi cei 30 de 
cowboy pe care i-am angajat în acest scop. 

— Dar nu sunt aici în interes de serviciu ci, de astă dată, într-o 
chestiune complet particulară, îl linişti detectivul. 

— Oare n-oi fi vrând să începi să cauţi aur? Mai am libere 
câteva parcele şi pentru d-ta aş face un preţ foarte ieftin, îl 
tachină Newton. 

— Poate şi asta, dar mai târziu. Pentru moment mă mulţumesc 
cu privirea fericiţilor care prin mila d-tale trebuie să devină 
milionari. Detectivul se uită apoi la cowboy şi exclamă: 

— Allo, sunt sigur că ne cunoaştem. 

— Cu toată bunăvoința nu-mi pot aminti, răspunse John 
politicos. 

— Mai gândeşte-te. Cred că era în Silverdeen. Ai sărit în 
ajutorul meu în momentul când am fost nevoit să primesc câteva 
palme răsunătoare. Tinere, tinere, omul acela avea o labă! 
Garantat că n-a fost de carton. 

Cowboy-ul râse. 

— Exact! Imi amintesc că atunci era vorba de un chinez. 

— Foarte adevărat şi chinezul eram eu. Grozavă mască nu-i 
aşa? 

— Dar îţi mai aminteşti ce ţi-am spus la despărţire? 

— Parcă îmi amintesc că mi-ai propus să-ţi vin în ajutor în 
lupta contra „Omului din Nevada”, fapt care atunci îmi păru de o 
curiozitate... chinezească. Acuma, da, ştiu că eşti de la poliţie şi 
lucrurile arată cu totul altfel. 

Newton se amestecă în discuţie. 

— Pentru că veni vorba despre „Omul din Nevada” trebuie, 

Hugett, să-ţi povestesc o istorioară foarte nostimă, care tocmai 
mi s-a întâmplat! Imaginează-ţi că acest onorabil domn mi-a 
aruncat în obraz că sunt în legături de afaceri cu „Omul din 
Nevada”. 

Detectivul izbucni într-un hohot de râs. 

— Ha, ha, ha, dl. Newton în legături de afaceri cu „Omul din 
Nevada”? Aceasta este, fără îndoială, cea mai veselă poveste pe 
care am auzit-o vreodată în viaţa mea. Newton, filantropul, 
onorabilul cetăţean din Mill, în legături de afaceri cu Dirk Gosse! 
Excelentă glumă. Eşti un umorist înnăscut, dragă prietene! Hai 
mai bine cu mine să ne reînnoim cunoştinţa şi să bem împreună 
un păhărel. Imi place societatea oamenilor care nu şi-au pierdut 
complet simţul umorului. Şi cu aceste vorbe îl împinse pe cowboy 
afară. 

Newton strigă după el: 

— Cu mine ai terminat, domnule Hugett? 

— A fost, dacă pot spune aşa, numai vizita mea de 
introducere, domnule Newton! Precis mă mai întorc şi atunci 
pentru o convorbire mai lungă şi mai plăcută. Fără să mai 
aştepte vreun răspuns se precipită, cu John Blunt, spre ieşire. 

Câteva minute mai târziu, în odaia bătrânului intra un bărbat a 
cărui înfăţişare amintea un călăreț de circ într-un costum din 
vestul sălbatec, cu o bogată combinaţie de culori. Era Ben 
Croats, conducătorul cowboy-ilor pe care-i angajase Newton 
pentru paza şi liniştea lagărului. 

Acesta luă o poziţie militărească şi spuse: 

— M-ai chemat, domnule şef? 

Bătrânul se apropie mult de el. 

— Ce se aude cu Dirk Gosse, omule? De ce nu capăt nici un fel 
de ştire asupra lui? 

— Pentru că nu este de găsit, domnule şef! Trebuie să se fi 
ascuns într-o gaură de şoarece! 

— Trebuie însă să-l am pe acest „Om din Nevada” şi pe fata, 
care o cară cu el, de asemenea. Mai angajează şi alţi oameni 
dacă ai prea puţini. Nu contează. Dar adu-mi-l aici. Prea departe 
nu va trebui să te duci căci garantat că se află undeva în jurul 
lagărului. 

Ben Croats se înclină afectat. 

— Ce va sta în puterile mele voi face, domnule şef! Dacă îmi 
mai angajez 20 de oameni sper să ţi-l aduc. 

— 20! 50! Aţâţi câţi ai nevoie! Printre mulţii proşti din lagăr, 

care scot aurul din pământ pentru alţii vei putea alege după 
poftă. 

— Oameni găsesc destui. Nici nu este vorba de aşa ceva, 
întrerupse cowboy-ul. Am şi fost întrebat de mai mulţi băieţi dacă 
n-am nevoie de ei. Mi se plângeau că s-au păcălit cu parcelele. 

Newton completă cu răceală: 

— Desigur că nu pot să dau garanţii. Dacă aş ştie unde este de 
găsit metalul cel galben mi l-aş fi scos singur. Dar ca să mă 
întorc la afacerile noastre, dragă, mai am o însărcinare pentru d- 
ta. 

— Şi anume? 

— A sosit astăzi un individ, pe care-l cheamă John Blunt şi 
strigă peste tot că el a descoperit această vale. Omul acesta 
trebuie să dispară cât mai repede posibil. M-ai înţeles, Ben 
Croats? 

— Puteţi să contaţi pe mine, domnule şef! Cred că metoda cea 
mai bună ar fi să-mi caut ceartă cu el şi apoi să-l împuşc. 

— Cum vei rezolva chestiunea nu mă interesează. Important 
pentru mine este rezultatul final. 

— Veţi fi mulţumit, domnule şef! 

— Să sperăm! Dacă te gândeşti însă să-l cureţi într-o luptă cu 
revolverul n-aş avea nimic împotrivă ca şi Frederik Hugett, 
detectivul din Carson, care a venit adineaori aici, să primească 
un glonte. Individul acesta îmi este antipatic. Mă pricepi, Ben? 

Cowboy-ul îşi schimonosi gura şi spuse: 

— Şi încă cum vă înţeleg, domnule Newton! 

CAP. XIX 


SALVAŢI ÎN ULTIMA CLIPĂ 


Dispoziţia sufletească în lagărul căutătorilor de aur nu era din 
cele mai bune. Informaţiile asupra bogățiilor aurifere din Pine 
Forest Range, pe care Newton le difuzase, se dovediră mult 
exagerate. Newton dăduse peste 2000 de prospecte de 
exploatare, la preţul de 500 de dolari parcela, dar numai valea în 
care se găsea mina lui John Blunt se dovedise producătoare. 
Acolo erau însă abia 100 de parcele, în timp ce celelalte locuri 
erau atât de sărăcăcioase încât abia produceau banii necesari 
pentru exploatare. 

Afaceri bune făcuse numai Newton. Două mii de concesiuni pe 
preţul de 500 de dolari fiecare însuma frumosul capital de un 
milion de dolari care, după scăderea tuturor cheltuielilor, dădea 
un venit curat de peste jumătate de milion. Şi se mai aşteptau 
noii veniţi căci zvonurile despre sărăcia în aur a văii, care se 
auziră, nu erau crezute fiind considerate ca şiretenii grosolane - 
pentru a opri exodul spre lagărul căutătorilor de aur. In felul 
acesta, Newton avea în perspectivă câştiguri şi mai mari. 

Sărăcia în aur a parcelelor era pentru prospectori, 
deocamdată, numai de o importanţă secundară, rămânând 
speranţa găsirii unor filoane bogate. 

Descoperirea acestora putea fi o chestiune de zile. Mult mai 
mare influenţă avea asupra dispoziţiei sufleteşti a căutătorilor 
nesiguranța care domnea în lagăr. Newton obținuse din partea 
guvernatorului să i se predea lui serviciul de pază, care însă nu 
corespundea de fel. Aproape în fiecare noapte se întâmpla ceva 
în lagăr şi anume tocmai acolo unde ziua adusese un câştig mai 
important. Odată au fost jefuiţi şi găsiţi morţi, cu beregatele 
tăiate, doi tineri al căror noroc se dovedise proverbial. Astăzi 
unul, mâine altul şi aşa, la rând, mai toţi prospectorii fuseseră 
jefuiţi de fructul muncii lor. Corturile şi barăcile nu mai puteau fi 

lăsate nici în timpul zilei fără pază căci nimeni nu vroia să rişte 
ca la înapoiere de la trudnicul lucru să se găsească jefuit. 

Pe scurt, despre serviciul de pază al lagărului se puteau spune 
multe. Călăreţii lui Newton se străduiau mult însă fără nici un 
rezultat în descoperirea autorilor diferitelor isprăvi. In curând se 
infiltra un zvon „Banda Secerătorilor”! 

Zvonul acesta se întări în momentul când furturile şi crimele 
se înmulţiră. Nici nu putea fi altfel. „Omul din Nevada” se 
furişase în lagăr şi oamenii săi erau foarte harnici la lucru. 

x 

Frederik Hugett îşi trase invitatul la cantină, pe care doamna 
Cambier, o franţuzoaică, o aranjase într-o baracă îngustă. 

Era întuneric când detectivul şi cowboy-ul intraseră în cantină, 
care era puternic luminata de o lampă cu acetilenă. Ei luară, mai 
întâi, un aperitiv la tejghea şi se duseră, apoi, în „salon” unde 
era o animaţie mare. 

— Frumoasă adunătură! spuse Hugett, după ce aruncă o 
privire prin sala plină de fum. Cred că aici aş găsi cel puţin o 
duzină de ucigaşi şi spărgători. 

— Poate chiar mai mulţi, îi replică John. Pe unul l-am şi văzut, 
dacă ochii nu mă înşală. 

— Pentru Dumnezeu, murmură detectivul, acesta este 
individul care mi-a masat obrazul la Silverdeen. Să mergem să 
vedem ce ne va spune! 

Ed Raffert privi uimit pe cei doi bărbaţi, care fără multă 
introducere se aşezară la masa lui, pe care se gândise s-o aibe 
numai pentru el. 

— Oh, uite omul care m-a trântit în salonul Micaelei, mârâi el 
la John. Ai venit să-mi acorzi revanşa? 

— Dacă este vorba de revanşă atunci primul cuvânt îl am eu 
de spus, interveni Hugett. 

Călărețul îşi întoarse faţa sfâşiată de glonte spre vorbitor. 

— Pe dumneata. Ce vrei de la mine. 

— Probabil că ai o memorie foarte slabă, tinere dacă nu-ţi mai 
aminteşti de chinezul pe care l-ai pălmuit la Silverdeen, cu 
mâinile tale murdare, râse Hugett. 

— Ce legătură ai d-ta cu chinezul? De altfel atunci am băut 
peste măsură şi în asemenea împrejurări devin sălbatic. 
Altminteri sunt un băiat de treabă. 

John deveni impertinent. 

— Ţine-ţi botul dacă nu vrei să capeţi vreo gaură cap. 

Celălalt îi răspunse calm: 

— Dacă vrei să faci uz de revolver atunci îţi voi da concursul. 
Şi e bine s-o şti dinainte. 

— Nu-ţi voi da timp să-ţi scoţi revolverul. A doua oară nu ai să 
mă mai păcăleşti ca atunci când mi-ai sărit în spate, canalie laşă. 

Hugett să înşelă crezând că vor urma, imediat, împuşcăturile 
de revolver. Căci Ed Raffert continuă să vorbească: 

— Ah, înţeleg! Faci aluzii la noaptea aceea în care ţi-am luat 
fata de lângă foc şi te-am lăsat puţin cam şifonat. 

Ochii lui John sclipiră ameninţători: 

— Omule, te fac atent că „Coltul” este sub masă îndreptat 
spre burta ta! La cea mai mică mişcare pe care o vei face se va 
descărca. 

Ceilalţi vizitatori ai locului nu observară nimic din această 
scenă, care se juca în mijlocul lor. Fiecare era ocupat cu el însuşi. 
Muzica şi zgomotul acopereau totul. 

John nu se lăsă înşelat de calmul ciupitului. 

— Dacă nu te decizi să mă duci imediat la şeful tău, Dirk 
Gosse, trag. 

— Ce vrei de la Dirk Gosse? 

— Cred că nu trebuie să-ţi explic. 

— Ţi-aş îi însă foarte recunoscător pentru explicaţii. Şeful meu 
m-a însărcinat, dacă te văd să-ţi predau prietenoasele lui 
salutări. 

Ar fi vrut să mal spună ceva dar în aceeaşi clipă năvăliră 
înăuntru câţiva bărbaţi, palizi şi enervaţi, strigând în cor: 

— Crimă, crimă! 

Zgomotul încetă, muzica amuţi şi în liniştea mormântală care 
se făcu unul spuse: 

— Da, camarazi, din nou a trebuit să plătească tribut sângeros 
doi căutători care avuseseră mai mult noroc. Chess Dryver şi cu 
tovarăşul său au fost atacați la mina lor şi înjunghiaţi ca nişte 
vite. Mai zac încă acolo. Cine vrea poate să-i vadă, dar nu este 
un spectacol prea îmbietor. Cât despre aurul care l-au scos nu 
mai este nici urmă. 

Un adevărat vifor străbătu odaia. John Blunt ascultă şi el cu 
atenţie. 

— Chess Dryver? Aşa îl chema pe omul care lucra la mina 
mea, se gândi el. 

Vorbele începură să se încrucişeze. O întrebare, un strigăt, 
blesteme, se auziră din toate părţile. Deodată flutură în gura 

tuturor un nume: „Omul din Nevada”. 

Malipag, un bătrân prospector, cu o barbă lungă şi albă, se sui 
pe scenă şi când se făcu linişte începu să vorbească: 

— Oameni buni, în viaţa mea am trecut prin toate lagărele 
căutătorilor de aur dar o ticăloşenie ca aici nu mi-a fost dat să 
văd nicăieri. Acest Newton este un vultur negru, care şi-a vândut 
nefolositoarele lui parcele fără să se mai gândească la nimic 
altceva. Unde s-a mai pomenit ca într-un lagăr să nu existe un 
şerif şi poliţie? Cei câţiva călăreţi pe care-i ţine sunt nişte câini 
leneşi, care se culcă seara lângă sobă sau îşi pierd nopţile la 
masa de joc, în loc să-şi vadă de serviciul lor. Fac, de aceea, 
propunerea să recurgem la propriile noastre mijloace şi să 
organizăm propria noastră poliţie, pentru a pune mâna pe acest 
afurisit bandit, pe „Omul din Nevada”. Căci este limpede că el 
este amestecat aici, cu blestemat lui bandă a „Secerătorilor”. 

— İn mai puţin de o săptămână o duzină de oameni de ispravă 
au fost omorâţi numai pentru a li se putea fura câteva fire de 
aur. Nu trebuie să lăsăm să se continue cu această situaţie dacă 
vrem să nu fim găsiţi şi noi, într-o zi zăcând pe pământ. 

Izbucni o furtună de aplauze, în care se pierdură toate 
zgomotele. Nici trapul unor cai, care apropiau în goană de 
baracă, nu fu auzit. Imediat apăru în odaie Ben Croats, însoţit de 
vreo 12 cowboy. 

La intrarea lor zgomotul se stinse dar reizbucni imediat, 
cuprinzând şi apostrofări la adresa gărzii lui Newton. Ben Croats, 
căruia nu-i plăcu această situaţie, căută să-şi atragă ascultarea. 
Fu însă în zadar. Ochii lui cercetară, parcă rugători, toată odaia şi 
se fixară asupra lui John Blunt şi a comesenilor lui. O idee 
diabolică îl străfulgera. Avea cum să-şi pună planul în aplicare şi 
să potolească această masă pe cale să se dezlănţuie. 

Incet se apropiă de masa la care şedeau cei trei bărbaţi şi se 
plantă energic în faţa lor. Mâna lui serioasă şi atitudinea 
oamenilor săi, care la un semn înconjurară masa, impuse tăcere 
căutătorilor de aur. 

— „Domnilor” se adresă el mulţimii, supărarea dvs. Este lesne 
de priceput dar neîndreptăţită. Eu şi cu oamenii mei suntem 
nevinovaţi de tristele întâmplări din ultimile zile. Am făcut tot 
ceea ce era posibil pentru a lumina toate aceste cazuri şi să 
împiedecăm repetarea lor. Dacă rezultatele s-au lăsat aşteptate 
aceasta se datoreşte numai faptului că avem de luptat contra 
„Omului din Nevada” şi bandei sale, adică împotriva unui 

adversar în faţa căruia şi poliţia s-a dovedit neputincioasă. 

— Sunt curios să văd ce pune la cale acest individ murmură 
Hugett vecinului său John Blunt. 

Curiozitatea lui fu repede satisfăcută. 

— Domnilor, continuă omul lui Newton, cred că pot în sfârşit, 
să vă servesc un rezultat. In lagărul nostru a pătruns un om a 
cărei primă vizită a fost la Chess Dryver, pe care vru să-l 
lămurească asupra faptului că mina parcelată este proprietatea 
lui. Omul acela stă aici. Lângă cine? Dacă omul acesta cu fată de 
pasăre de pradă nu este unul dintre acoliţii lui Dirk Gosse atunci 
în viaţa mea să nu-mi fie dat să mai călăresc pe un cal adevărat. 
Pe cel de al treilea nu-l cunosc. Cred însă că aparţine şi el 
bandei. Restul îl las în seama voastră, camarazi. Cred că veţi şti 
ce aveţi de făcut. 

In odaie se făcu o linişte mormântală. Hugett privi amuţit pe 
vorbitor şi nici John Blunt nu putu să articuleze nici un cuvânt. 
Numai Ed Raffert îşi păstra liniştea. El se ridică, se înclină şi zise: 

— Felicit pe antevorbitorul meu pentru agerimea lui, căci eu 
sunt unul dintre călăreţi lui Dirk Gosse. 

Efectul vorbelor lui fu indescriptibil. Izbucni un răcnet teribil 
care făcu geamurile să zăngănească. Revolverele fură scoase la 
iveală, cuţitele luciră, mesele fură aruncate unele peste altele şi 
mulţimea se ridică amenințătoare în faţa celor trei bărbaţi. 

Ben Croats privea triumfător, cu un zâmbet ironic pe buze. 
Ştia ce va urma şi n-avea nevoie să mai mişte măcar un deget. 
Dar şi John Blunt cu Hugett ştiau că, dacă nu se va întâmpla o 
minune, le bătuse ceasul din urmă. Nu-şi dădură măcar 
osteneala să-şi tragă revolverele căci ar fi fost inutil. Ştiau că 
prima salvă pe care ar trage-o, pentru a se apăra, ar fi fost 
semnalul unor împuşcături generale. 

Hugett încercă să se facă ascultat, dar vorbele lui se pierdură 
în zgomot. Ed Raffert era singurul care căuta un mijloc ca să 
scape. 

El se gândea la stingerea celor trei lămpi. Dacă ar încerca-o? 
Trei împuşcături rapide şi fiecare ar fi trebuit să rămână pe loc 
pentru a evita o nenorocire. Nu ajunse la realizarea planului său 
deoarece, în aceeaşi clipă, fu apucat de mâini nervoase şi voci 
înfuriate strigau laolaltă: 

— La spânzurătoare! La spânzurătoare! Să spânzurăm pe 
aceşti porci de câinii. 

John Blunt şi Hugett fură şi ei apucaţi de prospectorii furioşi. 

Deodată se întâmplă minunea. 

Uşa fu smulsă cu putere şi pe prag stătea Dirk Gosse, enorm 
de uriaş, cu un revolver automat în mâna dreaptă. Vocea lui 
profundă acoperi zgomotul. 

— Oamenilor, eu sunt Dirk Gosse şi vă rog să mă ascultați o 
clipă! 

În odaie nu se mai auzi nici zbârnâitul muştelor. Oamenii se 
traseră îngroziţi înapoi şi luară mâinile de pe prizonieri. Atât de 
mare era respectul lor pentru acest om temut. 

Dirk Gosse se întoarse degajat şi vorbi: 

— Old Deed, nici un om nu va părăsi casa viu dacă băieţilor 
noştri li se va atinge măcar un fir de păr! Ferestrele şi uşile să fie 
ocupate şi să fie împuşcat oricare nu se va supune. 

Fără să mai aştepte vreun răspuns se întoarse către oamenii 
din sală şi începu să vorbească: 

— Bărbaţi din California, aţi fost la un pas de a face o prostie 
îngrozitoare. Să fiţi mulţumiţi că am venit la timp pentru a vă 
împiedeca. Raffert, Hugett, Blunt, veniţi la mine! 

Din câteva sărituri Hugett şi Raffert fură lângă el. John şovăi. 
Aşa se arăta întâlnirea dorită cu acest bandit? se gândi el şi 
rămase pe loc. 

— John Blunt şi pe d-ta te vizează ordinul meu! strigă Dirk 
Gosse. 

Cowboy-ul se supuse şi păşi către uşă, unde Ed luă prizonier 
şi-l scoase afară împreună cu Hugett. 

Oamenii începură să se agite, aţâţaţi de Ben Croats care 
vedea planul său năruindu-se. 

— Tăcere, strigă Dirk Gosse şi îndată se făcu linişte. 
„Oamenilor”, spuse el, acum plec dar mă voi reîntoarce curând. 
Vă mulţumesc că mi-aţi scutit cele 50 de gloanţe care se găsesc 
în revolverul meu, căci aprovizionarea cu muniții îmi face, uneori, 
greutăţi. La revedere! 

Fără cea mai mică urmă de frică de un glonte care l-ar lovi pe 
la spate, se întoarse şi părăsi cu paşi mari cantina. Imediat se 
auzi un zgomot de copite, dovedind că plecase cu oamenii săi. 

Madam Cambier care, în tot acest timp, stătuse ascunsă în 
pivniţă intră în odaia în care bărbaţii mai stăteau cu gurile 
căscate. 

— Laşilor. Sunteţi aici peste 100 de oameni şi v-aţi lăsat 
intimidaţi de unul singur. Da, da, proştilor! Dirk Gosse a venit 
călare singur iar comanda dată oamenilor săi de afară a fost un 

truc. 

Vorbele ei căzură ca o lovitură de fulger. Urlând, oamenii 
alergară afară, în frunte cu Ben Croats. În acel moment tocmai 
dispăreau în întuneric patru călăreţi şi câţiva cai liberi. Oamenii 
lui Newton începură să blesteme ca în codru când văzură că 
fuseseră luaţi caii lor. 

CAP. XX 
NOU PREMIU PE CAPUL LUI 


DIRK 


— Laşule, canalie infamă! urla Newton la şeful cowboy-lor săi. 
Vine aşa numitul „Om din Nevada” complet singur în lagăr şi 
vitejii mei călăreţi îl lasă să se plimbe în voie. In loc de a-l prinde 
îi mai fac un serviciu, lăsându-i să le fure caii. Afurisită bandă de 
porci! Şi pentru aceasta vi se plăteşte un salar cum nu se 
plăteşte în nici un alt stat. 

Ben Croats, care stătea prăfuit şi asudat în faţa şefului său, 
făcu încercarea să se scuze. 

— Noi am fost atenţi! El s-a comportat însă ca şi cum ar fi avut 
o întreagă bandă cu el, iar în mână avea un pistol automat de 
cea mai nouă construcţie, cu 50 de lovituri în zece secunde. 

— Taci din gură! zbieră bătrânul, care astăzi părea mai nervos 
ca oricând. Nu vreau să mai aud nimic. Nu mă interesează ce 
avea în mână. Datoria voastră era să-l prindeţi şi să terminaţi cu 
ceilalţi doi. Pentru banii mei pretind lucru complet nu cârpăceală. 

— Presupun că până acum aţi fost mulţumit de serviciile mele, 
răspunse Ben sec. 

Ochii lui Newton sclipiră suspect. Faţa i se făcu galbenă şi se 
încreţi în o sută de cute. 

— Refuz un lucru care n-a fost executat întocmai. Cei câţiva 
funzi de aur abia merită discuţia, mai ales că jumătate din ei au 
fost furaţi. 

— Domnule şef, vreau să cred că nu ai intenţia să cauţi 
pretext de ceartă. Ai putea s-o nimereşti prost dacă îmi va veni 
în cap şi v-aş scoate vata din urechi, care vi-o puneţi când alţii 
trebuie să execute pentru dvs. lucruri murdare. 

Newton îşi ridică capul. 

— Ce să însemne limbajul acesta? 

— Ştiţi ce vreau să spun. Socotesc, de aceea, că lămuriri 
suplimentare sunt inutile. 

Bătrânul tăcu o clipă. Pe urmă spuse: 

— Asupra acestei chestiuni vom discuta altă dată. Pentru 
moment mă interesează numai capitolul Dirk Gosse. Trebuie să 
pun mâna pe acest om, altminteri nu-mi voi găsi liniştea toată 
viaţa. Cred că şi d-ta arzi de dorinţă să te reabilitezi de ruşinea 
suferită. 

— De data aceasta aţi calculat bine, domnule şef. Nu de 
dragul d-tale ci numai pentru a arăta acestui ticălos cine este 
Ben Croats. Nu-mi voi acorda nici un fel de odihnă până nu-l voi 
dobori la picioarele mele. 

Peste figura bătrânului trecu un rânjet. 

— Îți dau 1000 de dolari dacă îţi ţii cuvântul dat! „Omul din 
Nevada” începe să mă incomodeze. Este timpul să fie făcut 
inofensiv. 

Ben Croats continuă: 

— Astă-noapte am călărit câteva ore după el şi dacă nu l-am 
putut ajunge ştiu, cel puţin, unde se găseşte. Omul acesta s-a 
comportat de astă-dată foarte neprevăzător şi mi-a arătat singur 
drumul spre ascunzătoarea lui. 

— Unde stă ascuns, întrebă Newton, cu un ton care trăda 
vizibilul lui interes. 

— Adânc în pustiu, la Devii Rock, un deşert sălbatec şi 
stâncos. N-am putut să-l urmăresc până acolo. Pot să dau însă ca 
sigur că s-a ascuns acolo. Şi fata trebuie s-o aibe la el. Pentru 
aceasta pot să jur. 

Interesul bătrânului se făcu din nou remarcat: 

— Ben Croats, dacă mi-o aduci şi pe Sylvia Colly îţi măresc 
recompensa, care ţi-am promis-o, la 1500 de dolari. 

Călărețul îi întinse mâna: 

— S-a făcut, domnule şef! Cred că banii poţi să i-i plăteşti 
imediat. 

— Mai întâi treaba! Când pleci? 

Inainte de toate trebuie să dorm câteva ore, deoarece lunga 
călărie de azi noapte m-a obosit rău. După masă însă plec cu 
oamenii mei şi dacă vom călări mai întins vom ajunge dimineaţa 
la locul ascunzătorii. 

— Câţi călăreţi îţi ei? 

— Bine înţeles că pe toţi 40, căci Dirk Gosse nu e un adversar 
uşor. 

— Suntem înţeleşi, camarade. Vei pleca cu oamenii tăi şi ca să 
nu te sperii din nou când Dirk Gosse îţi va pune în faţa ochilor un 
revolver automat îţi voi da şi ţie spre folosinţă câteva din aceste 
revolvere. Tocmai mi-au venit ieri. 

— Bravo, domnule şef! O jumătate de duzină din aceste 
revolvere ar face minuni. 

— Pot să-ţi dau o duzină întreagă. Vreau însă ca în cel mult 
două zile Dirk Gosse să-mi fie adus aici viu sau mort. 

Ben Croats se ridică şi spuse mândru: 

— Sper, domnule şef, că voi putea să vi-l aduc. 

— Aşa sper şi eu. Şi dacă vei izbuti să mi-o aduci şi pe Sylvia 
Colly, va fi cea mai frumoasă zi din viaţa mea. 

Când Ben Croats plecă se putea vedea că Newton stătuse 
drept, în timpul convorbirii, numai cu multă osteneală şi printr-o 
energie diabolică, căci imediat căzu pe scaun. In ultima vreme i 
se întâmplase destul de des asemenea crize. Astăzi însă era mai 
puternică de cât oricând. 

Stătea ca paralizat şi privea cu ochi sticloşi înaintea lui. Simţea 
cum o mână rece se ridica încet spre inima lui, pentru a i-o 
strânge cu degete de fier. Vru să se ridice dar nu putu. Gura i se 
deschise ca şi când ar fi vrut să ceară ajutor, dar nu ieşi nici un 
sunet. Il apăsă o răceală de moarte. 

CAP. XXI 


DUELUL DIN VĂGĂUNĂ 


— Lasă-te de prostii, îi spuse Hugett lui John Blunt care puse 
mâna pe revolver şi făcea o mină ca şi când ar fi vrut să-l 
provoace la luptă pe Dirk Gosse, care călărea înaintea lor. 

Cowboy-ul îi răspunse mânios: 

— Este uşor de spus! Dacă ai şti însă ce ruşinoasă este situaţia 
pentru mine, ai vorbi altfel. Să străbaţi luni de zile prin ţară ca să 
te socoteşti cu un ucigaş şi banda lui. In sfârşit să-l găseşti şi în 
loc să-l împuşti eşti învins prima oară şi lăsat ca un pachet bine 
legat în prerie. A doua oară trebuie să-i mai mulţumeşti 
individului pentru că ţi-a salvat viaţa. 

— Aceasta este foarte just, spuse detectivul. Fără intervenţia 
lui Gosse am fi fost rupti de mult în bucăţi sau am fi fost 
spânzurați, de cine ştie care cracă mai groasă. Am fost bine 
înfundaţi de omul lui Newton, care ne-a pus într-o situaţie atât de 
dificilă, încât nu puteam ridica măcar un deget. Desigur că 
individul a primit instrucţiuni speciale din partea şefului său cu 
privire la noi. 

Hugett schimbă apoi discuţia. 

— Aş vrea să ştiu, în fond, unde duce drumul nostru. Călărim 
de două ore ca nişte nebuni şi Dirk Gosse pare să nu se 
gândească să se oprească. 

Cowboy-ul îl lămuri: 

— Nici nu te vei putea odihni atât de curând. Cunosc drumul 
acesta. Duce direct în pustiu. Dar... îşi cobori vocea la un 
murmur abia perceptibil... cred că celor doi dinaintea noastră le 
este egal dacă noi călărim sau nu după ei. Propun, de aceea, să 
ne furişăm în tufiş şi să dispărem. 

— Ar fi o nerecunoştinţa prea grosolană, John Blunt. Abia vrei 
să-ţi salveze viaţa şi imediat să spălăm putina. Nu pot să mă 
întovărăşesc la o asemenea ispravă. 

Ca şi când ar îi auzit ceea ce aceştia vorbiseră, Dirk Gosse se 
întoarse spre ei şi le spuse: 

— Strângeţi dârlogii cailor! Trebuie să coborâm acum şi 
conformaţia solului nu este din cele mai bune. Ţineţi-vă aproape 
de mine, dacă nu vreţi să vă frângeţi gâtul. 

— lţi dai seama de greşeala ta, camarade? întrebă detectivul 
pe şoptite pe partenerul său. Omul acesta este mult mai atent 
asupra noastră decât gândim. Nu cred să putem dispărea. 
Plănuieşte ceva pentru noi. 

— Şi eu cu el, spuse cowboy-ul mârâind ca răspuns şi-şi făcu 
calul să-i simte pintenii. 

Era târziu dimineaţa când mica ceata ajunse la lagărul lui Dirk 
Gosse. Două duzini de cowboy puternici, în frunte cu Old Deed, 
înconjurară pe conducătorul lor şi-l salutară furtunos. După felul 
cum la salutat se putea vedea că conducătorul acestor oameni 
era foarte iubit. 

Dirk Gosse sări din şea, aruncă dârlogii calului unui om şi se 
îndreptă spre asociatul său: 

— Ce mai este nou, Old Deed? 

— Nimic important. Armata a plecat de la „ranch” şi poliţia, de 
asemenea, nu pare să se mai intereseze prea mult de noi. Numai 
câţiva tineri exaltaţi, excitaţi de premiu, sunt în căutarea 
noastră. Şi o trupă a ieşit înaintea noastră. Cred însă că a doua 
oară nu o va mai face, deoarece i-am luat revolverele şi i-am dat 
o mică bătaie, ca să-i treacă pofta de a mai asculta şi vedea. 

— Ce veste îmi trimite Micaela? 

Bătrânul făcu o mină şireată: 

— Micaela? Nu mi-a spus nici măcar o vorbă. 

John Blunt şi detectivul coborâtă şi ei şi se uitară cu priviri 
admiratoare la mica vale, care stătea în mijlocul acestui teribil 
pustiu ca o adevărată grădină a raiului. Când ochii cowboy-ului 
se opriră asupra cortului cel alb simţi o puternicei emoție. 
„Sylvia!”, prin minte şi dinţii i se strânseră, scrâşnind. 

Din cort mai ieşi, puţin după aceea, doamna Micaela, urmată 
de Sylvia Colly. 

Ed Raffert se întoarse zâmbind către cowboy: 

— Pare cam curios când un bărbat îşi ţine două femei într-un 
lagăr. Nu i aşa? Dirk Gosse poate însă să-şi permită acest lux, 
fără să atingă moralitatea, căci el este, pe câte ştiu, mormon 
(N.T.: o sectă de oameni care admite poligamia). lată de ce nu 
mă miră cât de bine trăiesc împreună aceste două frumuseți. 

John nu-i răspunse nici un cuvânt. Ochii îi trădau uimirea şi 
colţurile gurii arătau disprețul său. 

Micaela fugi şi se agăţă de gâtul lui Dirk o primi bucuros în 
braţe. 

— lată o adevărată surpriză, Micaela! Cine ţi-a insuflat gândul 
să vii după mine? 

Ea râse semet: 

— Gelozia mea! Căci n-am să te las multă vreme singur cu o 
rivală atât de frumoasă. Te-ar aranja, nu? 

— Da, recunoscu Gosse. 

— Şi pe mine, interveni Sylvia şi întinse protectorului ei mâna. 

Privirea lui Gosse se abătu spre John. Acesta stătea ca şi cum 
fulgerul ar fi căzut lângă el. 

— Apropie-te, John Blunt, îl invită el. Pare că nu te bucuri că 
vezi aceste două doamne atât de bine dispuse. 

Abia atunci fu observat John de cele două femei. Sylvia se 
înroşi puternic când privirile i se încrucişară cu cele ale lui John. 
Micaela, din contra, se duse degajată către călăreț pentru a-l 
saluta. John îi întoarse însă brusc spatele şi începu să-şi 
deschingă calul. 

— Omule, îi şopti Hugett, poartă-te mai manierat, când două 
femei atât de frumoase au a-ţi spune ceva! 

Fără să se oprească din lucrul său, John îi răspunse grosolan: 

— Nu sunt curios nici pentru una şi nici pentru cealaltă. 

Acestea le spuse cu un ton atât de ridicat, vorbele lui să poată 
fi auzite de toţi. 

— Bădărane, îi strigă Micaela, te-am considerat cavaler. 
Trebuie însă să recunosc că m-am înşelat. 

Apoi se adresă logodnicului ei: 

— Ai fi putut să-l laşi acolo unde şi-a înţărcat mutu iapa! De ce 
l-ai adus în lagăr? 

Dirk Gosse râse ironic: 

— Nu l-am poftit să vină cu noi. A venit singur după mine. Am 
dreptate, John Blunt? 

Răspunsul cowboy-ului nu se lăsă mult aşteptat: 

— Exact! Am venit de bună voie cu scopul să găsesc, în sfârşit, 
locul să ne socotim! 

— In regulă, îi răspunse interlocutorul său - sunt pregătit să-ţi 
acord această şansă. Mai înainte am însă altele de făcut. Cred că 
doamnele m-au aşteptat cu micul dejun. Te rog, domnule Hugett 
şi d-ta eşti invitat! Şi fără să se mai preocupe de cowboy, Dirk 

Gosse păşi împreună cu cele două femei şi cu Hugett în cort. 

După câtva timp un călăreț veni la John, care se trântise într- 
un colţ al văii şi-l pofti să vină la şeful său. 

Dirk Gosse stătea în tovărăşia lui Old Deed, Hugett şi cele 
două femei, în faţa cortului. Drept fotolii folosiseră bucăţi de 
stâncă, care fuseseră rostogolite până acolo. 

— Te rog ia loc! îi spuse şeful lagărului cu bunăvoință şi arătă 
spre o bucată de stâncă lângă Sylvia. 

— Mulţumesc, prefer să stau în picioare. 

— Vei obosi, tinere, îl ironiză Dirk Gosse, căci va dura cam 
mult cele ce vreau să ţi spun! 

— Nu trebuie să lungeşti vorba, Dirk Gosse. Nu vreau să aud 
din partea d-tale decât că eşti gata să lupţi cu mine. 

Celălalt îl întrebă ironic: 

— De ce vrei cu orice chip să te lupţi cu mine? Putem să ne 
rezolvăm diferendele şi pe altă cale. 

John Blunt îşi fixă privirea asupra Sylviei. 

— Sunt destui oameni care se lasă înjosiţi de duşmanul lor cel 
mai mare şi-i mai acordă şi stimă. Eu nu aparţin acestei 
categorii. Vreau să-mi rezolv cinstit diferendele, pe calea 
armelor. 

Hugett interveni în discuţie: 

— Prietene, cred că ai putea să-l asculţi pe Dirk Gosse până 
ce-şi va termina povestirea! 

Cowboy-ul îl privi mustrător: 

— Mai bine taci! Mulţumesc de sfaturile unui om care se simte 
bine în tovărăşia tâlharilor şi asasinilor. Acum sunt şi eu lămurit 
de ce poliţia nu reuşeşte să-l facă inofensiv pe „Omul din 
Nevada”. 

Micaela se adresă atunci iubitului ei: 

— Gândeşte-te, Dirk, că ai lăsat să ţi se spună prea multe. 
Termină cu el. 

Dirk Gosse se ridică şi veni spre cowboy. 

— Vrei deci să te baţi cu mine cu revolverul, tinere? 

— Nu te mai codi atâta, decide-te! îi aruncă în obraz 
adversarul său. 

Old Deed se declară de acord şi el cu această părere. 

— După părerea mea, lucrurile trebuie rezolvate astfel voi 
comanda să luaţi o distanţă de 20 de paşi şi la comanda 
următoare veţi trage, în acelaş timp, cu revolverul. Cine va 
termina mai curând cu celălalt, va câştiga. 

— Eşti de acord? întrebă Dirk pe adversarul său. 

— Da! aprobă cowboy-ul mulţumit, căci el ştia că nici „Omul 
din Nevada” nu-l va întrece în iuţeala de execuţie. 

Old Deed lămuri mai departe: 

— Desigur că la o distanţă atât de mică trebuie să schimbăm 
revolverele, căci ca să tragi de la 20 de paşi cu propriul tău 
revolver ar fi crimă, nu duel. 

Fără să spună un cuvânt, John îşi scoase revolverul şi-l întinse 
bătrânului. Dirk Gosse urmă acest exemplu şi arbitrul duelului 
schimbă armele. După câteva minute cei doi bărbaţi se aşezară 
faţă în faţă. Cowboy-ul îşi încrucişase arma peste piept şi privea 
atât de indiferent ca şi când cele ce se petreceau nu-l interesau. 
Călăreţii lui Dirk Gosse, care se apropiară curioşi, flancară 
terenul duelului, iar Hugett şi cu cele două femei se postară într- 
o parte. 

Privirea lui John o căuta pe Sylvia, care însă se depărtă 
grăbită, când se simţi observată. „Creatură mizerabilă” se gândi 
cowboy-ul. „Nu mi-aş fi închipuit niciodată despre această fată că 
ar putea fi atât de lipsită de inimă încât să se înjosească în faţa 
omorâtorului familiei ei.” 

Vocea lui Old Deed îi curmă gândurile: 

— Domnilor, presupun că putem începe. Număr până la trei. 
La trei, fiecare poate să pună mâna pe revolver şi să tragă atâta 
timp cât poate şi cât îi permite gloanţele din revolver. Cine trage 
înainte de comandă, va primi un glonte din partea mea. Deci 
atenţie! Număr: unu... doi... trei! 

John continua să stea, ca şi când ar fi fost un spectator şi nu 
actor principal al dramei. Distrat, puţin aplecat şi cu ochii pe 
jumătate închişi. Când însă îl auzi pe Old Deed strigând cu vocea 
ridicată - trei, mâna îi alunecă ca un fulger după armă şi primele 
lui împuşcături şi răsunară când adversarul său îşi scoase 
revolverul pe jumătate. Totuşi Dirk nu căzu, căci acum el îşi ochi 
atent adversarul. Două detunături se auziră la scurte intervale şi 
John auzi întâi pe lângă urechea stângă şi apoi pe lângă urechea 
dreaptă zbârnâitul gloanţelor. 

John îşi reţinu cu greu blestemul care-i veni pe buze. „Cum 
este posibil”, se întreba el, „că nu l-am doborât? Ce pistol 
mizerabili Trei împuşcături de la o distanţă atât de mică şi totuşi 
nici o lovitură în plin!” Trase din nou asupra adversarului său. 
Totuşi Dirk Gosse rămase în picioare şi-i râdea prietenos cowboy- 
ului. Râsul acesta îi molipsi şi pe ceilalţi, care izbucniră dintr-o 

dată într-un râs colectiv. 

John pricepu atunci ce se întâmplase. Cu o smucitură 
puternică, el aruncă pistolul la picioarele adversarului său şi 
strigă: 

— Mi-am închipuit că trebuie să fie o potlogărie. Cu un 
revolver încărcat cu gloanţe oarbe nu poate să nimerească nici 
dracu'! 

Dirk Gosse se aplecă după arma şi spuse calm: 

— Cum, tinere, te-ai gândit că am să mă las împuşcat mortal? 
Vreau să mai trăiesc puţin şi să cunosc lumea. 

Cowboy-ul se apropiă de el şi-i porunci: 

— Dă-mi, numaidecât, revolverul meu! Şi apoi să facem un 
duel serios. Am crezut până acum că şi bandiții au o anumită 
onoare. 

Adversarul îi răspunse liniştit: 

— Sunt lucruri în viaţă la care gândeşti altfel decât cum 
trebuie. Ţine minte aceasta, tinere! 

— Renunţ la învăţăturile d-tale şi pun, pentru moment, mai 
mult preţ pe revolverul meu. 

— Pe acesta desigur că-l vei căpăta însă neîncărcat, pentru ca 
să nu te apuci de prostii. Trase toate gloanţele şi-i dădu arma 
înapoi. 

Acesta îl privi furios: 

— Şi lupta noastră? 

— Mulţumeşte te cu cele două gloanţe care le-am făcut să-ţi 
sune pe lângă ureche. Presupun că aş fi putut să le plasez mai 
bine. 

— Se trage uşor cu revolverul când pistolul celuilalt este 
încărcat cu gloanţe oarbe. Am fost un prost că am vrut să lupt 
cinstit. 

— Frumos din partea d-tale că o recunoşti, ironiză Dirk. 

— Nu vei mai triumfa multă vreme. N-ai să-mi scapi. Te voi 
urmări, te voi pândi şi te voi împuşca, chiar şi pe la spate. 

— Pfui, ce ordinar! Nici un om cumsecade nu-şi împuşcă 
adversarul pe la spate, răspunse mânios Dirk Gosse. 

— Altfel nu o vrei. Te fereşti de o luptă cinstită. Vai de d-ta 
când voi fi, din nou liber. 

Dirk Gosse se îndreptă. 

— Dar eşti liberi Te ţiu prins? 

— Sunt liber? întrebă cowboy-ul. 

Şeful lagărului întări: 

— Desigur că eşti. Ce să fac cu d-ta? Mi-ai fi numai o gură în 
plus, care cu ideea lui fixă mi-ar strica buna dispoziţie a 
doamnelor. Cu acest domn - el arătă spre Hugett - lucrurile stau 
cu totul altfel. Este de la poliţie şi mi-a fugit odată. De acesta 
trebuie să am grijă altminteri va produce o nenorocire. 

— Calul pe care l-am călărit pot să-l iau cu mine? întreba John, 
care nu-şi revenise încă din uimirea lui. 

— Calul, şeaua şi tot ceea ce corespunde la aceasta. 

John nu mai aşteptă o nouă invitaţie. Clătinându-se, ca şi când 
ar fi fost beat, se îndreptă spre mijlocul văii unde îşi văzu calul 
păscând. 

Raffert râse în spatele lui. 

— Grozav băiat! Puternic ca un bivol şi precis la împuşcat. 
Numai că e puţin prost! 

Hugett îşi scuză prietenul. 

— De ce prost? John Blunt este un călăreț brav şi iscusit, care 
păstrează credinţă prietenului său şi după moarte. 

Ed răspunse: 

— Poate! Când i-am spus însă, astăzi dimineaţă, că şeful 
nostru este un mormon a crezut imediat. Asemenea poveşti pot 
prinde numai la proşti. 

— Şi îndrăgostiţi! completă Dirk Gosse şi privi râzând la Sylvia. 

Aceasta îşi mască jena cu o întrebare: 

— De ce îl laşi să plece? Cheamă-l înapoi! 

Dirk privi după cowboy, care tocmai se suise în şea şi spuse: 

— Fi liniştită, fetiţo şi dacă pleacă, tot se va înapoia! 

CAP. XXII 
SFÂRŞITUL „OMULUI DIN 


NEVADA” 


În timpul nopţii, John Blunt dădu peste Ben Croats şi oamenii 
lui. Această întâlnire era să-l coste viaţa, căci când fusese 
recunoscut, fură trase împotriva lui mai multe focuri şi câteva 
gloanţe trecură foarte aproape de el. Ben Croats vru să facă un 
proces scurt cu cowboyul şi să lase să fie împuşcat. Abia după ce 
acesta spuse că nu are nici o legătură cu banda lui Dirk Gosse şi 
se oferi să-i conducă pe călăreţi la lagărul acestuia, scăpa de 
pericol. Căci omul lui Newton se gândi că poate să-i amâne 
împuşcarea pentru mai târziu. 

John Blunt nu-şi mai dădea seama de ceea ce făcea. Creierul 
lui nu putea avea nici un alt gând decât acela al distrugerii 
omului cere intrase în viaţa lui ca o furtuna pustiitoare. Ce-l 
interesa dacă răzbunării lui vor cădea jertfă şi cele două femei? 
Micaela fusese o gâscă proastă, care-şi dăruise inima unui tâlhar 
şi asasin, iar Sylvia o creatura falşă, fără suflet, care se înjosise 
atât încât acceptase să împartă cu alta pe bărbatul pe care 
înţelese să-l câştige pentru ea. Ce-l interesa pe el ce se va 
întâmpla cu aceste două femei. 

Şi Hugett, detectivul? O poamă bună care se întovărăşise cu 
„Omul din Nevada” şi devenise ajutorul lui. 

John îşi întinse calul în galop încât ceilalţi abia îl puteau urma. 
Răceala nopţii îi răcorea fruntea încălzită şi-i potolea accesele de 
furie, care i furnicau prin vine de ore şi-i biciuia sângele în creier. 
Deodată, din noapte, îi apăru un tablou. Prima lui întâlnire cu 
Sylvia, în valea Grass. Cum venea în urma lui, blondă şi 
proaspăta ca dimineaţa. Mai simţea şi acum cum i se încălzise 


104 


inima la privirea ei şi cum lumea i se păru, dintr-odată, cu totul 
altfel. Apoi călăritul acela împreună, timp de două zile, care-i 
furnizase prima poveste minunată. Până când veni celălalt şi o 
răpire de lângă focul lagărului lor. Se mai gândi apoi cum 
alergase după Dirk Gosse pentru a i-o relua. Zi şi noapte, 
neobosit, atâta timp cât calul lui putuse să se ţină pe picioare. 
„Afurisite femei”, îi ieşi de pe buze şi obrazul i se împietri. 

Ca şi vânătorul sălbatec cu banda lui nebună aş goneau 
oamenii lui Newton prin pustiul în noapte. 

Palida lumină a zorilor alunecă peste vârfurile stâncilor uriaşe 
când călăreţii ajunseră la intrarea în lagărul lui Dirk Gosse. John 
Blunt era sigur de reuşita lui. Totul era cufundat într-un somn 
adânc şi cu sentinelele se va termina uşor. 

Ben Croats porunci să fie lăsaţi caii în urmă şi intră cu John în 
strâmtoare. Ceilalţi îi urmau pe târâş. Oamenii păşeau cu atenţie 
în îngusta strâmtoare, tăcând şi ferindu-se de orice zgomot. 
Văzură înaintea lor limpezimea văii când, deodată, răsună - ca o 
plesnitură de bici - o poruncă: 

— Mâinile sus. N 

— Trădare! strigă Ben Croats. Inapoi la caii - şi îşi puse 
revolverul în spatele cowboy-ului. Totuşi înainte de a apăsa pe 
trăgaci porni o împuşcătură din dosul unei stânci şi mâna lui 
zdrobită lasă să-i scape arma. 

Un vorbitor nevăzut se adresă călăreţilor împietriţi de spaimă: 

— Ar fi inutil, băieţi, să vă gândiţi la fugă sau apărare. Intrarea 
prin care aţi venit este ocupată şi ca sa răzbiţi prin faţă tot n-aţi 
reuşi. V-ar costa numai sânge. Şi ca o confirmare a spuselor lui 
un revolver automat începu să tragă. Imprăştiind o ploaie de 
gloanţe deasupra capetelor lor. 

— Lăsaţi armele şi treceţi înainte! răsună comanda următoare. 
John recunoscu vocea rivalului său. 

Oamenii lui Newton depuseră armele pe pământ şi se 
îndreptară spre interiorul văii. In dosul stâncilor începu să se 
anime şi călăreţii lui Dirk Gosse coborâră de la locurile lor. Câţiva 
dintre ei, care ţinuseră ocupată intrarea din partea pustiului, 
veniră din spate, ridicară armele aflate pe pământ şi se îngrijiră 
ca nici un prizonier să nu încerce să se gândească la o încercare 
de evadare. 

La capătul de intrare în vale oamenii fură luaţi în primire de 
asediatorii lor, căutaţi de arme şi apoi instruiți de şeful lagărului: 

— Aş putea să dau ordin să fiţi legaţi. Puteţi însă să vă 

plimbaţi liber prin vale. Vă fac, totuşi atenţi, că oricare dintre voi 
se va apropia la mai puţin de 30 de paşi de ieşire va fi împuşcat 
fără nici o somaţie. 

Ben Croats se bâlbâi: 

— Protestez împotriva prinderii noastre şi cer să se redea, 
imediat, libertatea oamenilor mei. 

— Protestul tău este comic, omule. Fi recunoscător sorții că nu 
am făcut un proces scurt cu voi şi că nu te-am împuşcat 
împreună cu oamenii tai. 

— Nu ţi-am făcut nimic care să-ţi dea dreptul să ne arestezi. 

— Ţine-ţi gura. Orice vorbă în plus este de prisos. Ştiu precis 
ce e cu voi. De altfel întreaga chestiune nu mă interesează căci 
nu sunteţi prizonierii mei ci ai poliţiei, care este reprezentată aici 
prin comisarul Hugett. 

Omul lui Newton se indignă: 

— Poliţia! Ce mă inferează poliţia? Nu am nimic de împărţit cu 
ea! 

Detectivul de el şi-i umăr: 

— Dar poliţia are cu d-ta, dragă prietene! 

— Cred că nu există nici o cauză, răspunse Ben Croats cu un 
ton mai scăzut. 

— Poate! Trebuie să aşteptăm însă, mai întâia, cercetările din 
Garson. Pentru început vei sta sub acuzarea de a fi ucis pentru a 
jefui din ordinul şefului tău, nişte căutători de aur fără apărare. 
Cred că această lămurire îţi este, deocamdată, suficientă. 

John Blunt stătea ca un câine plouat. Nedumerirea lui crescu 
când Dirk Gosse veni la el şi-i spuse: 

— Arăţi cam mirat, tinere. Ai fi fost scutit de acest blamaj, 
dacă ieri ai fi discutat mai rezonabil şi nu te-ai fi comportat atât 
de sălbatec. Este însă foarte bine şi aşa căci ne-ai adus oamenii 
lui Newton. M-ai scutit de o muncă grea. Acesta a fost şi scopul 
pentru care te-am lăsat să pleci. Am socotit că în măria ta te vei 
duce să aduci călăreţii lui Newton. Trebuia să-i avem mai întâi pe 
aceştia pentru a asigura un final frumos dramei „Omului din 
Nevada” 

Cowboy-ul îl privi ca şi cum n-ar fi înţeles nimic. 

— Nu ştiu, într-adevăr, ce vrei să spui, Dirk Gosse! Trebuie să 
devii mai explicit. 

Celălalt îl apucă de mână. 

— Vino! lţi voi povesti pe scurt, căci trebuie să plecăm 
imediat. Nu vei fi supărat pe mine că eşti ultimul care va fi 

lămurit. Nu se putea însă altfel. 

Dirk Gosse îl duse pe cowboy într-un colţ liniştit al văii. Acolo 
se aşeză şi Gosse începu: 

— M-am născut în Noul Mexic, unde tatăl meu - Lionel 
Northern - avea o ferma înfloritoare la Blanco River. Îmi mai aduc 
bine aminte de el, deşi au trecut 25 de ani de când l-am văzut 
ultima oară. Era un bărbat înalt şi impozant, a cărei viaţă era 
confiscată de grija pentru familia lui. Mama mea, pe care o 
asculta ca pe o sfântă, îi născuse trei feciori şi două fiice şi un al 
şaselea era pe drum pentru că, aşa cum îl auzisem pe tata 
spunând cu multă plăcere, să se completeze jumătate duzina. 

Intr-o zi, aveam atunci 11 ani, veni la noi un om întovărăşit de 
doi călăreţi, care se prezentă Lavrance Sturnbling, cumpărător 
de vite. Era un omuleţ deşirat, care stătea pe cal ca o maimuţă. 
Imi aduc bine aminte de el pentru că avea numai jumătate din 
urechea stângă. Cealaltă parte era ca tăiată, dându-i o înfăţişare 
foarte curioasă. Vroia să cumpere vite, ceea ce tatăl meu nu-i 
putu oferi deoarece cu puţin înainte vânduse jumătate din vitele 
lui, aproape 3000 de capete. Banii de pe aceste vite, un pacheţel 
voluminos de dolari, mai stătea încă în cufăr. Lui Sturnbling îi 
păru rău că nu poate face nici un fel de afacere şi rugă să fie 
găzduit la „ranch”, împreună cu oamenii săi, până a doua zi, 
deoarece se resimțea după o călătorie de opt zile. Creare părinţii 
mei, recunoscuţi ca amfitrioni primitori, acceptară fără nici o 
discuţie. 

Jim Strong. Şeful cowboy-lor noştri, care mă iubea foarte mult, 
veni călare la „ranch” pentru a lua câteva dispoziţii speciale de la 
tata. Cerui permisiunea de a-l întovărăşi odată noaptea, pe Jim la 
cirezi. Deoarece era în plină vară, cererea mea fu aprobată şi 
putui pleca cu Strong. 

In timpul nopţii am fost sculat din somn. 

— Dirk, scoală-te! Trebuie să ne ducem imediat la „ranch”, 
căci pare să nu fie ceva în ordine, îl auzi pe Jim spunându-mi. Mă 
sculai clătinându-mă de somn şi privi în jurul meu. În direcţia în 
care era casa noastră cerul era îngrozitor de roş. 

— Jim, ranch-ul nostru arde strigai eu - şi mă aruncai în şeaua 
poneiului meu. 

Când ajunserăm acolo nu mai găsirăm decât nişte ruine 
calcinate şi fumegânde şi sub ele cadavrele părinţilor, fraţilor şi 
surorilor mele, omorâţi toţi în timpul somnului. Motivul acestei 
fapte abdominale erau cei 50.000 de dolari pe care-i obținuse 

tatăl meu pentru cirezile vândute şi pe care îi ţinuse în casă. 

De spaimă şi de supărare mă îmbolnăvi şi căzui într-o febră 
puternică, după cum aflai abia după câteva săptămâni. Un frate 
al mamei mele, Hal Gosse, mă luă la el şi mai târziu mă adoptă. 
Îmi schimbai bucuros numele, care era stropit de atâta sânge. 
Când eram încă pe jumătate copil depusei un jurământ ca în 
toată viaţa mea să mi am altă ţintă decât aceea de a găsi şi 
pedepsi pe omorâtorul familiei mele. 

Câţiva ani străbătui Vestul, în toate direcţiile, mereu în 
căutarea omului cu jumătate din urechea stângă, al cărui nu ne - 
Lavrance Sturnbling - era desigur falş. Acum vreo doi ani îl 
întâlni pe Old Deed, care de peste 10 ani îl căuta pe acelaş om. 
El îi luase tot aurul pe care-l scosese în ani de muncă dură. 

Odată, imediat după tâlhărie, puse mâna pe el şi aruncase 
cuțitul cu după el. Din cauza enervării, mâna lui Old Deed nu fu 
atât de sigură şi aşa scăpa tâlharul numai cu jumătate ureche 
tăiată. 

Mă întovărăşi cu acest bătrân şi-l făcui asociatul meu: 
Angajarăm de trei ori mai mulţi călăreţi decât ne trebuiau 
deoarece aveam de îndeplinit un plan de luptă pe care-l 
stabiliserăm în comun. Bănuiam de mult că „Omul din Nevada”, 
care devenise spaima ţării, nu poate fi altul de cât cel căutat de 
noi. Uşoarele îndoieli care le mai aveam fură risipite de omorârea 
lui Colly şi a familiei lui. Era aceeaşi manieră de lucru pe care o 
văzusem la Blanco River. M-am decis să pun mâna pe el. 

Newton, „Omul din Nevada”, nu avea o bandă stabilă. El 
angaja la fiecare nouă ispravă alţi oameni, dintre care cei mai 
mulţi nici nu ştiu pentru ce se duc şi cine este conducătorul lor. 
Principalul lui colaborator era bancherul Henry Painelow, care se 
ocupa cu angajarea oamenilor - de care se îngrijea, la rândul lui, 
prin alţi oameni. Odată i se propuse şi lui Ed Raffert, care nu 
arată prea bine dar care este un băiat de treabă. Aşa ajunsei pe 
urmele bancherului şi avui primul fir în mână! 

La atacul băncii din Mill, plasa „Omului din Nevada” fu ruptă 
pentru prima oară. Painelow vru să fugă cu jumătate de milion, 
pe care o scosese dinainte din tezaur. Fu însă prins de Newton şi 
trebui să depună, din nou, banii în tezaur. Nu fu lucru prea uşor, 
deoarece caseta numărul doi fusese deschisă de poliţie. El îi 
depuse într-o altă casetă şi Turvil, casierul, ale cărei declaraţii ar 
fi putut fi teribile, fu ucis. 

Painelow, care-şi pierduse încrederea şefului său, nu avu o 

soartă mai bună. Din fericire însă reuşi prin el, puţin înainte de 
moartea lui, să-l cunosc pe Newton căruia îi fui prezentat ca un 
om care vrea să trateze cu ei o chestiune referitoare la o mină. 

Oamenii mei, cure erau veşnic pe drum, lucrară foarte 
satisfăcător şi mă îngrijeau cu informaţii foarte bogate. Aşa aflai 
şi de plănuitul atac asupra fabrici de conserve din Carson. Statui 
la pândă cu câţiva oameni şi aşa îmi reuşi să smulg prada 
tâlharilor. Newton se pricepu atunci să mă  înfăţişeze 
guvernatorului ca „Omul din Nevada” şi în felul acesta să se 
debaraseze de adversarul său cel mai periculos, îndepărtând 
orice suspiciune asupra lui. Această tentativă nu-i reuşi atât de 
bine deşi şi Hugett crezuse că a găsit şi a prins în persoana mea 
pe temutul şef de bandiți. Toate indiciile pledau contra mea. 
Reuşi însă să-l fac prizonier pe Hugett şi acesta fu primul căruia îi 
povesti cum se prezintă lucrurile. Lui îi predai şi cei 150.000 
dolari furaţi, care făceau din el un erou. In schimb trebuia să tacă 
asupra destăinuirilor mele pentru ca Newton să se creadă mai 
departe în siguranţă, îi mai reveni însă misiunea să culeagă 
diferit material informativ şi date asupra persoanei acestuia. 

Răpirea Sylviei Colly fu o necesitate imperioasă. Newton vroia 
să pună mâna pe fată pentru a o obliga să-i vândă ferma pe un 
preţ derizoriu. Călăreţii lui Newton, care de săptămâni se 
învârteau în jurul câmpurilor ei pentru a o sărăcii în vite, o 
aşteptară - în noaptea aceea când veni la campamentul nostru - 
pentru a o prinde şi a duce şefului lor. Dacă atunci m-am purtat 
cu d-ta mai aspru a fost ca o pedeapsă pentru faptul de a fi 
sugerat logodnicei mele că eu sunt faimosul „Om din Nevada”. 
Mi-a trebuit multă osteneală să-i scot aceasta din cap. lată, John 
Blunt, toată povestea. Cred că nu am uitat nimic. 

John, care ascultase în tăcere această spovedanie, în privi 
întrebător pe Dirk Gosse. 

— Dar Sam Godfrey pe care l-am găsit omorât, cu cesuleţul d- 
tale în mână? 

— Exact, pe prietenul d-tale l-am uitat. Acolo a fost numai o 
stranie coincidenţă, care mă prezenta ca pe asasinul lui Sam 
Godfrey. Căci lucrurile s-au petrecut astfel cu câteva săptămâni 
înainte unui din călăreţi mei îmi aduse ştirea ca la Cort Bidwell a 
fost zărit un om care pare să fie cel căutat de mine. Am plecat 
imediat la drum, fără a reuşi însă să-l mai găsesc. La întoarcere 
spre casă, căci o luai prin Pine Forest Range, veni din întâmplare 
prin valea în care d-ta şi cu Sam Godfrey exploatai o mină. 

Intrai în colibă şi făcui cunoştinţă cu el. Rămăsei aici peste 
noapte şi el îmi făcu propunerea să devin asociatul lui ca unul ce 
ştiam de existenţa minei. li refuzai oferta. La plecare mi se 
plânse ca se simte foarte rău fără ceas, neputând sa ţină o 
socoteală exactă a timpului. Nu aveam decât cesuleţul de mână 
la mine care, după cum şti, aparţine logodnicei mele. Totuşi ma 
decisei să-i împrumut ceasul cu obligaţia din partea lui să mi-l 
trimeată la Garson, de îndată ce va pleca acolo. In lupta cu 
omorâtorii lui ceasul i se desfăcu de pe mână dar îi alunecă în 
pumn, în momentul când fu ucis. Omorâtorul fu Newton care, 
după cum aflai mai târziu, trecu într-o zi prin vale cu câţiva 
călăreţi. Dovada crimei sale este însuşirea terenului pe care se 
afla mina. 

John Blunt se ridică şi întinse mână adversarului său de până 
atunci. 

— lartă-mă, Dirk Gosse, dacă am avut o părere atât de greşită 
despre d-ta! Era însă o dovadă afurisită cesuleţul acela al 
doamnei Micaela. 

Dirk Gosse râse. 

— Femeia şi ceasul să nu dai şi nici să iei cu împrumut căci 
aduce noroc. Şi acum du-te la Sylvia şi cere-i iertare. Ea te 
aşteaptă. 

Şi aşa se făcu că o jumătate de oră mai târziu John şi Sylvia, 
unul lângă altul, călăreau prin pustiu. li urma Dirk Gosse cu 
călăreţii săi şi, ca încheietori ai grupului Hugett şi Micaela care se 
amuza teribil de veselele anecdote povestite de detectiv. 

Oamenii lui Newton rămaseră sub pază bună în vale. 

Dirk Gosse calarea spre ultima răfuială cu „Omul în Nevada”. 

John, beat de fericire, nu găsea vorbe pentru a spune fetei tot 
ceea ce îi simţea inima. | se părea că s-a trezit dintr-un coşmar şi 
găsea lumea şi viaţa mai frumoasă ca înainte. 

— Dar spune ceva, John! Presupun că ai să-mi povesteşti 
multe. 

El se făcu roş ca un licean. 

— Exact, d-ră Sylvia. Insă nu ştiu cum să încep! 

Ea îl privi ironic. 

— De acolo de unde te-ai întrerupt la focul campamentului 
nostru. Îţi mai aduci aminte? Înainte de a fi întrerupt de Dirk 
Gosse. 

El şovăi. 

— Nu... nu mai ştiu într-adevăr, ce am vorbit atunci. 

— Dacă nu mă înşel, îmi dădeai sfatul să nu mă mărit. Este 
exact? 

— Nu! Din contră, spuneam că poţi aştepta cu măritişul până 
când eu... 

Sylvia îl stimulă. 

— Ei spune odată. lar te opreşti?! 

Călărețul se aplecă spre ea. 

— Ştiu că atunci am pălăvrăgit multe prostii. 

— Atunci străduieşte-te ca de astă-dată să vorbeşti mai 
raţional. Da? 

John luă o hotărâre bruscă. 

— Cred că cel mai bine ar îi să fac o mărturisire cinstită. 
Sylvia, vreau să mă căsătoresc cu d-ta şi aceasta dacă se poate, 
acum. 

Ea nu se roşi şi spuse cu calm: 

— Gândeam că vrei să spui ceva raţional! 

— Nu mi-a venit nimic mai bun în minte. Sunt puţin cam lipsit 
de pătrundere intelectuală. 

Ea îi râse din inimă: 

— Dacă este aşa nu mai îmi rămâne nimic altceva John, decât 
să mă mărit cu tine căci nu este bine ca oameni lipsiţi de 
pătrundere intelectuală să meargă singuri prin viaţă. 

x 


Socoteala cu Newton se petrecu cu totul altfel decât cum îşi 
imaginase Dirk Gosse. 

Când ajunse cu călăreţii săi în faţa casei banditului, 
inspectorul general David Sanson tocmai ieşea de acolo. 

— Dumneata aici, domnule inspector general? întrebă Hugett 
uimit. 

— Te-am însărcinat să mă încunoştinţezi imediat când 
chestiunea cu Newton va ajunge departe. Dar dacă persoane 
particulare, din lagăr, nu m-ar fi chemat aici aş mai fi stat şi 
acum la Garson. Din fericire, am găsit imediat un avion, care m-a 
adus. 

— Dar chestiunea cu Newton nu a fost încă rezolvată. Acum 
trebuie să vină finalul. 

— Finalul s-a consumat, dragul meu, îi răspunse inspectorul cu 
un ton foarte serios. 

— Cum? întrebă Hugett înmărmurit. 

— Newton s-a spânzurat acum vreo jumătate de oră. Oamenii 
spun că de două zile îşi ieşise din minţi. 

Dirk Gosse nu spuse decât un singur cuvânt: 

— Păcat! 

Inspectorul general îl completă: 

— Şi eu sunt de aceeaşi părere. Thomas Newton, un emigrat 
englez, „Omul din Nevada”, a fost unul din cei mai mari criminali 
ai secolului. Lupta contra lui a fost foarte interesantă. 

Patru săptămâni după sfârşitul „Omului din Nevada” avu loc la 
Silverdeen o nuntă, o nuntă liniştita şi cu două perechi fericite: 
Dirk Gosse cu Micaela şi John Blunt cu Sylvia. 

